
JOHDANTO 
Kirjoittanut Päivö Oksala 


Euripides on nuorin antiikin Kreikan suurten tragedian- 
kirjoittajien kolmikosta. Aiskhylos ja Sofokles olivat 
kehittäneet Ateenassa syntyneen tragedian valmiiksi. 
Euripides tekee tämän jumalien ja tarusankareiden pii- 
rissä liikkuvan taidemuodon inhimillisemmäksi ja tuo, 
kuten Nietzsche on sanonut, katsojan näyttämölle. Eu- 
ripides laajentaa draaman aluetta kirjoittamalla epä- 
traagisiakin tragedioita; häntä voidaan pitää ongelma- 
näytelmän luojana. 

Euripides, Menesarkhideen poika, syntyi Ateenan 
naapuruudessa ilmeisesti joitakin vuosia ennen Ther- 
mopylain ja Salamiin taistelujen vuotta 480, vaikkakin 
tämä kunniakas ajankohta on tahdottu sovittaa hänen 
syntymävuodekseen. Tuleva runoilija oli kohtalaisen 
varakkaasta kodista, sai hyvän kasvatuksen ja nautti 
monipuolista opetusta. Hän vietti suurimman osan elä- 
mästään Ateenassa, joka oli tuolloin kreikkalaismaail- 
man loistelias kulttuurikeskus. Tosin 30 vuotta kestänyt 
peloponnesolaissota häiritsi vuosisadan lopussa Ateenan 
kehitystä. Tämä vuosisata oli kuitenkin kaupungille 
valtavan taiteellisen ja tieteellisen luomistyön aikaa. 
Erityisesti vuosisadan loppupuoli oli filosofisen syventy- 
misen ja sofistisen valistuneisuuden kautta. Tämä kaikki 
oli merkityksellistä Euripideen kirjailijakehitykselle. Hän 
otti joka taholta vastaan henkisiä vaikutteita, sai seurus- 
tella ajan huomattavien miesten kanssa; hänen tutta- 
viinsa kuuluivat mm. filosofit Anaksagoras ja Sokrates 

sekä sofisteihin luetut Protagoras ja Gorgias. Hänen 
yksityisen kirjastonsa sanotaan olleen oman aikansa 
edustavimpia. Euripides osasi pysyä erillään hajoitta- 
vasta poliittisesta toiminnasta keskittyen opiskeluun ja 
kirjalliseen työhönsä. Hän joutui siirtymään v. 408 tai 
407 rakastamastaan Ateenasta muualle, ensin Magne- 
siaan ja sitten kutsuttuna Makedonian kuninkaan Ar- 
khelaoksen hoviin, jonne oli kerätty joukko eteviä kreik- 
kalaisia taiteilijoita. Makedonian Pellassa kuolema koh- 
tasi Euripideen v. 406, ja sinne hänet myös haudattiin. 

Euripides osallistui ensimmäistä kertaa Ateenassa vuo- 
sittain järjestettyyn draamakilpailuun v. 455 jääden 
kolmanneksi. Ensimmäisen voittonsa hän saavutti vasta 
kypsässä miehuuden iässä v. 441. Häntä tuntuvasti van- 
hempi Sofokles korjasi useimmat voitot. Euripides saikin 
vain neljä ensi palkintoa eläessään ja yhden kuoltuaan. 
Euripideen modernismi sai paljon vastustusta osakseen. 
Katsottiin, että hän vaikutti repivästi entisiin arvoihin 
ja totunnaisiin käsityksiin ja oli tyylipyrkimyksissään 
liian radikaali. Etenkin komediankirjoittaja Aristofa- 
neen kritiikki oli pisteliästä. Kuitenkin Euripideen itse- 
näisen luomistyön arvo alettiin vähitellen yhä parem- 
min ymmärtää. Hellenistisenä kautena hänet laskettiin 
kuuluvaksi suurimpien kreikkalaisten tragedikkojen 
joukkoon. 

Lienee syytä selvittää, millä tavoin Euripides erosi 
edeltäjistään ja millaista hänen modernisminsa oli. Hän 
ei saavuttanut Aiskhyloksen voimaa ja ylevyyttä juma- 
lien ja sankarien kuvauksessa. Hänen juonenkehittelys- 
sään ei ollut Sofokleen taiturimaista jännittävyyttä ja 
kiinteyttä. Euripideen tekniikka onkin siinä mielessä eri- 
koinen, että hän esittelee juonen pääpiirteet alussa 
olevassa prologissa tai pitkissä monologeissa. Lisäksi hän 
turvautuu monissa tapauksissa odottamattoman loppu- 

ratkaisuun, ns. deus ex machina -menettelyyn. Tämä 
merkitsee »jumala koneesta» ja tarkoittaa sitä, että 
ratkaisun suorittaa joku jumala, joka siirretään draaman 
päättyessä vipulaitteilla näyttämölle. Euripides korostaa 
tällä menettelyllään sitä, etteivät näytelmässä esiintyvät 
inhimilliset ristiriidat ole ihmisten ratkaistavissa. Tämä 
osoittaa Euripideen ainakin ulkonaisesti nojautuvan 
perinnäisiin uskonnollisiin käsityksiin, vaikka hänen 
esittämänsä ajatukset todistavat hänen epäuskostaan. 

Euripides viljelee kuten edeltäjänsäkin pelkästään my- 
tologisia aiheita. Hänen henkilönsä eivät ole kuitenkaan 
nimistään ja asemistaan huolimatta sankareita ja yli- 
ihmisiä, vaan tavallisia kuolevaisia vikoineen ja heik- 
kouksineen. Luonteiden kuvaus on psykologisesti tar- 
koin eriteltyä ja taitavasti perusteltua, etenkin mitä tulee 
naisten luonteisiin. Juuri naisen psyyken kuvaajana 
häntä on pidetty todellisena mestarina. Euripideen 
tarkimmin erittelemät luonteet ovat useinkin rikkonai- 
sia, tasapainottomia, vieläpä intohimojen ohjaamia mie- 
lipuolisuuteen asti. 

Euripides oli nuoruudestaan lähtien joutunut ai- 
kansa valistusfilosofian eli sofistiikan lumoihin. Hänen 
asenteensa maailmaan ja ihmiseen on filosofinen, ky- 
selevä ja epäilevä. Tämä ilmenee päähenkilöiden pu- 
heenvuoroista. Tämä esitystapa ei johda kuitenkaan 
väsyttävään yksitoikkoisuuteen, vaan vaikuttaa jopa 
suggestiivisesti lukijaan ja kuulijaan. 

Mainittu filosofoiva katsomustapa johdatti Euripi- 
deen osittain uskonnolliseen kielteisyyteen. Hänen teok- 
sistaan käy ilmi, ettei hän edeltäjiensä tavoin uskonut 
kansansa jumaliin, uskonnollisiin menoihin ja oraakke- 
leihin. Kaikesta huolimatta hän ei suinkaan ole kieltäjä 
ja pilkkaaja, vaan syvästi ajatteleva etsijä, jopa avarasti 
katsoen uskonnollinen ihminen. Hänen jumalakäsityk- 

sensä on kansanuskonnon ja filosofisten oppien pohjalta 
jalostettua monoteismia. Tämän käsityksensä hän on 
muotoillut runollisen vaikuttavasti tragediansa »Troja- 
laisnaiset» säkeisiin 884—888: 


Oi, maan perustus, maan ja ilman valtias, 
kuka lienetkin, ei tieto Sinua saavutta, 
Zeus, ihmisjärki, luonnon välttämättömyys, 
rukoilen Sinua: äänetönnä johdatat 
ihmisten vaiheet oikeutta seuraten. 
(Teivas Oksalan suomennos) 


Tässä teoksessa julkaistavan »Ifigeneia Auliissa» -tra- 
gedian suomentaja, K. V. L. Jalkanen on eritellyt osu- 
vasti Euripideen uskonnollista asennoitumista: »Monet 
ajattelijat yrittivät ratkaista uskonnon ongelman vaihta- 
malla olympolaisen jumala-uskon panteistiseen filoso- 
fiaan tai kieltämällä kaikki jumalat. Euripides ei voinut 
kulkea kumpaakaan tietä. Hän ei voinut milloinkaan 
luopua uskostaan korkeampiin olentoihin, eikä hän toi- 
saalta voinut vakuuttautua siitäkään, että filosofien 
keinotekoiset systeemit olisivat parempia kuin hänen 
kansansa historiallinen uskonto. Hän oli elämänsä lop- 
puun saakka epäilijä, mutta siitä huolimatta hän ei 
ollut skeptikko. Hän, toisin sanoen, epäili, mutta ei teh- 
nyt epäilyksestään elämänkatsomusta, vaan epäili jat- 
kuvasti myöskin omaa epäilystään. Näin ollen hänen 
uskonnollinen kantansa jäi lopultakin avoimeksi kysy- 
mykseksi, mutta hänen avoimessa kysymyksessään on 
enemmän vastausta kuin monessa valmiissa vastauk- 
sessa. Hänen uskonnollisista ja uskonnonvastaisista kan- 
nanotoistaan rakentui tuntemattomalle jumalalle pyhi- 
tetty alttari, jonka tuli ei päässyt milloinkaan sammu- 
maan». 

Toisaalta on väitetty, että Euripides olisi eettisten 
arvojen repijä, mutta tämäkin väite on kohtuuton. Hän 

näyttää eräissä draamoissa, myös tähän julkaisuun 
otetuissa, ymmärtävän aika pitkälle rikoksen psykolo- 
glaa sitä motivoidessaan. Hän ei suinkaan puolusta ri- 
kollisuutta. Hän taisteli Sokrateen koulukunnan rin- 
nalle kreikkalaismaailmassa valtaan pyrkivää eettistä 
relativismia ja siltä pohjalta nousevaa anarkiaa vastaan. 
Hän tuo varmaankin esiin oman ajatuksensa omasta 
ajastaan lausuessaan draamassa »Ifigeneia Auliissa» 
tuomion tilanteesta, jossa »lakien herra on laittomuus». 
Euripideen draamoista voimme lukea, että kansalaisen 
on suunnattava toimintansa yhteiskunnan säilyttämi- 
seksi ja rakentamiseksi. Hän asetti jumalillekin korkeat 
siveelliset vaatimukset. Se nähdään mm. eräästä frag- 
mentista, missä hän filosofi-runoilija Ksenofaneen afo- 
rismin mukaisesti esittää väitteen: »Jumalat, jotka teke- 
vät pahaa, eivät ole jumalia». 

Jumalten juhlissa esitetty kuorolaulumusiikki on ollut 
keskeisenä tekijänä kreikkalaisen tragedian syntymista- 
pahtumassa. Euripides ei anna enää kuoro-osille lähes- 
kään samaa merkitystä kuin edeltäjänsä. Euripideen 
kuoro ei ole niinkään dialogiin liittyvä tekijä ja tunnel- 
man varsinainen virittäjä, vaan pikemminkin taustamu- 
siikin asemassa. Se jää usein irralliseksi koristeeksi, jopa 
häiritseväksi tekijäksi salaisten keskustelujen todistajana. 
Kuorojaksot saattavat olla epäsymmetrisiä, mikä on 
modernismin ilmaus. Euripides on ollut musiikista kiin- 
nostunut; hän on säveltänyt draamamusiikkia näytel- 
miinsä. Näistä sävellyksistä on säilynyt vain pieni kat- 
kelma, joka ei kuitenkaan anna mitään käsitystä draa- 
mamusiikin luonteesta. Pantakoon merkille, että Euri- 
pides on ollut läheisessä ystävyyssuhteessa runoilija- 
säveltäjä Timotheokseen. Uutta musiikkia edustavat 
kuoro-osien rinnalle ja osittain tilallekin otetut aariat ja 
duetot. Euripides antaa tavanmukaisesti sanansaatta- 

jien kertomusten selostaa näyttämön ulkopuolisia ta- 
pahtumia. Roolihenkilöiden keskustelu vie tapahtumia 
eteenpäin, mutta sisältää usein myös periaatteellisia 
väittelyitä. 

Kuorolauluissa esiintyy perinteen mukaisesti jatku- 
vasti doorilaisia kieliaineksia. Euripideen kielenkäyttö 
on lähellä attikalaista puhekieltä, kun taas edeltäjien, 
etenkin Aiskhyloksen, kieliparsi on silmiinpistävän juh- 
lallista. 

Hellenistisen ajan Euripideen tuotantoon kohdistama 
arvonanto on ilmeisesti aiheuttanut sen, että meille on 
säilynyt hänen 92 draamastaan 18, siis enemmän kuin 
Aiskhylokselta ja Sofokleelta yhteensä. Euripideen draa- 
mojen tarkastelu tapahtuu luontevammin niitä laadulli- 
sesti ryhmitellen kuin aikajärjestyksessä. Julkaisuumme 
sisältyvät tragediat edellyttävät hiukan laajempaa esit- 
telyä. 

Kirjailijan säilyneiden teosten joukossa on kolme, 
jotka kuvaavat hänen mieliaihettaan, loukatun naisen 
sielunelämää. Näistä tunnetuin on Medeia, joka on säily- 
neen tuotannon joukossa toiseksi vanhin (v. 431). Se 
kuvaa tarkoin sielullisesti eritellen intohimoisen naisen 
raivoisaa mustasukkaisuutta ja kostonhimoa. Tragedian 
tausta on seuraava. Argo -laivalla purjehtivien kreikka- 
laisten sankareiden retkikunnan päällikkö Iason on 
ottanut puolisokseen Kolkhis-maan kuninkaan tyttären 
Medeian, joka auttoi häntä kultaisen taljan hankkimi- 
sessa. Korinthokseen asettuneelle avioparille on jo syn- 
tynyt kaksi poikaa. Iason aikoo kuitenkin mennä sikäläi- 
sen kuninkaan Kreonin tyttären kanssa naimisiin. 
Näytelmässä prologin tehtävää palvelee imettäjän 
monologi, jota seuraa keskustelu lastenhoitajan kanssa. 
Kun Medeia on kuullut Iasonin uusista naimapuuhista, 
hän menettää täysin sielullisen tasapainonsa ja yltyy 

raivoon. Jatkona seuraa Korinthoksen naisten muodos- 
taman kuoron, imettäjän ja päähenkilön välistä anapes- 
mitittaista vuorolaulua. Alussa sisällä pysytellyt Medeia 
astuu ulos ja esittää kuoron läsnäollessa miessukua vas- 
taan osoitetun ivallisen puhejakson. Kuoro puolestaan 
virittää samansuuntaisia ajatuksia sisältävän laulun, 
kun maan kuningas on sillä välin käynyt antamassa 
Medeialle määräyksen poistua maasta. 

Jännitys kasvaa, kun Iason saapuu ja yrittää puolus- 
tella itseään. Hän joutuu kuitenkin keskustelussa alakyn- 
teen. Kuoro virittää laulun aviollisen onnen ihanuudesta 
riidan ja toran rinnalla. Iasonin poistuttua saapuu Atee- 
nan kuningas Aigeus, joka lupaa maassaan turvapaikan 
karkotettavalle Medeialle. Tämä on hautonut kostoa ja 
aikoo panna sen nyt täytäntöön. Hän on päättänyt noi- 
takeinoin tuhota Iasonin uuden mielitietyn, vieläpä 
tappaa omat lapsensa. Uhma ja empiminen vaihtelevat 
hänen vaikuttavissa puheenvuoroissaan. Ateena on 
s1ls loukatun naisen suojapaikka ; tälle kaupungille kuoro 
virittää ylistyslaulun ja kehottaa äitiä luopumaan lasten 
surmaamisesta. Medeia muuttuu puheissaan lasonille 
mielisteleväksi saadakseen toteuttaa aikeensa. Kuoro 
hymisee enteillen laulusikermän siitä, mitä tuleman 
pitää. Sillä aikaa kun lapset ovat viemässä turmaatuot- 
tavat taikavälineet linnan valtiaiden tuhoksi, horjuu 
Medeia vielä äidinrakkauden ja lapsiin kohdistuvan kos- 
toajatuksen välillä. Tähän tilanteeseen kirjailija on 
sovittanut Medeian vaikuttavan monologin. Kuoron- 
johtajan monodian jälkeen sanansaattaja tuo turman- 
viestit palatsista kohottaen kertomuksellaan jännityksen 
huippuunsa. Medeia panee lopullisen päätöksensä täy- 
täntöön Itseään sanoilla kiihottaen. Kuoro virittää voi- 
mattoman, alistuvan valituksen. Iason saapuu paikalle, 
mutta ei tiedä vielä viimeisimmästä kostotyöstä. Hänen 


XII EURIPIDES 


ja Medeian välillä syntyy keskustelu. Iason saa sen ku- 
luessa tiedon lasten kohtalosta sekä esittää kiihtyneen ja 
loppuosaltaan alistuneen monologin. Medeia istuu jo 
lohikäärmevaunuissaan ja poistuu lyhyen karun sanailun 
jälkeen lasten ruumiit mukanaan. 

Otto Manninen on suomentaessaan »Medeia»-draa- 
man kreikasta joutunut selvittämään vaikeita kielellisiä 
ja mitallisia ongelmia. Dialogiosia kääntäessään hän on 
valinnut ns. suomalaiseen korostukseen perustuvan 
jambimitan. Kuorolauluissa hän on taas noudattanut 
antiikin metrisiä periaatteita, mikä soveltuukin parem- 
min varsinaiseen runoesitykseen. Mannisen sanallinen 
taituruus, antiikin erikoislaatuisten sanamuodosteiden 
vastaavuudessaankin mestarillinen tulkinta pääsee juuri 
kuoro-osissa parhaiten oikeuksiinsa. 

Samaan naisen kostonhimoa kuvaavaan ryhmään 
kuin edellinen kuuluu tragedia Hekabe. Tämä Troijan 
jläkkään kuninkaan Priamoksen puoliso kostaa Troijan 
sodan yhteydessä murhatun tyttärensä ja poikansa puo- 
lesta. Hippolytos -tragediassa kerrotaan, miten sankari 
Theseuksen intohimoinen puoliso Faidra rakastuu poi- 
kapuoleensa Hippolytokseen. Siveä Hippolytos torjuu 
äitipuolen lähentelyt. Faidra tekee itsemurhan. Kat- 
kelmallisena säilyneessä näytelmässä Vangittu Melanippe 
otetaan puolusteleva asenne naissukupuolta kohtaan. 

Peloponnesolaissodan kärjistämä spartalaisvastainen 
suuntaus kuvastuu seuraavissa tragedioissa, jotka kui- 
tenkin liikkuvat mytologian puitteissa. Kirjailijan van- 
himpiin kuuluvassa näytelmässä Heraklidit (v. 430 tai 
429) esittää spartalaisen Eurystheuksen vainoamien 
Herakleen lasten paon Ateenaan, jonka kuninkaalta he 
saavat turvapaikan. Andromakhe kertoo Spartan julman 
kuninkaan Menelaoksen suunnittelevan tyttärensä Her- 
mionen kanssa Hektorin lesken Andromakhen ja tämän 

pojan murhaamista. Thessalian kuningas Peleus estää 
kuitenkin katalan teon toteutumisen. Armonanojat sivuaa 
sikäli paljon viljeltyä taruaihetta »seitsemän retki Tee- 
baa vastaan», että seitsemän siihen osallistuneen san- 
karin äidit ja Adrastos, jotka ovat paenneet Eleusikseen 
saavat lopullisen turvapaikan Ateenasta, jonka jalo ku- 
ningas "Theseus edustaa demokraattista suvaitsevai- 
suutta. Ateenalaisten peloponnesolaissodan aikana te- 
kemä, mutta epäonnistunut valloitusretki Sisiliaan on 
nähtävästi muuttanut kirjailijan mielialan sotaa vastus- 
tavaksi. Juuri tähän aikaan (v. 415) ilmestyykin Troijan 
naiset, joka kuvaa Troijan viimeisiä hetkiä päättyen 
kaupungin paloon ja sotavankien lähtöön. Siinä on il- 
meinen pasifistinen tendenssi. Näissä tragedioissa runoi- 
lijan sääli kohdistuu onnettomaan Troijaan. Troijan 
sota nähdään niissä Kreikan imperialististen valtapyr- 
kimysten aiheuttamaksi. Tällainen on nähtävästi ol- 
lutkin tämän tarujen hämärään peittyvän sodan poh- 
jimmainen syy, sillä vartioihan vauras Troija tärkeätä 
meriväylää Mustalle merelle. Seuraavassa Troijan so- 
taan liittyvässä näytelmässä katsotaan tämä sota päinvas- 
toin Kreikan oikeutetuksi kostoretkeksi Pariksen röyh- 
keän oikeudenloukkauksen, Helenan ryöstön, johdosta. 

Ifigeneia Auliissa on sepitetty Euripideen viimeisinä 
elinvuosina hänen oleskellessaan Makedoniassa ja esi- 
tettiin vasta hänen kuolemansa jälkeen. On säilynyt 
sellainenkin tieto, että tämä näytelmä olisi jäänyt hä- 
neltä keskeneräiseksi ja että hänen poikansa olisi sen 
täydentänyt. Tutkijain kesken on kiistelty siitä, mitkä 
osat ovat alkuperäisiä, mitkä mahdollisesti lisättyjä. 
Sellainenkin arvelu on esitetty, että osa näytelmän käsi- 
kirjoituksesta olisi jossakin vaiheessa hävinnyt. Tragedia 
on kuitenkin toiminnallisesti yhtenäinen ja sopusuhtai- 
nen kokonaisuus. 

»Ifigeneia Auliissa» -draaman lähtökohta on seu- 
raava. Iroijan sotaretkelle lähtevien kreikkalaisten jou- 
kot ovat laivoineen kerääntyneet Auliin satamaan. Sää 
ei kuitenkaan salli purjehdusta, vaan malttamattomat 
joukot saavat odottaa satamassa. Ylipappi Klakhas on 
saanut vihjeen, että lähtö onnistuu vasta, jos Artemis- 
jumalattarelle uhrataan »mitä arvokkainta on Kreikan 
maassa». Veriuhrin vaatimus kohdistuu ylipäällikkö 
Agamemnonin tyttäreen Ifigeneiaan. Isä ei olekaan 
tässä tilanteessa Mykenen puolijumalallinen sankari- 
hallitsija, vaan heikko ihminen, joka häilyy kunnian- 
himon ja isänrakkauden vaatimusten ristituulessa. Se 
ilmenee hänen monologeissaan ja keskustelussaan vel- 
jensä Menelaoksen ja puolisonsa Klytaimestran kanssa, 
jotka joutuvat asianosaisina vaikeaan tilanteeseen. Hei- 
dänkin puheenvuoroissaan ilmenee ankaria sielullisia 
ristiriitoja. Nuori sankari Akhilleus esiintyy pelottomana 
oikeuden puoltajana. Ifigeneia, nimihenkilö, on aluksi 
kuolemaa pelkäävä lapsi, mutta hänet valtaa lopuksi 
isänmaallinen innostus ja uhrimieli. Loppuratkaisu on 
tässäkin näytelmässä jumalien käsissä. 

Euripides on kirjoittanut muutamia vuosia aikaisem- 
min samaan tarupiiriin kuuluvan tragedian Ifigeneia 
Tauriissa, joka on tavallaan jatkoa edelliselle. Siinäkin 
jumalatar, nimittäin Athene, selvittää vaarallisen tilan- 
teen. Barbaarikuningas esiintyy jalona ihmisenä, joka 
mukautuu jumalien tahtoon. Goethe on näytelmän 
hienostuneessa mukaelmassa »Iphigenie auf Tauris» 
vielä jalostanut Euripideen henkilöhahmoja. 

K. V. L. Jalkanen on noudattanut käännöksensä kai- 
kissa jaksoissa antiikin runomittoja. Hän on sovittanut 
nämä periaatteet niin taitavasti suomeen, että keskus- 
telu tuntuu täysin luontevalta puhekieleltä. Kuorolaulut 
ja anapestimittaiset jaksot soivat melodisen kauniisti 

hänen käännöksessään. On valitettavaa, ettei hän voinut 
varhaisen kuolemansa vuoksi jatkaa draamojen kään- 
nöstyötä, jossa hän olisi suorittanut arvokkaan palve- 
luksen kirjalliselle kulttuurillemme. 

Euripideen seuraavia luomuksia voidaan verrata 
hänen edeltäjiensä samaa aihetta käsitteleviin näytel- 
miin. Elektran aiheena on Agamemnonin lasten kosto 
äidilleen Klytaimestralle ja tämän rakastajalle Aigis- 
thokselle, jotka olivat surmanneet sodasta palaavan 
Agamemnonin. Euripides liittää vanhaan taruun realis- 
tisia lisäpiirteitä. Hän kuvaa kostomurhan suorittavat 
päähenkilöt hysteerisiksi. Aiskhyloksen »Hautauhrin- 
tuojat» ja Sofokleen » Elektra» taas seurailevat uskolli- 
sesti perinnäistä tarua. Euripideen Foinikialaisnaiset, 
joka on saanut nimensä foinikialaisten orjattarien kuo- 
rosta, käsittelee samaa teemaa kuin Aiskhylos tragedias- 
saan »Seitsemän retki Teebaa vastaan». Euripides erit- 
telee psykologisoiden Oidipuksen poikain Eteokleen ja 
Polyneikeen vastakohtaisia luonteita. 

Herakles on traagisista traagisin näytelmä. Siinä nimi- 
henkilö joutuu mielenhäiriöön ja tappaa perheensä; 
tekoa seuraa pohjaton katumus. Tämä draama on esi- 
tetty meillä teatterissa ja televisiossa Pentti Saarikosken 
modernina mukaelmana. 

Näytelmät Orestes, Helena ja Ion perustuvat vanhoihin, 
oikeastaan traagisiin aiheisiin, mutta runoilija on muun- 
nellut tapahtumia koomiseen suuntaan. Nämä kaikki, 
etenkin »Ion» ennakoivat uusattikalaista komediaa. 

Ateenan Dionysos-juhlissa oli tapana esittää kolminäy- 
töksisen tragediasikermän, ns. trilogian, jälkeen keven- 
tävä koomisvivahteinen satyyrinäytelmä. Sellainen on 
Euripideen Odysseian Polyfemos-episodia käsittelevä 
Kyklooppi, joka ainoana kokonaisena säilyneenä lajinsa 
edustajana on arvokas dokumentti. Euripideen säily- 

neistä draamoista vanhin A/kestis on liittynyt neljäntenä 
johonkin trilogiaan, muttei ole kuitenkaan satyyrinäy- 
telmä, vaan vakavasti alkava ja onnellisesti päättyvä 
draama. 

Euripideen viimeisiin tuotteisiin kuuluu »Ifigeneia 
Auliissa»-tragedian rinnalla erikoislaatuinen ja nerokas 
tragedia Bakkhantit (Bakkhai). Se liittyy Bakkhos-kult- 
tiin, jonka alkukantaisia esiintymiä runoilija näki Make- 
doniassa. Tämä arvoituksellinen näytelmä kuvaa Bak- 
khoksen hurmahenkisiä menoja vastustavan Teeban 
kuninkaan Pentheuksen kohtaloa; näytelmän traagi- 
suuteen sisältyy voimakkaasti groteskeja riitasointuja. 

Euripides on vaikuttanut ratkaisevasti tragedian myö- 
hempään kehitykseen hellenismissä, Rooman kirjalli- 
suuden alkuaikoina ja Senecalla, jolta traditio siirtyi 
Ranskan klassismiin. Euripides on myös tavallisen draa- 
man luoja, joka vaikutti uusattikalaiseen huvinäytel- 
mään, etenkin sen kuuluisimpaan edustajaan Menan- 
drokseen ja sitä tietä Roomassa Plautukseen ja Teren- 
tiukseen; näiltä traditio on siirtynyt Molierille ja myö- 
hemmille komediankirjoittajille. 

Euripides on antiikin draamakirjailijoista lähinnä 
nykyaikaa. Hänen teostensa probleemanasettelut suo- 
rastaan haastavat moderniin tulkintaan. Niinpä Sarire 
on esittänyt »Troialaisnaiset» pasifistisena manifestina. 
Troijan sotaa on käsitellyt myös Giraudoux. Anoulh'in 
»Medee» on esitetty meilläkin. »Bakkhanttien» sisältä- 
mät musiikilliset idut ovat innoittaneet Hans Werner 
Henzen kirjoittamaan aiheesta oopperan »Die Bassa- 
riden. 

SUOMENTANUT OTTO MANNINEN 


HENKILÖT: 


MEDEIA 
TASON 

1. POIKA 
2. POIKA 
IMETTÄJÄ 

LASTENOHJAAJA 

Kreon, Korinthoksen kuningas 
A1GcEUs, Ateenan kuningas 
SANANTUOJA 
KUORONJOHTAJATAR 

Kuoro 


| heidän lapsensa 


IMETTÄJÄ 

Jos Argo laivaa päästäneet päin Kolkhista 
ei siniseinät Loukuttaja-luodot ois, 

jos kaattu yht' ei Pelion-vuoren petäjää 

ois airoiks soutaa sankareitten retkellään 
noin Peliaalle noutoon taljan kultaisen, 

el ois Medeia, emäntäni, Iolkos-maan 
kuninkaanlinnaan silloin kanssa Iasonin 
pois purjehtinut lemmen vimman viemänä, 
el isänmurhaan tyttäriä Peliaan 

ois vietellyt, ei miehineen ja lapsineen 
Korinthoon jäänyt. Pakolaisna saapui, vaan 
on päässyt kaiken kaupungin hän suosioon 
ja kaikess' ollut apu altis Iasonin: 

siit? onn! korkein koituukin ja siunaus, 
ett'epäsopu miest'ei naisest'erota. 

Nyt viha vain on, kadonnut kaikk' armaus. 
Nyt Iason pettää emäntäni, lapsensa, 

ja nuorikko häll' uus on ruhtinaallinen, 
Kreonin tytär on, Korinthoon valtiaan. 
Medeia, mielin mustin, häväistynä, vaikeroi, 
valoihin vetoo, lujiin kädenlyönteihin, 
vakuuksiin pyhiin, kutsuu todistajiksi 
jumalat, kuink? on Iason hänet palkinnut. 
Vain makaa, ruokaa maistamatta, murheeseen 
jo riutuu, itkuun liukee ehtymättömään, 

silt? asti kuin sa1 tietää miehen petoksen, 
hän silmät, kasvot maata vasten painaa vain, 
kuin kallio tai tyrsky tyyntä-saamaton 

hän umpikuuro neuvoille on ystäväin. 
Välistä vain hän kääntää kaulaa valkeaa, 
isäänsä itkee itsekseen ja maatansa 

ja kotoansa, jotka vuoksi miehen tuon 
hän petti, joka nyt hänt? ylenkatsoo vain. 
Nyt tuntee, koito, kovan onnen kourissa, 
mit? olla maassa omass' oisi. Lapsiaan 
hän kammoo nyt, niit? enää ei näe riemukseen. 
Vain pelkään, kunp?' ei mieless? outoja mit? ois: 
on vimmaiset sen puuskapäät, ne kuohuttaa 
häväistys häijy; tunnen ne ja vapisen. 

Mua hänen kanssaan riidass? olla hirvittäis, 
ei siinä hevin voiton virttä laulaiskaan. 
Palaavat tuolla lapset kisakentältä; 

ei niille lainkaan äidin tuskat huolta tuo, 
sill' eipä murhe nuorta mieltä miellytä. 


LASTENOHJAAJA 

(tullen molemmat pojat mukanaan) 

Miks' emäntäni vanha kodinvaalija, 

noin varrot portill itseksesi, valitat 

vain oman korvan kuullen? Olla yksinään 
Medeia miksi tahtoo, ei sua huoli seurakseen? 


IMETTÄJÄ 

Sa, Iasoninko vanha lastenohjaaja, 

et tiedä huolta käskijäinsä kantavan 

myös kelpo orjain, heitäkin sen painavan? 
Niin olin vaivaan vaipunut, ett? ikävöi 
sielt? ulos mennä mieli, maalle, taivaalle 
Medeian koidon kohtaloita kertomaan. 


LASTENOHJAAJA 
Poloisen eikö vielä laannut vaikerrus? 


MEDETA 


IMETTÄJÄ 
Vai laannut? Alkoi vast”, ei viel ees valloillaan. 


LASTENOHJAAJA 
Se houkka — niin jos emännästään virkkaa saa — 
viel uusia ei tunne turman iskuja. 


IMETTÄJÄ 
Siis, mitä, vanhus? Kerro, salata et saa! 


LASTENOHJAAJA 
Ei mitään. Suotta vihjaisseeni kadun jo. 


IMETTÄJÄ 
Sukoilen leukaas, puhu orja-siskolles! 
Jään vait, en kerro kellekään, jos vaadit niin. 


LASTENOHJAAJA 

Sain kuulla sanan, vaikk'en kuulla halunnut, 
kun lautapelin ääres? ikään vanhukset 
Peirenen pyhän lähteen luona istuivat, 
Korinthost' että lapset aikoo karkoittaa 

kuin äidinkin nyt pois maan tämän valtias, 
Kreon. En tiedä onko perää huhussa, 

mut toden totta, toivoisinpa, ettei ois! 


IMETTÄJÄ 
Kai siit? ei Iason salli lasten kärsiä, 
ett? äidin kanss' on riitaan välit rikkuneet? 


LASTENOHJAAJA 
Ken uudet suhteet solmii, vanhat unhottaa, 
e1 ystävä lie meidän huoneemme se mies. 


IMETTÄJÄ 
Me menehdymme, tuo jos yltää turma uus, 
kun entisetkin kesken kestämättä on. 

LASTENOHJAAJA 
Mutt ollos tyyni, malta, sillei hyväksi, 
jos emäntämme kuulee tään — siis siitä vait! 


IMETTÄJÄ 
Te lapset, noin teit? oma isä kohtelee! 
Tuhoa toivon isännän — — — se ettei tois; 


mutt' omilleen hän toden totta nurja on. 


LASTENOHJAAJA 

Kenp' ihmisist? ei ois? Vast? oivallatko nyt, 
ett? oma itse kullekin on kallein, jos 

miel oikea, jos oma voitto ohjatkoon; 
niinp' uudet häät sai nurjaks isän lapsilleen. 


IMETTÄJÄ 

Nyt sisään menkää, lapset, niin on parempi. 
Vaan pidä heidät nyt niin syrjässä kuin voit, 
äl* äidin saata synkkämielen näkyviin! 

Näin tuijottavan heihin katseen kankean 
kuin mitä aikoin, eikä taltu vimma tuo, 

sen tiedän, ennen kuin lyö vihan salama; — 
se vihamiehiin osukoon, mutt omiin ei. 


MEDEIA 

(sisällä) 

Mua voi, mua tuskien tuimelemaa, 
minut jospa jo kuolema korjais! 


IMETTÄJÄ 

Pojat kullat, siell emo tänne jo käy, 
sydän temmeltää, viha yltynyt on. 
Kotisuojiin, piiloon, pois pian nyt, 
nyt e1 emon luo, emon silmiin ei, 


MEDEIA 


liki villiä tult? omavaltaisen 

poven puuskien ei! 

Vain menkää, niin pian kuin jalat vie! 
Pian voihkinan pilvi — se selvää on — 
rajumyrskynä saa polon pohjimman 
nyt raivoamaan. Mihin yltyykään 
sydän ylpeä noin, ylen talttumaton, 
kataluudet kun sitä kalvaa? 

( Lastenohjaaja on vienyt pojat sisään) 


MEDEIA 

Oi voi! 

Tuta tuskan sain, mihin ei isokaan 
voihkina riittäis. Kump? emon inhan 
veis kirotaimet, veis pojat taattoineen 
turmio, veis kodon kaiken! 


IMETTÄJÄ 

Mua voi, mua koitoa voi! 

Mikä syy pojill on isän ilkeyteen? 
Mikä heidät sun vihatuiksesi sai? 
Kunp' ei paha uhkana teille mik? ois! 
Ovat valtojen päätökset peljättävät, 
muit? eivät kuuntele, käskevät vain, 
vihan vaivoin vallita voivat. 
Tasamielipä vain paras vaatimaton, 
niin vaill elon loistoa varmempi 
mun on iltaa vartoa vanhuuden. 
Näet kohtuus — kaikkipa voittaa muut 
sanat tää — sitä noudattaa ylin on 
tääll' ihmisen onni; mut auvoa ei 

tuo yltiömieli, se tuskaa vain, 

kun julmistuu jumaluus, talon tuo 
täpötäyteen ehtymätöntä. 

Kuoro 

Oli ääni se, huuto se Kolkhis-maan 

kovaonnisen tyttären! 

Eikö jo tyynny hän? Virka, sa vanha! 

Kammion kaksois-usten käy läpi parku se kaikuen. 
Eik* ole, vaimo, mun riemuni tuo talon voihkina, 
niin olen kiintynyt siihen. 


IMETTÄJÄ 

Talo kaatunut on, tuho kaiken vei. 
Tykö ruhtinaantyttären Iason jäi. 
Ei valtiatartani ainoakaan 

sana ystävän lohduta; kolkkouteen 
polokammion hält? elo hiutuu 


MEDEIA 

(yhä vielä sisällä) 

Voi, voih! 

Tuli taivaan jospa jo päähäni löis! 
Elo viel? ilo mulle ja onni mik? ois? 
Oh, kunpa jo kuolema kirvoittais 
nämä mult? elon kaamean kahleet. 


Kuoro 

Zeus, maa, valo korkea, kuuletko, 
miten kaikuu vaikerrus 

tuon polon vaimon? 

Mikä kaipaus vuoteen tuon 
on kaamean, houkkio, sulla? 
Luo kuoloa, loppua kutsut. 
Se kutsumatonnakin kuulee! 
Vuode jos uusi nyt 

viehtää puolisoas, 

älä vimmaan tuost? ylen ylly! 


MEDEIA 


Zeus puolusmiehesi on. Älä liioin 
sure, soimaa puolisoas! 


MEDEIA 

(edelleen sisällä) 

Näe, oi Themis suur”, oi mahtava Artemis, 
tuskani nää! Valat ankarat niin 
kiron-ansainneen toki puolison kietoo. 
Hänet vaimoineen sekä linnan tuon, 
näkisinpä ne murskana, joilta ma koin 
moist? ensin! Oi isä, oi kotimaa, te, jotka 
ma hylkäsin, veljeni hengeti löin! 


IMETTÄJÄ 

Miten huutoja saa hurjia — kuulkaa — 
valan huoltajatar Themis hältä ja Zeus, 
joka ihmisien valat valvoo! 

Ei viihdyttää vähä kosto 

nyt valtiatartani voi. 


Kuoro 

(vastasäkeistö) 

Silmien eessä hän kunpa nyt ois, 
kuulisi haasteloamme 

täss* omin korvin, 

hält* ehkä pois viha synkkä 

ja riehuva vimma jo viihtyis! 
Meill ainakin on halu aulis 
avuks ystävän olla. 

S1säll'istuja siis hae, käy, 

sano: saapuneet 

ovat ystävät alttiit. 

Vaan pian, ennenkuin tuhot ehk? on tehnyt! 
Raju tuska tuimasti rientää. 

IMETTÄJÄ 

Heti käyn. Varon vain, en taivuttaa 
voi valtiatartani. Teen 

toki mielikses, mitä voin. 


(Säikähtää ovelta takaisin) 


Kuin naarasleijona pennultaan 
hän silmää palvelijaan, joka luo 
vain käy, sanan ääntää tohtii. 
Sano väärin et, jos sanot houruiksi, 
et viisaiks, entiset ihmiset: 
ilolauluja laativat juhliinsa, 
pitopöytiin, niill elon innoittain. 
Runotarten sointuvin kielin ken 
kivut, kauhut on keksinyt taltuttaa, 
tuhot joista ja kuolemat kumpuavat, 
sukupuuttoon sortavat surmat! 
Polot ihmisien, nepä laulaa pois 
jalo taito se ois; pidot kukkurapäät 
mitä kostuu, jos sulot äänet soi? 
Johan herkkujen runsaus itsestään 
ilon nostaa ihmisen mieleen. 


( Menee sisään) 


Kuoro 

Syvä kuuluu voihkina, vaikerrus 
kipukiljuva, vilppiä puolison 
katalinta kärsien, hurjana huutaa 
ikivaltain kostoa, sun, Themis ylhä. 
iskuas, Zeun valanvalvojatar, 

yli öisten vetten 

joka Hellaan rantoja päin 

hänet, aavan suolavan taa, 

solat, salmet saattelit soukat. 

MEDEIA 

Korinthoon naiset, astuin alta kattoni, 

mua ettei kohtais moite: syyksi ylpeys 
monelle pannaan, epäystävällisyys, 

ken syrjäss' elää, suosiota etsi ci. 

Näet oikeus ei asu silmäss' ihmisen. 

Vain näkee toisen, syyttä vihaan syttyy jo, 
sisintä oudon viel ei tunne ollenkaan. 
Maan tapaan vieras taipukoon, mutt' ansaitse 
ei kiitost? oma asukaskaan, toisia 

jos nyrpeilyllään loukkaa, joita tunne ei. 
Odottamatta kohtasi mua isku tää 

ja mursi mielen. Menehdyn. Kaikk' elämän 
sulous jättää, kuolla toivoni on vain. 

Mik' oli mulle kaikkeni, — hän tietää sen — 
mun puolisoni, häijyin konna olikin. 

Me kaikesta, mik? elää, tuntee, tajuaa, 

me naiset suku onnettomin olemme. 

Si1P ensin aartein kukkuraisin puoliso 

on pakko ostaa, olentomme valtias. 

Se — sinänsä jo vaikein vaiva, kurjuus — on 
viel? arvanheitto hirveä, mies kelpoko 

vai kunnotonko osuu. Maineen vaimolta 
vie ero, miest? ei saa hän luotaan evätä. 
Eess* uudet tavat, joit? ei koti neuvonut, 
kuin tietäjätär tietköön itsestään, kuink? on 
nyt parhain elää kanssa vuodekumppanin. 
Jos onnistuu, jos onnellisna puoliso 

lestä kantaa avion, ei väkisin, 

heill' onni on; jos ei, niin ennen kuolema! 
Mies, ellei viihdy kotona, koht? ulos käy, 
sydämen kiusat unohtaa kanss' ystävän. 

Me saamme vain yht? ainoaa, me katsoa. 
Kotona meill? on muka olo vaaraton, 

mies keihäin kentäll' ottelee! Kuin päättömät 
he päättelevät! Ennen kannan kolmesti 

ma taiston kilpeä kuin kerran synnytän. — 
Mutt enpä teistä, itsestäni puhun nyt. 

Teill' oma koti, kaupunki, teill” elämän 
kaikk? antimet on, omaiset ja ystävät. 

Ma koditon ja yksin, häväisemä nyt 

sen, joka minut raakalaisten maasta toi. 
Emoa mul? ei, veljeä, ei heimoa, 

e1 ketään, ken voi kohtaloni kohentaa. 

Se vain te mulle, sitä pyydän, luvatkaa: 

jos tilaisuus ja keino kostaa tarjoutuu 

tää tuska, tuoma puolisoni rikoksen, 

niin vaiti olkaa! Nainen kaikes arka on. 

Saa kauhuun taisto, raudan välähdyskin, vaan 
aviovuode hältä jos on häväisty, 

muu kukaan niin ei ole verenvimmainen. 


KUORONJOHTAJATAR 

Sen lupaan. Sillä puolisolles sull* on syy, 
Medeia, kostaa. Kenpä tuskaas oudoksuis? — 
Vaan katso, tänne käy Kreon, maan valtias; 
kai aikoo jonkin päätöksen julistaa. 


KREON 

(tulee saattueineen) 

sun, synkkäsilmä, puolisoosi suuttunut 
Medeia, käsken tästä maasta poistua 
maanpakoon, myötäs viedä poikas molemmat, 
ja viipymättä! Käskyn valvojaksi jään. 

En ennen astu jälleen alle kattoni 

kuin karkoitettu olet maani rajan taa. 


MEDEIA 
Oi voi, ma kurja hukass' olen. Vainoovat 

mua, kaikki purjeet nostain, viholliseni, 
eik* ole tuholt? enää turvavalkamaa. 
Mutt? epätoivoon tuomitunkin kuulla suo: 
sa miksi minut maasta karkoitat, Kreon? 


KREON 

Sua pelkään — sit? en peittele. — Sa vaurion 
voit lapselleni tuottaa korjaamattoman. 

On monta syytä pelkooni: suur älys on, 

ja monet tunnet turmakeinot, miehesi 
menetys saattaa mieles kiihkoon katkeraan. 
Ma kuulin, tullut korviini on uhkailus, 

ett? appi, vävy, morsian tään muistaa saa. 
Varaudun ennen kuin on tullut vaurio. 
Parempi mulle, vaimo, vihas nostaa nyt 
kuin myöntyväisyys, myöhäisen jok? itkun tuo. 


MEDEIA 

Mua voi! 

Eip? ensi kerran nyt, vaan monesti, Kreon, 
vahingon mulle tuonut viisaan maine on. 
Mies järkevä ei milloinkaan sais sallia 

ett oppii lapset liian paljon. Vaivast? on 
vain laiskan maine viljana, eik* yksin se, 
vaan myöskin karsas kansalaisten kateus. 
Totuuden uuden houkoille jos minkä tuot, 
sua houruna he pitävät, ei viisaana. 

Mutt ylemmyytes muitten tiedon kirjavan 
jos varjoo, olet kaupungille kiusaksi. 

Sain Itsekin sen kohtalon ma kokea. 

Muut kadehtivat multa viisauttani, 

tuo toimetonna pitää, levotonna tää, 

tuo nurjaks uskoo. Niinp' ei suuri mahtini. 
Sa pelkäät siis mun sulle turmaa tuottavan. 

Ei ole niin, mua ällös säikkykö, Kreon, 

en valtiaita vastaan aio rikkoa. 

Ja mitä pahaa mulle teit? Sä tyttäres 

vain annoit, kelle mielit. Vihaan miestäni, 
muit? en. On viisas suunnitelmas, arvelen. 

Ja jos sit? onni suosii, en mä kadehdi. 

SIIS naikaa, iloss? eläkää, mutt? antakaa 
maass' olla mun; ja vaikka kärsin vääryyttä — 
valit olen, taivun valtaan mahtavampien. 


KREON 

Sulavat sulla sanat on. Vaan mielessäs 

sa turmaa mietit, vaistoni mua varoittaa; 
siks entistäänkin vähemmän sua uskon nyt. 
Varoa vaimo helpompi on puuskapää 

ja samoin mies, kuin tyyni, mykkä, malttava. 
Nyt nopeasti pois, ei enää puheita! 

On järkkymätön käsky, millään keinoll et, 
sa vihollinen, voi tääll enää viipyä. 


MEDEILA 
Ei, ei! Sun halaan polvias ja nuorikon. — 


KREON 
Sanasi hukkaat. Enää et mua horjuta. 


MEDEIA 
Pois ajat minut, poljet rukoukseni? 


KREON 
Oletko mulle omiani rakkaampi? 


MEDEIA 
Oi synnyinmaa, nyt vihdoin arvos oivallan! 


MEDEIA 15 
K REON 


On lasteni se jälkeen rakkain mulle myös. 


MEDEIA 
Voi, mik? on kurjuus kuolollisten rakkaus! 


KREON 
Sen arpa lankee, luulen, kuinka kullekin. 


MEDEIA 
Sun nähköön silmäs, Zeus, ken pahan tään on syy! 


KREON 
Pois, mielipuutto, pois, mua kovin vaivaat jo. 


MEDEIA 
Ma vaivaa kärsin tässä, muit en vaivanne. 


KREON 
Pian väisty nyt, vai ajatanko väkisin? 


MEDEIA 
Ei väkivalloin, ei Kreon, sua vannotan. 


KREON 
Sä mitä teet, sä etkö, vaimo, hellitä? 


MEDEIA 
Menemme kyll?, en kerjää lupaa jäämiseen. 


KREON 
Miks sitten vastaan rimpuilet, et lähde jo? 


MEDEIA 
Mun salli täällä viipyä vain päivä tää 

ja pakopaikka mielessäni miettiä, 

miss" elättää mä voisin lapseni, kun on 
isänsä heidät ilman turvaa heittänyt. 

Heit? armahda, sill olethan sa isä myös. 

Et saata olla lapsille sa säälitön. 

Minusta vähät, jos maanpakoon joudunkin, 
vaan lapsiparkain kohtalo mua kouristaa. 


KREON 

Ei ankaraa mulP ole mieltä valtiaan, 

monesti liikaan lempeyteen mä erhetyin. 
Teen nytkin virheen, vaimo, sen näen itsekin, 
mutt olkoon suotu! Vaan jo sanon ennalta: 
koi-jumalan jos soihtu sinut lapsines 
Korinthoon mailla kohtaa huomisaamuna, 
niin kuolet. Sana tää on järkkymätön. Siis 
tääll* ole, jos sun olla täytyy, päivä tää, 

e1 tihutöihin, joita pelkään, aikaa lie. 


( Menee) 


KUORONJOHTAJATAR 

Onneton vaimo, 

01 voi, sua, tuskien vainoamaa! 

Ken turvasi, ken hädäss? ystäväs on? 
Majan mistä ja maan, sua suojaavan, 
sinä löydätkään? 

Polon tyrskyyn, jost? ei pääsyä pois, 
jumaluus sinut syöksi, Medeia. 


MEDEIA 

Mua turma saartaa, kenpä muuta väittää voi? 
Mut? eipä vielä lopuss' olla, tietkää se! 

On vastasäätä vielä vastanaineilla, 

ek? aivan helpot paikat naittajallakaan. 


MEDEIA 17 


Vai luuletko mun tuota miestä mairineen, 
etua ellen etsis, paulaan houkuttais? 
Rukoillut enp' ois, käsin häneen tarttunut. 
Mut? erhettyi niin houkkuudessaan mieletön, 
maast? ajoll* estää jok* ois voinut aikeeni, 
mun viel ett antoi olla täällä päivän tään, 
nuo jona voin nyt kolme vihollistani 

ma päivilt' ottaa, apen, vävyn, tyttären. 
Mull onhan heille kuolontietä montakin. 

En tiedä vain, mit ensin käytän, ystävät, 
häätalon tuleen äskeisenkö sytytän, 

vai hiivin hiljaa vuoteen ääreen kammioon 
ja läpi maksan syöksen miekan hiotun? 

Yks? siin? on vastus vain, jos minut vangitaan, 
kun hiivin taloon aiettani täyttämään, 

saa kuolemaani viholliset ilkkua. 

On paras suora tie, se, jolla taitoni 

on taatuin, myrkyll' ottaa heidät hengiltä. 

SE SIIS! 

Vaan noin kun ovat kuolleet — mikä kaupunki, 
maa, maja mikä mulle varman suojan suo, 
miss" enää mull' on hengenturva, ystävyys? 
Ei missään ... Vielä vähän aikaa varron siis. 
Jos turvatorni jostain siintyy silmiini, 

tään surmatyön mä taiten, salaa suoritan. 
Mutt? ellei lainkaan kova onni leppyne, 

ma tartun miekkaan itse, menköön henkeni, 
ja surmaan heidät, teen mink? ikään uhkatyön. 
Kautt auttajani, palvomani Hekaten, 

joll asunto on alla liesipaatteni, 

ei rlemuitse mun sydämeni raastajat, 

hääilon saavat karvaan, kolkon kokea, 
poishäätäjäni sukuliiton surkean. — 

Medeia, toimeen siis, nyt näytä taitosi! 

Päin kauhutyötä! Rohkeutes karkaise! 
Näe, mitä kärsit! Sisyfon et sikiön 

ja Iasonin jää naimaliiton nauruksi, 

sä tytär jalon taaton, juurta Auringon. 
Sa tiedät keinot. Kehnoja jos liemmekin, 
me naiset, hyvään, ovelimmat taiturit 
pahassa kaikess? ainakin me olemme. 


KuoRo 


Isäkeistö 


Päin lähtehiään pyhät virrat vierii, taantuu 
lait, tavat kuin kaikki jo myös meno muu. 
Vilppiä miesten on miel”, ikivaltainkaan 
nimess' e1 valat vahvat. 

Meillepä koht? antava nyt taru on 
maankuulun maineen; 

korkenee naissuku arvoon, kunniaan, 
parjata naisia ei 

saa paha huuto kuunaan. 


Ivastasäkeistö 


Jo vaikenevat runot vanhat, jotka lauloi, 
naissydän kuink' uskoton on. Runon ei 
mahtia meillä, Apollon antamaa, 
sointujen haltian, muuten 

miessuku meill? ois äkin lauluna myös; 
naiskohtaloita 

mainitsee montakin aikain ammoisuus, 
montapa miestenkin 

kertoa kyllä voi. 


MEDEIA 19 
II säkeistö 


Pois synnyinmaastasi vei sinut lemmen vimma, 
vei meren taa, ohi kahden kalliorannan; 

nyt maall' asut vieraalla, 

oma puoliso petti, jätti: 

on vuotees kumppaliton, 

osa koidon kunniaton nyt 

maanpaon kurjuus. 


II vastasäkeistö 


Valan voima on mennyt, häipynyt pois häpy kaikki 
Hellaan laajan mailt? ylös ilmojen pilviin. 

Koto taattosi kauas jäi, 

lepovalkama viihtyä vaivain; 

ja taattosi allapa on 

nyt vaihtunut valtiatar sun 

lietesi, vuotees. 


TASON 

(tulee) 

En vasta nyt, vaan monestikin näin, ett on 
sisukas mieli haitta, jot? ei auttaa voi. 

Täss? oisit saanut maassa, taloss' asua, 

jos oisit tahtoon mahtajain vain taipunut. 
Nyt häijyt, houkat sanas sinut häätävät. 

Mä niist? en piittaa: lakkaamatta laulakoon 
vain kieles, ett? on Iason konna katalin. 
Mut? uhkailuistas valtiasta vastaan onneas 
sa kiitä, maksu kun vain maast' on karkoitus! 
Koin alinomaa vihastusta kuninkaan 

ma viihdytellä, suonut oisin jäävän sun. 
Mutt etpä vimmaas heittänyt, heit? aina vain 
sa herjaat; niinp' on nyt maanpako osanas. 

Vaan läheisteni luot? en luovu sittenkään, 

täss' olen vaimo, valvomassa parastas, 

varoitta jottet joudu karkoitukseen, puutteeseen 
sa kanssa lasten joudu. Paljon pahaa tuo 
maanpako myötään. Vaikka vain mua vihaatkin, 
ei tyly sulle mull? ois mieli milloinkaan. 


MEDELA 

Viheliäinen! Nimitystä muuta ei 

tuo kielelleni kehnoutes pohjaton. 

Eteeni tulet, sinä, pahin vihamies! 

Ei uskallust?, ei voimaa se, jos katsoa 
lähintään, jonk' on häväissyt, voi kasvoihin, 
vaan inhotuinta kaikist? ihmisvioista: 
häpeämättömyyttä. — Toki hyvin teit, 

kun tulit! Purkaa, huojentaa saan mieltäni 
sua vastaan, vaan sua kuulemasi kirvelee. 


Alusta alan. Sinut pelastin — sen ties 

kaikk* Argo-laivan kanssas tuomat helleenit — 
kun työs ol? iestää härät tultapuuskuvat 

ja murhapelto kylvää, lohikäärmeen tuon, 
jok? unta vailla kultataljaa vartioi 

sit? ympäröivin kiemuroin, ma surmasin 

ja pelastuksen soihdun sulle nostin noin. 

Ma itse, isän, kodon jättäin, seurasin 

sua Iolkos-maahan, Pelion-vuoren vierille, 
vain mieltymystä sydän täynnä, mieltä ei. 

Ja Peliaalle tuomaan omat tyttäret 

sain julman surman, kaiken pelkos karkoitin. 
Sua niin ma autoin, miesten kaikkein katalin. 
Sa minut hylkäät, uuden vaimon valitset! 


Ma sulle lapset synnytin; jos niit? ei ois, 
sun antais uuteen avioos se puolusteen. 


MEDEIA 21 


Vain valheita sa vannoit! Enkä oivalla, 
jumalten vanhain uskotko jo vaipuneen, 
lait uudet säätyn ihmismailla mahtamaan, 
kun tieten tahtoin rikot valat vannomas. 
Voi kättäni, niin usein kätes hellimää! 

Ja polviani — oh, on minuun huono mies 
kajonnut, multa kaiken toivon kaatanut! 
Nyt virka — kysyn neuvoas kuin ystävän — 
vaikk? enää mitä hyvää voin sult? odottaa? 
Mutt yhtäkaikki, kataluutes ainakin 

käy ilmi! Kunne turvaan? Isän kotiinko? 
Sun tähtes jonka petin niinkuin maanikin! 
Vai Peliaanko tytär-kurjiin? Taattonsa 

ne tappajaa kai suojelleekin suojissaan! 
Niin, niin on laita. Kotoisteni katkeran 
sain vihan. Joit* ei tullut ois mun loukata, 
niit? olen vastaan noussut, vain sua suosien. 


Siks onnen soitkin, jota moni kadehtii 

mult? impi Hellaan: ihmeellisen puolison 
sinusta sain ma, koito, kuulun, kunnokkaan! 
Maanpakoon yksin, ystävittä karkkoan 

nyt hyljättynä, myötä lapset hyljätyt! 

Miss* ylväämp? yljän vastanaineen häpeä: 
on kerjuull* omat lapset, pelastajas on! 

Oi Zeus, miks selvät merkit ihmisille soit, 
kuink* erottaa voi väärän kullan aidosta, 
mutt' epäkelpoon mitään leimaa pannut et, 
muut mistä huomais, mikä hän on miehiään? 


KUORONJOHTAJATAR 
On viha kaikkein kauhein, leppymättömin, 
kun yltyy riitaan kaksi entist? ystävää. 

TASON 

Sanani taiten mun nyt tarvis sovittaa 

ja väistää lailla laivurin on mielevän, 
supistain purjeet, vaimo, kieles kiihtyneen 
vihuripuuskain vimmaa. Kuinka koetkin 
sa ansioitas kukkuroida, ihmisten, 
jumalten joukost?, uskon, Afrodite vain 
mua retkell auttoi vaaraisalla. Tajusi 

kyll? oivaltaa sen tarkka, vaikk' et tunnustais, 
ett Eros sinut nuolin torjumattomin 
pelastajaksi mulle ajoi astumaan. 

Mutt enpä tuota pohtine sen enempää; 
mua apus auttoi, miten, miks sen annoinkin. 
Mutt apu suomas enemmän sun saada soi, 
kuin itse annoit, helppo on se osoittaa. 
Nyt ensiksikin Hellaass? asut, enää et 
barbaarimaassa, elämääsi oikeus 

ja laki ohjaa tääll”, ei vallan oikku vain. 
On kuulu kautta kaiken Hellaan heimojen 
sun viisautes. Äärell? äärimmällä maan 

jos asuisit, sua eipä kukaan mainitsis. 

Vain suotta mulla koti kullanloistava 

ja taito laulaa Orfeust? ihanammin ois, 

jos siit? ei lainkaan maine mailla kuuluisi. 


Sen verran sanon teistäni ja töistäni; 

sä aloitithan riidan. Väärin kuninkaan 

vävyksi tullen tehneeni jos soimaat, sen 

osoitan viisaaks, oikeaksi ensinkin 

ja sitten myös, niin parhaaks sun kuin lastemme, 
suurt' ystävyyttä olleen. — Malta mielesi! — 
Kun Kolkhis-maasta tänne kuljin, kuormana 
niin moni murhe, vastus ylivoimainen, 
maanpakolaista suuremp' onni kohdata 

mik enää vois kuin saada tytär kuninkaan? 

En — millä mieltäs kuohutat — sua vieronut, 

ei toiseen ollut sydämeni syttynyt, 

en tavoitellut taajaa lapsijoukkoa; 

ma tyydyn, mull on kyllin jälkeläisiä. 

Ei, tavoitteena mulla taattu, puutteeton 

ol elo — köyhää ystävätkin kaihtavat — 

pojille suvun mukainen myös kasvatus 

ja nousu uutten veljiensä rinnalla 

myös samaan arvoon, sukusitein läheisin 

kaikk' onneen samaan. Enää last? et kaipaa kai? 
Mut tarpeen mulle apu vastasyntyväin 

jo syntyneit? on varten. Väärään pyrinkö? 
Aviovuoteen vuoks, et muuten väittäis niin. 
Siin? arka paikka teidän, naisten: laidallaan 

jos on se, kaikk* on, vaan jos kaltoin käy, muu vain 
pahinta vihaa teist? on parhain, kauneinkin. 
Kunp' ihmisille muuten lapset syntyisi 

ja valmoja ei oisi olemassakaan; 

kuink? oiskaan silloin elämämme huoleton! 


KUORONJOHTAJATAR 

Sa osaat, Iason, puhua ja pohtia, 

vaan pahakses sen sanan vaikka pannetkin, 
et oikein tee, kun petät, hylkäät puolisos. 


MEDEIA 

Monessa muu on kantani kuin eninten. 

Mies väärämieli, liukas, kiero kieleltään, 
hän rangaistuksen ankarimman ansaitsee. 
Ken taidoin ylpein kataluudet kaunistaa, 

on niihin mieskin; kun vain riittäis oveluus. 
Niin suott on myös sun jalot, auliit asentees. 
Yks sana sinut maahan lyö: mies vilpitön 

jos oisit, mulle uskoin, minut suostuttain, 
el salaa mult?, ois hankkia sun tullut hääs. 


TASON 

Kyll oivan saanut suostumuksen oisinkin, 
jos oisin niistä sulle hiiskunut, jok' et 
sydämes vimmaa vieläkään voi taltuttaa. 


MEDELA 
Ei ollut syy se esteenä; sä häpesit 
barbaarivaimon puolisona vanheta. 


TASON 

Se usko: uuden naisen uhoss' ollut en, 
kun tulin täällä vävyksi mä kuninkaan, 
pelastaa sinut tarkoitin — jo kuulit sen, 
ja valtavesain verraks saada poikamme, 
sukuuni liittää verson kuninkaallisen. 


MEDEIA 
En suostu suojaan valheonnen surkean, 
en auvoon, kaikki sydänjuuret kalvavaan. 


TASON 

Pois älä hylkää, mieti mielin viisaammin. 
Sun tosihyötys surkeaako valhett? on? 
Kovaksi hyvää ällös luulko onneas! 


MEDEIA 
Niin, ilku vain, on vahvat takavarasi, 
ma yksin, maasta karkoitettu, suojaton. 


TASON 
OP oma syys se, muita ällös moittiko. 


MEDEIA 25 


MEDEIA 
Vai niin? Vai petin sinut, toisen naisen nain? 


JASON 
Suus valoin kauhein valtiast? on kironnut. 


MEDEIA 
Myös sulle huus se turmaa ja sun huoneelles. 


TASON 

En kauemmin nyt kanssas oikeutta käy. 
Vaan lapsilles ja itselles jos haluat 
maanpakomatkas varrell avustustani, 
vain sano: aulis käteni on antamaan, 

saat suositukset majaystäväini luo. 

Jos täänkin torjut, vaimo, etpä viisas lie. 
Pois viha panna paremmin sua hyödyttää. 


VIEDEIA 

En ystäviltäs hoivaa, en sult' itseltäs 
mä minkäänlaista huoli. Pidä lahjasi! 
Iloa eipä koidu konnan kullasta. 


TASON 

Jumalat olkoot todistajani: ma sun 

ja lasten parhaaks oisin tehnyt kaikkeni. 
Vaan mitä saisit, hylkäät, torjut ystävät 
pois äksysti. Vain kovan onnes kovennat. 
( Poistuu) 


MEDEIA 

Oh, mene! Liioin palaa mieles nuorikon 

jo luo, näin kauan kaukana jos viipynet. 
Vain kuherrellos! Jos mua kuullee jumalat, 
ne häät viel? ehkä sulle katumoiksi käy. 

K vuoro 


Isäkeistö 


Raju lemmen raivo se ei 

tuo kunnokkuutt?, ei kunniaa 

elonkulkuun ihmisen kuunaan; 

vaan jumaloist? aniarmain 

vienona tullen on ain Afrodite. 

Noutavaa, oi valtiatar, mua kohti kultajouses 
nuolt? äl' ammu, kastamaas sulokaihoon! 


I vastasäkeistö 


Paras anti taivaisten, 

jalo maltti mulle suotakoon! 

Pois sylin viettely vieraan, 

pois tora, katkera kauna! 

Kypria, ain? aviollisen vuoteen 

armas rauha, myös kodin kunnia kaunoisesti kaitse, 
mies ja vaimo mielten saa sopusointuun! 


II säkeistö 


Oi koti, oi syntymämaa, 

teist' ero kunp' ei koituis, 

ero armoton ainiaaksi, 

liian kolkko kestää, 

kohluja kukkuranaan! 

Kova, oi kova kuolo ennen maahan 
painakoon kuin karkoituspäivä pään! 
Kurjuutt ei ole kurjempaa 

kuin kotimaaton olla! 


MEDEIA 27 
ITI vastasäkeistö 


Itse mä näin, kuullut en vain 
muilt? ole: kaupunk” eipä, 

sua ystävä eipä murhecs 
murtavimman alla 

säälinyt ainoakaan. 

Tuho sille, ken ystävältä lukkoon 
sydämensä kiittämätönnä lyö! 
Ystäviini eipä se mies 

kuuna päivänä kuulu. 


AIGEUS 
Medeia, terve! Ensi sanaa sorjempaa 
sanoa voiko ystävälle? 


MEDEIA 

Terve myös, 

01 Aigeius, poika mielevän Pandionin! 
Sun tiesi miltä ilmoilta nyt tänne tuo? 


AIGEUS 
Apollon saavun vanhalt? ennuspaikalta. 


MEDEIA 
Maan navan miksi jumalmahtiin turvasit? 


AIGEUS 
Kysyä tahdoin, kuinka lapsionnen sais. 


MEDELA 
Kautt ikivaltain, lapseton viel oletko? 


AIGEUS | 
Niin olen, niin sääti tyly sallimus. 

MEDEIA 
Sa naimisissa oletko vai naimaton? 


AIGEUS 
Mua sitoo kyllä siteet aviolliset. 


MEDEILA 
Ja mitä Foibos lausui lasten-anontaas? 


AIGEUS 
Se lause yli kaiken ihmisjärjen käy. 


MEDELIA 
Mun suotko kuulla jumal-ennustuksen tuon? 


AIGEUS 
Halusta suon. Se viisaan mieltä kysyykin. 


MEDEIA 
Se lausu siis, jos kuulla mun se suotu on! 


AIGEUS 
En leilin suuta avata ma ennen saa — 


MEDEIA 
Kuin mitä olet tehnyt, minne saapunut? 


AIGEUS 
Kuin jälleen ääress' olen lieden kotoisen. 


MED FIA 
Ja tänne laivas laskemaan mik? aihe sai? 


AIGEUS 
Pittheus, ITroizenin valtias, mua vetää luo. 


MEDEIA 20 


MEDEIA 
Pelopsin poika, miesten hurskain, sanotaan. 


AIGEUS 
Ma hälle kerron jumal-lauseen, jonka sain. 


MEDEIA 
Hän viisas mies on, hän ne oikein oivaltaa. 


AIGEUS 
Ja mulle rakkain kaikist? aseveljistä. 


MEDEIA 
Slis onni myötäs, saaos tieto toivomas! 


AIGEUS 
Miks itkettynyt katsees, kasvos kalvaat noin? 


MEDEIA 
Voi, Aigeus, konnain konna puolisoni on. 


AIGEUS 
Siis kuinka? Haasta mulle mielimurteesi! 


MEDEIA 
Mua Iason syyttä julmasti on loukannut. 


AIGEUS 
Siis millä tavoin? Selvemmin se selitä! 


MEDEIA 
Nyt toinen nainen talon valtiatar on. 


AIGEUS 
Noin toki tehnyt rietast? ei lie tekoa? 

MEDEIA 


On, sen, jot? ennen rakasti, on häväissyt. 


AIGEUS 
Uus ihastusko, vai sua vihoin vieroiko? 


MEDEIA 
Ihastus suur”, ei ollut uskollinen hän. 


AIGEUS 
Tuhoutukoon, jos on, kuin sanot, huono mies! 


MEDEIA 
Kuninkaan heimoon hieroutua tahtoi noin. 


AIGEUS 
Ken antaa, kerro, tyttärensä moiselle? 


MEDEIA 
Maan tään, Korinthoon, antaa kuningas, Kreon. 


AIGEUS 
On sulla silloin huolta totta tosiaan. 


MEDEIA 
On tuho eessä, maastahäätö, karkoitus. 


AIGEUS 
Ken häätää? Mik? on tuho uusi uhkanas? 


MEDEIA 
Kreon Korinthoon mailta minut karkoittaa. 


AIGEUS 
Ja Iason suostuu? — Eipä kiitostani saa! 

MEDEIA 

Ei suullaan. Mieltään ei hän päästä kielelleen. 
Vaan palavasti kautta partas, polvies 

sua rukoilen, sun etsin suojelustasi. 

Mua onnetonta armahda, oi, armahda, 

äl? äärestä vain katso karkoitustani, 

mua ota maahas, oman lietes lämpimään! 
Niin vihdoin suokoot toteutua jumalat 

sun lastentoivees, suokoot lopun onnekkaan. 
Täält?, etpä tiedä, minkä löydön löysinkään. 
Sun lapsionnes puutteen poistan. Polvea 
koht uutta kohoo — moiset mulla rohdot on. 


AIGEUS 

Syyt monet, vaimo, suostumaan mua kehoittaa 
sun pyyntöös, ensiks ikivaltain suosio 

ja sitten lapset, joista lupaukses sain. 

Näet, sen mä toiveen vallass' olen kokonaan. 
Näin olkoon siis: mun maahani jos saapunet, 
koen oikea ma olla majaystäväs. 

Mutt' ennakolta sanon sulle, vaimo, sen: 

sua tästä maasta en ma tahdo viedä pois. 
Vaan omin neuvoin kotiini jos kulkenet, 

sen suojelukseen jäät, en pois sua luovuta. 
Korinthost itse omin jaloin siirry siis! 

En millään mieltä loukkaa majaystävän. 


MEDEIA 
Niin olkoon. Sanas vahviste mik* oispa vain, 
kaikk? oisit mulle antanut, mit antaa voit. 


AIGEUS 
Et luota siis? Vai mikä mieltäs ahdistaa? 

MEDEIA 

Oi, luotan. Vaan mua vihaa perhe Peliaan 
ja myös Kreon. Vain jos sua vala velvoittaa, 
sa et mua maastas salli heidän viedä pois. 
Jos lupaat auttaa, ei sua sido jumaluus, 
koht? ystävystyt, vaatimukset airuen 

jo mielen muuttaa; olenhan ma voimaton, 
heill'? aarteet, valta, koti kuninkaallinen. 


AIGEUS 

Sanoissas viisas varovaisuus vallitsee. 

Niinp' en, jos niin on mieles, siitä kieltäydy. 
Myös mulle valat varmuuden suo suuremman, 
vedota niihin vihollisten eessä voin, 

sua myös ne suojaa. Keihin vaadit vannomaan? 


MEDEIA 
Maa, Helios, mun heimotaattoni, ja muut 
jumalat kaikki todistajiks ottaos! 


AIGEUS 
S11t* että, sano, mitä teen mä tai en tee! 


MEDEIA 

Mua maastas ettet koskaan karkoita, et myös, 
ken vainoojani vaatikoonkin, suostu, et 

mua koskaan hälle elävältä luovuta. 


AIGEUS 
Sen kuulkoon maa ja heljä Helios ja muut 
jumalat kaikki: vakaa valani se on. 


MEDEIA 
Jo riittää! Entä jospa valan rikkonet? 

AIGEUS 
Niin kohdatkoon mua valarikon rangaistus! 


MEDEIA 

Ties riemuin kulje: kunnossa on kaikki nyt. 
ja kaupunkiisi saavun, kohta kun ma voin, 
perille viety kun on aivoitukseni. 


Kuoro 

Jumal ohjatkoon, opas matkaavain, 
taas Hermes sun kotities, pian myös 
sydäntoivees polttava täyttyköön; 
näet näämme jo sen; 

olet, Aigeus, mies jalomieli. 

( Aigeus poistuu) 


MEDELA 

Oi Zeus ja Dike, tytär Zeun, ja Helios! 

Nyt, rakkaat, voiton vihollisistani saan. 

Jo sitä kohti käyn; nyt jälkeen ansion, 

ma toivon, totta vihdoin koston kohtaavat. 
S111? aikeilleni varman valkaman, mit? ei 

ni ollut, tää nyt antaa mies. Voin kiinnittää 
sils rantanuorat sinne, sinne vaellan, 

asetun turviin Pallaan kaupungin ja maan. — 
Nyt teille uskon kaikki aivoitukseni. 

Niit? älkää lainkaan leikkinä vain pitäkö. 

Vie Iasonille kutsun käskyläiseni, 

eteeni viel ett? itse saapuisi, ja jos 

hän tulee, myönnän mairitellen, kaikk? ett on 
minusta oivaa, ruhtinatarpuoliso, 

jonk? otti minut pettäin, viisas valinta 

ja meidän kunkin hyöty, hyvin harkittu. 
Hält anon lupaa jäädä lasteni — heit? en 
vihollismaahan jättääkseni — lapseni 

ma vihollisten pilkaksiko? Ei, se on 

vain tuhon paula tyttärelle kuninkaan. 

Ma lähetän nyt lapset eteen nuorikon 
käsissään lahjat, karkoituksen karttaakseen: 
lahea vaippa, seppel, kultasepite ; 

jos koskettaa nuo korut hänen ihoaan, 

hän, ja ken häneen kajoo, kurjan kuolon saa, 
ne lahjat moisin väkimyrkyin voitelen. 

Mutt enää siit? ei, muusta nyt. Ma voihkaisen. 
Mik onkaan mulla eessä teko tehtävä? 

Mun lapset, omat lapset surmattava on. 

Sit" ole ei, ken vois ne siitä pelastaa. 

Ja Iasonin kun kaikk' on kaattu sukupuu, 
pakenen maasta, rakkainteni, lasteni, 

omaini murhaa karkkoon, töistä kauheinta. 
En nauruks saata jäädä vihollisteni. 

Vain eespäin! Vähät elämästä! Mennyt on 
mult? isänmaa ja koti, turva turmilta. 

Tein pahoin silloin, taattolan kun hylkäsin, 
kun houkutti mua Hellaan kulkiain, jok' on, 
kautt? ikivaltain, sen nyt tarkkaan maksava. 
Ei lapsiani elävinä nähdä saa 

hän enää, eikä lasta hälle synnytä 

tuo nuorikko, sill inhan kuolla inhasti 

mun myrkkyni on murtamana täytymys. 
Avuton, arka olevan mun luullaanko 

tai tarmopuutto? Toista lienen laatua: 

vihassa tuima, luja ystävyydessä. 

Elämä moisten kuuluin maill on maineeltaan. 


KUORONJOHTAJATAR 

Kun meille kaiken tuon nyt olet ilmaissut, 
vuoks itses sekä sen, mit? epää ihmislait, 
sua varoitan ja kiellän: ällös tehkö niin! 

MEDEIA 
En muuta voi, en pahaks ota epuutas, 
noin puhut, kosk' et tuntenut mun tuskaani. 


K UORONJOHTAJATAR 
SIIS, vaimo, tappaa omat taimes uskallat? 


MEDEIA 
Kipeimmin mieltä mieheni se raatelee. 


K UORONJOHTAJATAR 
Ja silloin itse vaimoist? olet vaivaisin. 


MEDEIA 

Ja entä jos? Ei salpaa sanat tekoa. 
(Imettäjälle) 

Käy, nouda tänne Iason. Toimet uskotut 
näin suorittaakses annan. Vaan nyt visusti 
vait ollos näistä aivoituksistani vain, 
olethan nainen etkä petä emäntääs! 


Kuoro 
Isäkeistö 


Sa onnekas heimo Erekhteun, 
ikiautuahist? alun ammoin sait, 
pyhä pohjas on, vainon-polkematon. 
Jalo viisaus vilja on kaunein sen; 
heloilmojen hellimä, kaunona käyt, 
miss? yhdeksän runotarta kantoi 
Harmonian syli vaaleakutrin. 


Ivastasäkeistö 


Afrodite Kefisos-virran 
ihanaisen vett? utuvihmana vie 


36 EURIPIDES 


yli maan kera vienojen tuulosien; 
punaruusuja tuoksuva seppele on 
sulokutreill ainian, Viisauden 

avuks armaat lemmen haltijat antaa, 
suuria mahtavan innon tuojat! 


II säkeistö 


Miten voi pyhävirtainen 

suo suojata kaupunki, 

miten tarjota maa majaturvan, 
sua, lastesi tappajatarta 
vcrisyistä, hoivata hurskaat? 
Syyn mink* otat tunnolles, 

omat lapsesi kuoletat, koito! 
Anon, vannotan, vaipuen polviis, 
rukoellen: et aikoa saa 

lastesi surmaa! 


I vastasäkeistö 


Käden, mielen julmuuden 
sen mist? otat, ett? omat noin 
kantamas uhriks saatat 
hirmutyön kamalimman? 

Sa kuinkapa kyyneletönnä 
näet lastesi kohtalon tuon? 
Kun polvillaan pojat sulta 
viel armoa pyytävät, raukat, 
verin et emonkättäsi voi 
tahrata tyynnä. 


TASON 

Sun kutsus sain ja saavun. Vaikka vihaatkin, 
et ole turhaan pyytänyt mua tulemaan. 

Mit uutta, vaimo, tahdot siis mult?, ilmaise! 

MEDEILA 
Sanani, Iason, anteeks anna entiset! 
Ei liikaa lie, jos malttain siedät vihani, 
niin suuri onhan lempi meitä liittänyt. 
Ma tutkistelin mieltäni ja nuhdella 
sain itseäni. Miksi riehun, tunnoton, 
ja vihaan niitä, jotka mulle hyvää suo, 
kuin vainoojiini katson valtiaihin maan 
ja puolisooni, parhaaksemme uurastain 
kun lapsilleni kuninkaan hän vävynä 
saa veljiä? Jo enkö heitä vihaani? 
Mist on se, niinkuin hyvin ohjaa jumalat? 
Mull eikö ole lapseni, ja maasta pois 
ne karkoitetut, ystävittä, yksin? Ah, 
tuot? ajatellen tyyten multa puuttuneen 
näen mielen, tuskan, vihan vain mua vallinneen; 
sun ymmärrystäs siksi nyt mä ylistän, 
näen nyt, sa olit viisas, minä mieletön, 
jonk' ois sun tullut suunnitelmiis suostua, 
niit? auttaa kaikin avuin, nuoren morsion 
häävuoteen vieress? ilon innoin seisoa. 
Vaan niin me naiset olemme, en moittimaan 
käy meitä; pahaa pahall? älä kosta vain 
ja houkkuudella vastaa toisen houkkuuteen. 
Sen tunnustan, ma pahaa aioin, anteeks suo, 
mutt olen tullut ajatuksiin parempiin. 
Oi lapset, lapset, tulkaa ulos, hellimään 
isäänne tulkaa, herttaisesti tervehtäin, 
kuin äitikin te sopikaa, kaikk* entiset 
unohtain kaunat, ystävälle kannetut! 
Vihasta on nyt tullut sula sovinto 
Kätt? oikeaa te kätelkää! 

Mua kurjaa, voi! 
Kuink', ah, jo tunnen salaturman saapuvan! 

Te lapset, kättä kauanko viel? armasta 
ojentaa saatte? Voi mua, auvotonta, voi! 
Kuink' olen arka, kyynelherkkä, säikkyvä! 
Isänne vihan vihdoin talttumaan kun sain, 
mun kyyneleit? on täynnä silmät heltyneet. 


KUORONJOHTAJATAR 
Mun silmäni ne kyyneleissä kylpee myös; 
tät? älköön turmaa tulko enää suurempi! 


TASON 

Sun tapaas, vaimo, kiitän, moiti entist? en. 
Ei kumma, vaimon vihoihin jos joutuu mies, 
kun puolisoksi uuden naisen ottaa hän. 
Vaan parempaan nyt sydämes on suostunut, 
ja viisas neuvo vihdoin voitti mielessäs; 

niin menetellä voi vain vaimo mielevä. — 
Monella tapaa, tcist? on, lapset, isä taas 
jumalten turvin huolehtinut harkiten. 
Olette, luulen, kerran ensimmäisinä 
Korinthoon maassa veljienne vierellä. 

Vain varttukaa, muun kaiken isä toimittaa 
ja suosio ja suoja suurten jumalain. 

Näen teidän joutuin täyteen kukkaan kehkeevän 
ja voimaan, joka voittaa viholliseni. 

Vaan miksi kastaa silmääs valjut kyyneleet 
ja kasvot käännät kalpeat sa muista pois, 
nää sanat onko sulle kuulla katkerat? 


MEDEIA 
Ei, e1! — Vain lasten kohtaloa aattelen. 


TASON 
Tyyn' ollos! Minä niistä hyvin huolehdin. 

MEDEIA 
Koen olla. Sanaas en mä epäile. Vaan kas, 
on nainen heikko, kaukana ei kyyneleet. 


TASON 
Miks, onneton, noin pojist? olet huolissas! 


MEDEIA 

Ma heidät kannoin. Heille ääneen elämää 
kun toivotit, mua huoli painaa, käykö niin. — 
Mut toiveitani kun sa tulet kuulemaan: 
sanottu toinen on jo, toisen sanon siis. 

Kun valtiasten miel on minut karkoittaa, 
myös mulle parast? on, sen oivallan, ett? en 
sun, en maan valtain muiden vastuksiksi jää. 
Viholliselta suvun sen mä näyttänen, 
maanpakoon itse lähden viipymättä siis, 
vaan sun jott? oma kätes lapset kasvattais, 
Kreonilt? ano, maast? ettei heit? aja pois. 


TASON 
Ties, suostuuko, mutt yritän, teen mitä voin. 


MEDELIA 
Anoa vaimos anna isältään, ett ei 
pois tästä maasta poikiamme karkoita. 


TASON 
Sep* oivaa, hänet kyllä saan sen tekemään. 


MEDEIA 

Jos vain, kuin naiset muutkin, nainen lie. 
Sua hankkeess? autan. Lahjat viedä lasteni 
mull? ihanimmat ihmismailla varmaankin, 
lahea vaippa, seppel, kultasepite, 

on hälle. Korut nopeasti noutakoon 


40 EURIPIDES 


nyt tänne joku palvelijakunnasta. 

Fi kerran vain, vaan tuhannesti autuas 

se on, ken armas sankareist? on aimoimman 
ja kell' on korut nää, jotk? antoi Helios, 
isäni Isä, perinnöksi heimolleen. 

Ne viekää, lapset, tyttärelle kuninkaan, 

ne nuorikolle auvokkaalle antakaa! 

Eip? antimet ne liene halpa-arvoiset. 


TASON 

Sa houkka, miksi hukkaat kalleuksias? 
Kuninkaan linnass? eikö muka vaippoja 

tai kultaa? Pidä aartees! Älä anna pois! 

Sen miehen sana, vaimoltaan jok? arvon saa, 
on hälle aarteit? arvokkaampi, tiedän sen. 


MEDEIA 

Ei toki! Lahjoin jumalatkin leppyvät. 
Tuhannet sanat mit ei voi, sen kulta voi. 
Hänt' ikivallat auttaa, varttuu vauraus, 
hän valtiatar nuor? on. Lasten lunnaiks ois 
maanpaost? altis henki mull”, ei kulta vain. — 
Slis linnaan lapset valtiattareni luo, 

isänne uuden puolison, nyt lähtekää! 
Maanpaosta hält? armahdusta anokaa! 

Ja korut hälle antakaa! Se tärkeint? on, 

ett? omin käsin ottaa lahjat vastaan hän. — 
Nyt rientäkää, ja äidin luo, jok? ikävöi, 
palatkaa pian saattain onnen sanomaa! 


Kuoro 


Isäkeistö 


Meni toivoni nyt, meni tyyten; elää ei 
saa pojat nuo, päin surmaa kulkevat suoraan. 

Ottaa kultaisen korun nuori jo vaimo, 
turmionsa koito ottaa, 
kietoo noin omin sormin kutrit heljät 


Haadeen seppelihin. 


Ivastasäkeistö 


Iki-ihana houkutus hurmaa laittaumaan 
nuorikon hohtohuntuun, seppelkultaan; 
valmis koht? on morsian haamujen häihin. 
Moinen vie jo Moiran arpa, 

auvotont? ajoverkko surman, pauloo 

pään kiro väistämätön. 


IT säkeistö 


Ja voi, vävy ruhtinashuoneen, 
turmaylkä työtäs! 

Etpä tiennyt, että 

tuho lastesi ois, oman puolisos ois 
se kaamean kuoleman syy. 

Kuink' eksyit, koito, siitä, mit? etsit! 


II vastasäkeistö 


Mua myös, polo äiti, sun tuskas 
tuimelee, jok'alot 

lastes kuolemalla 

aviollisen kostaa loukkauksen, 

kun uskoton puoliso on, 

valarikko, vaimoon yhtynyt uuteen! 


LASTENOHJAAJA 

Maanpaost? on nyt vapaat lapses, vallatar, 
heilt? otti lahjat ruhtinatar mielellään, 

pojille rauha siellä luvattiin. Mik on? 

Noin tyrmistyt, kun hyvän sanoman ma tuon! 

MEDEIA 
Voi, voi! 


LASTENOHJAAJA 
Ei toden totta soinnu sanomaani tää. 


MEDEIA 
Voi taas ja taas! 


LASTENOHJAAJA 
Ma tänne pahan uutisen 
siis saatoinko, kun hyvän uskoin tuovani? 


MEDEIA 
Toit, minkä tuoda voit, sua siitä moiti en. 


LASTENOHJAAJA 
Miks silmäs maahan luot ja valuu kyynelees? 


MEDEIA 
En, vanhus, muuta voi. Niin ovat jumalat 
sen ohjanneet ja oma uhmamieleni. 


LASTENOHJAAJA 
Pää pystyyn! Poikas sulle maan viel avaa taas. 


MEDEIA 
Sit? ennen avaan muille maan ma, auvoton. 


LASTENOHJAAJA 
Et lapsist? eroon jää, sä yksin. Kestäkööt 
vain kevyesti kuololliset kohtansa. 


MEDELA 
Niin tahdon. Mutta sisään käy ja lapsille 
nyt laita, mitä päiväkseen ne tarvitsee. 

( Lastenohjaaja vie lapset sisään) 

Oi lapset, lapset, teillä on nyt kaupunki 

ja koti on, miss ainiaan te asutte, 

emonne kurjan kuuluvilta kaukana. 

Mutt outoihin mun täytyy maihin karkota, 
teist? ennenkuin sain iloita, näin onnenne, 
hääkammionne, morsionne koristin, 
hääsoihdun nostaa noudesaaton eessä sain. 
Kuink' olen oman sisun tähden onneton! 
S1Is turhaan teidät, lapsiraukat, kasvatin, 
koin turhaan tuskat kovat, vaivat vaikeat, 
kivulla teidät sanomattomalla sain. 

Ma koito teistä paljon toivoin, vanhuuden 
tukea, vihdoin viime lepoon vaalijaa 

täält? omin käsin, osaa kadehdittavaa. 

Se armas haave haihtui. Nyt mul” elon tie, 
erossa teist?”, on raskas, ange, autio. 

Eik? emoanne enää armaat silmänne 

näe koskaan, toiseen elämään te siirtyneet! 
Ah, voi! Mua miksi silmin kirkkain katsotte, 
hymyelette vielä hymyn viimeisen? 

Oih! Mitä teen? Tät? enää sydän kestä ei, 
oi vaimot, noin kun lasten silmät sädehtii. 
En voi, te vanhat mielihauteet, haihtukaa! 
Mä lähden maasta, otan lapset myötäni. 
Miks saatan, lasten isää iskeäkseni, 

mä itselleni tuskan kaksinkertaisen? 

En totta, en! Pois surmansuunnitelmat nuo! 
Vaan mik? on mulla? Nauraa viholliseni 
mua saavatko, kun jätän koston? Uskaltaa 
mun täytyy. Voi, mun kehnouttani, kun noin 
mokomat seikat sisimpäni hellyttää! 

Te menkää sisään lapset. Ken ei uskalla 
mun uhriani katsoa, hän karttakoon! 

Mun kättäni se lamauta ei... Oih! Ei! 

SI1t* älä saata, sydän, syykses tekoa! 

Heit? armahda, sa koito, lasten elää suo! 
Jos kaukanakin olkoot, ovat ilosi. -— 

Ei, kautta Haadeen Kostotarten, konsanaan 
se tapahdu, ei vihollisten valtaan jää 

mun lapseni, ei pilkkaan, pahoinpitelyyn. 
Se väistämätön on nyt päätös kohtalon. 

Jo pääss' on seppel, seisoo surmavaipassaan 
kuninkaan tytär, selkeästi tiedän sen. — 

Slis raskain tie mull' eess? on, vielä raskaampaa 
nuo laitan käymään. Hyvästellä halajan. 
Kätenne tuokaa, lapset, äidin helliä! 

Ah, käsi rakkain, päähyt rakkain, vartalo 
ja kasvonjuonteet kauniit, jalosyntyiset! 
S1ell' onni saakaa, täällä sen teilt? isä vei! 
Syleily, ah, kuink? armas, poski pehmeä, 
suloinen hennon lapsensuunne henkäily ! 

Oi, menkää, menkää! Teit en saata katsella, 
en jaksa kestää mielenahdistustani. 

Myös totta tunnen, mitä turmia ma teen, 
mutt? intohimo pyörtää kaikki päätökset, 
tääll ihmisille tuoja turmain suurinten. 


KUORONJOHTAJATAR 

Mieleni miete 

täpärämpiä teitä niin moni vei, 
saatteli pulmiin vaaraisampiin, 

kuin naissuvun on hyvä harrastaa. 
Vaan runotarpa on meitäkin varten, 
opas ohjaten, vihkien viisauteen, 
tosin kaikkia ei, aniharvoja vain; 
tuhatkunnast' yksi, jos yksikään, 
kukaties runotarten on tuttu. 

Sanon siis: osa niill on onnellisempi, 
joille on lapset kuin aviotkin 

unt' outoa vain, kuin keillä ne on 
elonkohtalonaan. 

Ken on lapseton näät, koe kuunaan ci, 
ilo vai iso vaivako vanhempain 

pojat kerran lie, ja hän välttää niin 
monet huolet, murtavat murheet. 
Vaan kodin tainten kukkea sarja 

jos varttuu missä, sen vanhemmat 
yhä rehkivät voimansa näännyksiin: 
hyvä hoito ja kasvatus ensin, sitten 
perut, myötäjäiset huolena myös; 

ja keille, kelvollisilleko vai 
epäkelvoille, ei sitä tiedä. 


Suru kuolollisten mun vihdoin viel? on 
syvin, viimeisin virkkaminen: 

kun kaikkea kooss' ylenkyllin on, 

kun ehtinyt lasten on laatuisain 

ikä kukkein, kuolema käy kukaties 

ja Haadeen yöhön nuoret noutaa. 
Kun on tuskaa täynn? eio ilmankin, 
ikivallat miks iskuista julmin noin, 
lasten surma, 

saa sattua kuolevaisiin? 


MEDEIA 

Mua kauan on jo jännittänyt, ystävät, 
odotus, mitä linnass oikein tapahtuu. 
Mut tuolla rientää tänne joku Iasonin 
väestä kovin läähättäin. Se ilmaisee, 
taas että uutta kauhuviestiä hän tuo. 

S ANANTUOJA 

Teon teit sa vastoin oikeutta hirveän, 
Medeia, riennä pakoon, riennä, minkä voit, 
meritse minkä laiva, maitse vaunut vice. 


MEDEIA 
Ja mistä syystä noin ma pakoon syöksyisin? 


SANANTUOJA 
Kuninkaan tytär ynnä itse kuningas, 
Kreon, on kuollut — kumpikin sun myrkyistäs. 


MEDEIA 
Toit ihanimman sanoman, täst alkain siis 
sä ystäviini kuulut, suosijoihini. 


SANANTUOJA 

Mit aatteletkaan, vaimo, miss on mielesi, 
kun riemuin kuulet lieden kuninkaallisen 
sa tuhonnees, et lainkaan pelkää kostoa? 


MeEDELA 

Sanoihis voisin vastata ma kyllä myös. 
Mutt älä kiihdy, ystävä! Jo kerrohan, 
ne kuinka heitti henkensä. Kaht? isompi 
on iloni, jos saivat lopun kauhean. 


SANANTUOJA 

Kanss? isänsä kun poikas saapui kumpikin 
häätaloon, me, sen palvelijat, iloittiin, 

me kohtaloas pahoitelleet. Supatus 
koht'ikään talon täytti: kanssa puolisos 
sun vanhan riitas sopineen. Ken suuteli 
käsiä lasten, kultasuortuvia ken. 

Ja ilon innoin lapsia ma seurasin 

naissaliin. — Talon valtiatar, joka nyt 

sun sijallasi kunnioituksemme saa, 

hän, huomaamatta vielä poikaparias, 

loi siellä silmät lemmekkäät vain Iasoniin. 
Mutt? äkin hunnun taa ne kätki kaihtaen, 
käänsi posket vaalenneet, kun poikies 

hän näki saliin saapuvan; sun puolisos 
koetti taiten viihtää vihaa nuorikon, 

näin puhellen: »ÄP ole ystäville ynseä! 

Suo vihan laata, meihin katsees käännä taas, 
ne ystäviksi katso, jotka mieheskin, 

ja ota vastaan lahjat, ano isältäs, 

maass' että lasten olla sois mun tähteni!» 
Ei voinut korut nähdessään hän vastustaa, 
hän kaikkeen suostui. Ja sun lastes kera taas 
ol isä tuskin mennyt, vaipan varrelleen 

jo kaunokirjan kietoo, päänsä kiharat 

hän seppeleen jo kultakehään vangitsee, 
ni1t? eessä kirkkaan kuvastimen järjestää, 

ja kohti tyhjää kuvajaistaan hymyilee. 
Koht? istuimeltaan nousee, kautta kammion 
käy liihotellen, lahjoist? ihastuksissaan, 
sirosti nostaa valkojalkaa, silmäilee 

ihaillen olalt? alas vaipan laskoksiin. 

Näyn kauhistavan silloin näimme: muuttunut 
ol ihonkarva, puistatuksen vallassa 

hän taapäin hoippui, istuimelle heittyä 
viel? ehti vaivoin, ettei maahan vaipunut. 
Ja luullen lyöneen Panin taikka jonkun muun 
jumalan vihan, vanha palvelijatar 

huus armoa, vaan valkovaahdossa on suu 
jo raukan, vääntyy silmäterät sijoiltaan, 

ja kasvoista on veri kaikki kadonnut. 

Valitushuudoks silloin vaihtuu rukous. 
Isälle tytöist? yksi sanan kiidättää, 

vävylle toinen vastanaineelle, mik? on 

nyt nuorikolle turma tullut; askeleet 
hätäiset saavat kaiken linnan kaikumaan. 
Sen aikaa, minkä rientäjältä reippaalta 
veis kilparadan kierros, horroksissa hän 
nyt makaa, silmät suljettuina, palajaa 
taas tajuihinsa, kaameasti voihkaisee. 
Näet häneen iskee tuska kahta tuimempi: 
tuo kultaseppe! kulmilla tult outoa, 
kuluttavaista, kaikkisyövää tulvehtii, 

ja lastes lahja, lauha vaippa, inhasti 

tuon turmanoman valkoihon polttaa pois. 
Hän tulen vallass? istuimeltaan pakenee, 
rajusti päätään, kiharoitaan ravistaa, 

pois että sinkois seppel” — eipä aukene 
sen kultahaat, ja ravistaissa hulmahtaa. 
vain tukka leimuun suurempaan. Hän tuskien 
jo voittamana permannolle raukenee, 
hänt? enää vaivoin tuntis oma taattokaan: 
ei sijaa silmäin erottaa, ei kasvojen 

voi kauneutta; valui verta, liekkejä 

pään kiireeltä, ja liha, jonka lähtemään 
sai luista myrkkys salahammas, leimuten 
kuin puusta pihka tippui — kauhu katsoa! 
kajota kukaan kuolleeseen ei tohtinut, 
meit? omalla hän kohtalollaan varoitti. 


Niin isä koito tulee, törmää, aavista 

ei vaaraa, kuolleen yli vaipuu vaikertain, 
syliinsä sulkee, suutelee ja huutelee 

näin lastaan: »Sulle, lapsiraukkani, ken näin 
toi surkean nyt surman julma jumaluus, 

vei sinut, vanhan, hautaan valmiin, orvoks sai? 
Oi lapsi, kanssas kunpa koito kuolisin !» 

Näin vanhus voihki, vaikeroi: kun vihdoin taas 
ois noussut, vaippa raihnaat raajat kietoi kuin 
muratti oksat laakerin, ja kamppailu 

kamala alkoi: isä ylös polvilleen 

jos pyrki, tytär esti; irti väkisin 

jos vääntyi, luista vanhat lihat lohkeili. 

Niin vihdoin raukes epätoivoon, henkensä 

jo heitti tuskan kouriss' ylivoimaisen. 

Nyt kuolleet, vanha isä, lapsi, lähekkäin 
lepäävät, silmiin kyyneleitä houkuttain. 
Puheeni älköön puuttuko sun puuhiisi! 

Senp"? itse tiennet, kuinka koston välttänet. 
En vasta nyt näe: varjoa kaikk* elo on, 

enk? emmi väittää: viisaiksi keit? uskotaan, 
syväinkin pulmain purkajoiksi, tuomion 
kovimman juuri itselleen vain tuottavat. 

Ei kuolevaisiss? onnellist?, ei ainoaa; 

toist? onnekkaampi toinen lie, kun satanut 
siunaust?, ei onnellinen sittenkään. 

(Sanantuoja poistuu) 


KUORONJOHTAJATAR 

Tään päivän myötä paljon tuskaa jumaluus 
syyst? aivan näyttää Iasonille kasaavan. 
Sun kohtaloas, koidon, surkuttelemme, 
Kreonin tytär: jouduit Haadeen portista, 
kun Iasonin kanss? avioiduit, astumaan. 


MEDEIA 

Nyt, ystävät, toint? aika vaatii, poikani 

jo surmaamaan ja joutuin maasta poistumaan. 
En toimetonna vitkaillen heit? alttiiksi 

vihollisemman anna murhakäden iskuille. 
He surmanomat ovat nyt; ja niin kun on, 
ma, joka raukat synnytin, myös kuoletan. — 
Siis haarniskoidu, sydän! Miksi emmit, kun 
se hirveä, se väistämätön eessä on? 

Jo tartu miekkaan, tartu, käsi katala, 

ja eespäin, hamaan murheääreen elämän! 
Pois arkuus, aatos se, ett' omat lapsesi, 

sun kalleimpas, sun kantamas ett ovat, tään 
lyhyen päivän verran lapses unhoita, 

ja sitten itke! Ovathan, jos surmaatkin, 

ne sulle rakkaat. Oih, ma vaimo onneton! 

( Menee sisään) 


Kuoro 
Isäkeistö 


Oi Maaemo, Helios myös 

sädesees, näe tuo tuhontuottajatar, 
näe, estä se, ennenkuin kukaties 
omat lapset lyö, 

verikätten vimma jo heilt? elon vie! 


Sädekylvösi kultaisen 
vesat versoi. On teko kauhea, 
jumalverta jos ihmiset vuodattaa! 


Zeussynty valkeus, vaimenemaan 
sisu armoton, auvoton saa, aja pois 
verenahneet kostotarhenget sen! 


I vastasäkeistö 


Kipus, vaivasi suott? oli, suott? 
omat kasvatit kantamas kaunoiset, 

sinitumma Loukkuriluotojen jäi 
sola kauas taa, 

tuho vierahien, tylyrantaisin! 

Miks, onneton, kukkuroi 

viha raskas rintasi, riehumaan 

vain saa veritöin? 

Oman ken veren kimppuun käy, se saa 
saman kohtalon kärsiä, kohtaava 
ikivaltain kosto sen huonett on. 
(Lasten huutoa sisältä) 

Te kuulkaa, lasten huutoa, kuulkaa. 
Sua, onneton, tunnoton vaimo, vol! 


TOINEN POJISTA (sisältä) 
Ah, mitä teen? Kätt? äidin kunne pakenen? 


Toinen (sisältä) 
En, veikkokulta, tiedä, kuolla täytyy nyt. 


KUORONJOHTAJATAR 
Ovest? asutunko? Lasten kuoleman 
ehk? estää voin? 


TOINEN POJISTA (sisältä) 
Jumalten nimess? auttakaa! On hätä, oih! 


TOINEN (sisältä) 
Jo päämme päällä miekka kohoo, välkähtää. 


Kuoro 

Sinä onneton, rauta ja kallio lie 
sydänjuurena sull?”, omat kantamas voit 
kätt? omaa käyttäen surmata siis! 

Tarun vaimopa ainoa ammoin noin 
omat löi vesat, Ino — taivahiset 
kun mielen vei, hänet harhailuun 
Zeun puoliso hääteli linnoiltaan. 


Polo jyrkänteelt alas aaltoihin 
pojan kahden kanss' 

yli kalliopartaan paiskautui, 
kera lasten myös emo kuolon sai. 


Kamalampaa vieläkö sattua vois? 
Polorunsas aviovuode, voi, 
mitä mailla jo tuskia tuotitkaan! 


TASON 

(saattueineen tulee kiireesti) 

Te naiset, taaja parvi talon eessä, hän 
v1el* onko täällä, jok? on tehnyt hirveitä, 
Medeia, vai jo paennut? Maan uumeniin 
vajotkoon, siivin siintoon yläilmojen 

hän pohjatonten singotkoon, jos mieli lie 
kuningassuvun kosto välttää! Luuleeko 
kuninkaanmurhan jälkeen rankaisutta pois 
talosta rauhass' aivan muuttaa saavansa? 
Mutt en nyt häntä, lapsia ma aattelen. 
Keit? iski hän, kyli? itse vastaan iskevät. 
Nyt tulen tänne lasteni ma turvaksi, 
kuninkaan heimo kostoks ettei henkeä 
heilt? emon riettaast” ottais hirmuteosta. 


KUORONJOHTAJATAR 
Jos, koito Iason, turmiesi kukkuran 
sa tuntisit, noin todentotta haastais et. 

TASON 
Slis mitä? Minut murhata myös aikooko? 


KUORONJOHTAJATAR 
Molemmat poikas äidin käsi surmasi. 


TASON 
Voi, mitä sanot, vaimo? Kuoloniskun sain. 


KUORONJOHTAJATAR 
He ovat olleet, menneet — tajuatko sen? 


TASON 
Se missä, sisäll?, ulkonako tapahtui? 


KUORONJOHTAJATAR 
Vain avaa uksi, ovat siellä verissään. 


TASON 

Pois salvat, murskaks ovi, kaksoiskauhistus 
mun nähdä suokaa: lapset surman kourissa, 
ja vaimo, jonka kuolemalla rankaisen! 


MEDEIA 

(lohikäärmevuanuissa, poikien ruumiit mukanaan) 
Miks usta murrat, röykytät, haet ruumiita 
ja surmaajaa? Tuo säästä turha vaivasi! — 
Jos tarvinnet mua, virka, mitä haluat 

sils multa, kätes enää ei mua kosketa. 
Viholliskätten yltämiltä Helios 

so1 kiidättimet moiset, heimotaattoni. 


TASON 
Sa kauhistus, sa inho, kammo jumalain 
ja mun ja kaiken ihmiskansan, upottaa 

jok? omain lasten rintaan miekkas uskalsit 
ja minut laitoit lapsetonna kuolemaan! 

Sen teit, eik? aurinkoa kaihda, maata ei 

sun katsees, tekoon pattoisimpaan paatunut. 
Tuhosi tulkoon! Nyt sen tiedän, silloin en, 
kun raakalaisten rannoilta ma Hellaan toin 
koteihin sinut, turma suuri, pettäjä 

sä oman Isän, oman maan, miss? ylenit! 
Sun rienatyös nyt mulle kostaa jumalat. 

Jo kotiliedell? iskit veljes ennen kuin 

sa Argo-laivaan astuit kauniskeulaiseen. 
Ihana alku! Avioiduit kanssani 

ja kannoit mulle lapsia, ja kostoksi 
häävuoteen riemun riutuneen ne surmasit. — 
Niin yksikään ei Hellaan nainen tehnyt ois, 
ja sinut, heitä väheksyin, ma valitsin, 

nain sinut, vihan, tuskan, turman nain, naist? en, 
vaan naaraspedon, leijonanpa, Skyllaakin, 
Tyrsenian meren hirviötä, hirmumman. — 
Mut tuhannet ei soimaukset tunkeutuis 

sun sieluus, niin on sisukas sen julkeus. 

Pois ilmoilt?, inha, häijy lastenmurhaaja! 
Mut? osanani mull' on murhe, valitus. 
Avion uuden armaus mult otettu, 

mua enää lapset, taimet, taaton kasvatit, 

el tervehdi, ei elä, kaikki mennyttä! 


MEDEIA 

Sanoihis voisin vastata ma paljonkin, 

jos ylitaatto Zeus ei tietäis, mitä tein 

sun puolestas, ja myös, sä mitä mulle teit. — 
Se tiedä vain: et vaimoas sa halveksuin, 
mua ilkkuen et iloss? ollut elävä, 

ei kuningaskaan, uuden vaimos naittaja, 

Kreon, mua maasta kostamatta häätävä. 

Niin tein, siit? anna nimi naarasleijonan 

ja Skyllan vain, Tyrsenian äärten kauhun tuon! 
Sua iskin, niinkuin ansaitsitkin, sydämeen. 


TASON 
Myös sull' on sama tuska, mikä mullakin. 


MEDEIA 
Se hyöty, katsos, tuskast? on: et naura nyt! 


IASON 
Voi, lapset, joille julma äiti annettiin! 


MEDEILA 
Voi, lapset, jotka tappoi taaton kataluus! 


IASoN 
Mun kätenikö heidät kuoliaaksi löi? 


MEDEIA 
Sun kurkoitukses korskat, naimakauppas uus. 


TASON 
Vuoks uuden vaimon vainko lapset surmasit? 


MEDEIA 
Se kevyt naisen kestää lie sun mielestäs? 


TASON 
Jos malttaa mielen! — Kaikk? on turma tää sun syys. 


MEDEIA 
( surmattuihin lapsiin viitaten) 
Niit? enää ole ei — se jää sua jäytämään. 

TASON 
Ne ovat — voi mua -— koston henget päällä pääs! 


MEDELIA 
Jumalat tietää, tään ken tuskan alku on. 


TASON 
Jumalat totta tuntee mieles kauhean. 


MEDEIA 
Kavahda! Vihaan kieltäs kironkatkeraa. 


TASON 
Ja minä sun. On helppo kestää eromme. 


MEDEL 
Sit? ikävöin mä myös. Mit? enää haluat? 


TASON 
Valittajaiset viettää, ruumiit mulle suo. 


MEDEIA 

En koskaan. Omin käsin vaalin vainajat. 
Ma kannan heidät Heran lehtoon korkeaan, 
teen sinne heille haudan, raastamattomiin 
viholliskätten, maalle tälle Sisyfoon 

ajoiksi kaikiks uhrijuhlan asetan, 
sovitusmenot pattoisen ma surmatyön. 
Erekhtheun maahan itse lähden, suojeluun 
Pandionin ma pojan, Aigeus-kuninkaan. 

Sa, kurja, kuolon ansiosta saat, 

sult? Argo-laivan laho pölkky murskaa pään — 
niin liittomme sa lopun kohtaat katkeran. 

LASON 
Tuho sulle! Sun lastesi Kostotar sen, 
veren velkoja Oikeus tuo. 


MEDEIA 
Valarikko sa, vieraan pettäjä, ken 
sua kuulisi haltija tai jumaluus? 


TASON 
Sua haaskaa, lastesi murhaajaa! 


MEDEIA 
Mene kotiis, vaimosi hautaamaan! 


TASON 
Menen. — Lapseni, voi — menetettyni, voi! 


MEDEIA 
Vast? itkeä aika, kun vanha sa liet! 


TASON 
Pojat armaat! 


MEDELA 
Niin, emon, vaan sinun ei! 


TASON 
Ja ne surmata voit! 


MEDEIA 
Sydänmurteiks sun! 


TASON 
Voi, poikien huuliin herttaisiin 
polon miehen suutelo painaa suo! 

MEDEIA 
Nyt hellit, tervehdit, aja et 
kuin äsken pois! 


TASON 
Nimess', ah, jumalain, 
silitellä mun hentoja poskia suo! 


MEDEIA 
Sanas suott ovat, tiehesi, kärkkyjä, käy! 
( Katoaa pois näkyvistä) 


TASON 

Minut pois miten torjuu, kuuletko, Zeus, 
mitä mulle hän, tuo veritahrainen 
teki naispeto, lastentappajatar? 

Ah, vaikertaa kun vain minä voin, 
jumalvallat ja haltijat todistamaan 
sen vannotan: mult? omat lapseni löit 
sinä hengeti, heihin et koskea mun, 
heit? antanut hautaan vaalia et. — 
Oh, mulle jos syntynyt niit? ei ois, 
Medeia, sun miekkasi lyödä! 


KUORONJOHTAJATAR 

Olympoon Zeus monet kohtalot ohjaa, 
moni on jumalsallima yllätys. Ei 

niin käy, kuin luullaan, tien juma! aukoo 
sen tulla, mit? arvaa ihminen ei. 

Näin päättihe tään tarun juoni. 


SELITYKSIÄ 


Siv. 3. Argo-laivalla Iasonin johtamat argonautat, viisikymmentä san- 
karia, purjehtivat noutamaan Kolkhiista, Medeian kotimaasta (nyk. 
Kaukasia), kultaista taljaa. Talja oli peräisin oinaasta, jonka selässä 
Orkhomenoksen kuninkaan Athamaan lapset Friksos ja Helle pakenivat 
äitipuolensa vainoa ja jonka Friksos Kolkhiissa uhrasi. Loukuttaja-luodot 
(Symplegadit) olivat kaksi kalliota Mustan meren suulla; milloin niiden 
väliin ilmestyi jokin elävä olento, ne syöksyivät toisiaan vastaan ja murs- 
kasivat väliin joutuneet. Argonautojen onnistui kuitenkin Athene-juma- 
lattaren avulla onnellisesti selviytyä tästä vaarasta, ja sen jälkeen Sym- 
plegadit jähmettyivät paikoilleen. 

Pelion, vuorijono Magnesian niemimaalla Thessaliassa. 

Pelias oli Thessalian Iolkoksen kuningas, joka oli riistänyt kuninkuuden 
veljeltään Aisonilta. Kun tämän poika Iason alkoi vaatia valtaistuinta, 
Pelias houkutteli hänet noutamaan Kolkhiista kultaista taljaa ja lupasi 
luovuttaa hänelle valtaistuimensa tämän urotyön suorittamisen jälkeen. 

Kun Pelias ei luovuttanutkaan lasonille valtaistuintaan, Medeia 
uskotteli hänen tyttärilleen voivansa noitakeinoillaan nuorentaa eläimiä 
ja ihmisiä. Hän surmasi vanhan oinaan, paloitteli ja keitti sen kattilassa 
taikayrttien keralla. Kun kattilasta nousi nuori karitsa, Peliaan tyttäret 
pyysivät Medeiaa nuorentamaan heidän isänsäkin, minkä tämä lupa- 
sikin tehdä. Tyttäret surmasivat ja paloittelivat silloin isänsä, mutta tämä 
ei enää herännytkään henkiin, sillä Medeia oli pannut kattilaan voimat- 
tomia yrttejä. Iolkoksen asukkaat raivostuivat Medeian julmuudesta niin, 
että hänen ja Iasonin oli paettava Korinthokseen. 

g. Themis oli oikeuden, Artemis metsästyksen, neitseellisyyden, vä- 
listä myös hedelmällisyyden jumalatar. 

17. Hekate, jumalatar, jonka alaisia olivat öiset peikot ja vainajien 
henget. Hänelle olivat pyhitetyt ulos- ja sisäänkäytävät, tiet ja varsinkin 
tienristeykset; hänet kuvataan usein kolmipäiseksi, soihtua kantavaksi 
naiseksi. Kun hän liikkui, mikä aina tapahtui öisin, kulkivat hänen 
edellään ulvovat koirat. 

18. Sisyfos, oveluudestaan ja konnantöistään kuuluisa Korinthoksen 
kuningas, joka manalassa tuomittiin iäti vierittämään jyrkännettä ylös 
kiveä. Aina kuin Sisyfos oli pääsemäisillään huipulle, kivi taas vierähti 
alas. Hänen jälkeläisiään olivat Korinthoksen kuningas Kreon ja tämän 
tytär Kreusa. 

Medeian isä Aietes oli auringonjumalan Helioksen poika. 

20. Kun argonautat saapuivat Kolkhiiseen, vaati Medeian isä, ku- 
ningas Aietes, Jasonia mm. kyntämään tulta suitsevilla härillä ja surmaa- 
maan soturit, joita nousi pellosta, kun siihen oli kylvetty lohikäärmeen 
hampaita. Medeian avulla Iason selviytyi näistä tehtävistä. 

22. Afrodite oli kreikkalaisten lemmenjumalatar. Eros, Afroditen 
poika, ampui nuolensa Medeian sydämeen ja sai siten tämän rakastu- 
maan lasoniin. 

Orfeus, kuuluisa laulaja, kotoisin Traakiasta, oli mukana argonautojen 
retkellä. Apollon oli lahjoittanut hänelle lyyran, jolla hän lumosi koko 
luonnon: eläimet, puut, jopa kalliotkin hurmaantuivat hänen laulustaan. 

26. Kypria, Afroditen toisintonimi. Kyproksen saari, jossa meren 
vaahdosta syntyneen Afroditen uskottiin ensin nousseen maihin, oli 
hänen erityisiä palvontapaikkojaan. 

27. Kreikkalaiset uskoivat, että Delfoin temppelissä oleva pyhä kivi 
oli maan keskipiste. Delfoin temppeli oli pyhitetty Apollonille. Sen papit- 
taret (pythiat) olivat kuuluisia ennustustaidostaan. Ne hajanaiset sanat, 
joita he hurmostilassa lausuivat, sommiteltiin pappien toimesta oraakkeli- 
lausumiksi, joilla usein oli tahallisen kaksimielinen muoto. 

28. Foibos, Apollonin lisänimi. 

Troizen, kaupunki Argoliin maakunnassa Peloponnesoksen niemi- 
maalla. 

33. Hermes-jumala oli mm. matkamiesten suojelija. Dike, oikeamieli- 
syyden jumalatar, Zeun ja Themiin tytär. Pallaan kaupunki, Ateena. 
Sen suojelusjumalattaren Athenen lisänimi oli Pallas. 

35. Erekhtheus oli ateenalaisten tarunomainen esi-isä. Kefisos virtaa 
Ateenan lähellä Pentelikon-vuorelta Faleronin lahteen. 

Harmonia, sodanjumala Areen ja Afroditen tytär, Euripideen mu- 
kaan ruonotarten äiti. Tavallisesti uskottiin runotarten olevan Zeun ja 
Mnemosynen (Muistin) tyttäriä. 

41. Moirat olivat kohtalonjumalattaria, joiden vallan monet uskoivat 
suuremmaksi kuin itse jumalien. Hesiodoksen mukaan heitä oli kolme: 
Klotho, Lakhesis ja Atropos. 

44. Haades oli Zeun veli, manalan jumala. Usein nimityksellä tar- 
koitetaan myös itse manalaa. Kostottaret (erinyit) asuivat manalassa ja 
kostivat leppymättömästi vääryydet, varsinkin murhat. Heitä ei kukaan 
voinut välttää, kun he käärmein, soihduin ja ruoskin vainosivat rikollisia. 

477. Pan oli paimenten jumala, jonka oli tapana ihmisten ja eläinten 
nukahtaessa keskipäivän helteellä säikyttää heitä kummallisilla ja yllät- 
tävillä äänillä (paaninen kauhu). 

54. Skylla, kuusipäinen ja -kaulainen hirviö, jonka uskottiin vaanivan 
merenkulkijoita Messinan salmen varrella olevassa luolassa. Tyrsenian 
eli Tyrrhenan meri on Italian länsirannikon edustalla oleva Välimeren 
osa. 


IFIGENEIA AULIISSA 


SUOMENTANUT K.V.L. JALKANEN 


HENKILÖT: 


AGAMEMNON, Mykenen kuningas, kreikkalaisten sota- 
joukkojen ylipäällikkö 

KLYTAIMESTRA, hänen puolisonsa 

IFIGENEIA, hänen tyttärensä 

MENELAOS, Spartan kuningas, Agamemnonin veli 
AKHILLEUS, Fthian kuninkaan poika, myrmidonien 
päällikkö 

VANHUS 

I. AIRUT 

2. AIRUT 

Kuoro, jonka muodostavat Khalkiista olevien soti- 
laitten vaimot ja tyttäret 

ARGOON MIESTEN KUORO 


AGAMEMNON 
Jätä teltta jo, vanhus, luokseni käy. 


VANHUS 
Tulen, herrani. Siis mitä sattunut on? 


AGAMEMNON 
Tule kiiruhtain. 


VANHUS 

Minä kiiruhdan. 

Uni karttaa seuraa vanhuuden. 
Olen valpas. Silmäni tarkkana on. 


AGAMEMNON 
Mikä tähti on taivaan kiertäjä tuo? 


VANHUS 
Se on Seirios. Huippuja taivasten 
liki seitsemän Seulasen vielä se käy. 


AGAMEMNON 

Ei lintujen laulua kuulua voi, 
el merten, tuulien pauhuakaan. 
Euripoon yllä on hiljaisuus. 


VANHUS 
Mikä syy Agamemnonin karkoittaa 
ulos teltastaan? 

Ovat Auliin rantamat rauhaisat. 
Ovat vartijat jäykkinä valleillaan. 
Toki telttaan käy. 


AGAMEMNON 

Olet autuas mies. 

Miten autuas onkaan maineeton, 
joka tyyntä ja rauhaa nauttia saa! 
Miten turha on kunnia loisteliain! 


VANHUS 
Elon onnen antaja silti se on. 


AGAMEMNON 

Perin pettävän onnen tuottaa tuo. 
Jos mettä se lie, 

sitä seuraa murheen katkera vuo. 

Joku rikkoo tahtoa taivaisten 

sekä näiden lyömänä surman saa. 
Joku ihmisien 

vihan, juonien uhrina sortua voi. 


VANHUS 

Tuo ei sovi arvoon ylhäiseen. 

Ei syntynyt pelkkään paisteeseen 
vesa Atreunkaan. 

Ilon, murheen vaihtelut tuntea saa 
suku ihmisten. Mitä mietitkään, 
ikivallat arpasi määräävät. 

Tulen teit, otit arkin, kirjoitit. 
Sama arkki se lie, 

joka tuossa nyt käärönä myötäsi on. 
Rivin kirjoitit. Pois pyyhit sen. 
Revit kuoren auki ja suljit taas. 

Löit maahan soihdun. Tulvillaan 
oli itkusi vuo. 

Epätoivosi vie sinut, arvelin niin, 
pian hulluutteen. 

Mitä huokailet? Mitä sattunut on? 
Oi, valtias, pulmasi polttavat nuo 
toki huoleti kuulteni kertoa voit. 
Jalo appesi, ruhtinas Tyndareos, 
on vaimosi palvelusmiehistöön 
minut huomenlahjana suonut. 


AGAMEMNON 

Oli kolme neittä, kuulun Ledan tyttäret. 
Foibe, Klytaimestra, hän jonka kihlasin, 
Helene, se neito, jonka kättä pyysivät 
maan mainituimmat nuoret onnen suosikit. 
Nämä toisillensa vannovat jo kuolemaa, 
jos toivomaansa neittä vaille jäänevät. 
Tyndareos-taaton suunnitelmat horjumaan 
se riita saattoi. Onnekasko, mietti hän, 

lie tyttärensä naitto, vaiko onneton. 

Ja niin hän keksi kilpaveikot yhdistää 

nyt polttouhrein ystäviksi keskenään. 

Ja kättä lyöden, vannotuksin juhlavin 
näin päättivät he: Toivotun ken voittanee, 
he yksin tuumin kaikki häntä auttavat, 
Helene jos viedään tai jos miestä syrjitään. 
He rosvon valtionkin lyövät peitsineen, 

lie heimolainen taikka ventovieras mies. 
Ja kun he saivat vannotuksi valansa tuon, 
mihin heidät johti vanhan miehen viekkaus, 
tämä tyttärelleen täyden vaalivallan soi, 
sal mennä, minne lemmentuuli häntä vei. 
Menelaos silloin turmaksemme neidon nai. 

Tuli Spartan maille Frygian luota vento mies, 
jota jumalten riidan ratkojaksi mainitaan, 
oli kirjo-ompeleinen vaippa verhonaan, 

ja kullanvälke outo häntä ympäröi. 
Helenen hän hurmaan syttyen ja hurmaten 
Menelaon poissa ollen Idan maille vei. 
Vaan kiihtyneenä kiiti halki Hellaksen 
Menelaos valasta vannotusta muistuttain 

ja väärinkärsinyttä vaati auttamaan. 

Ja siksi Auliin soukkasuuhun valkamaan 
ovat koolle tulleet kreikkalaiset sankarit. 

On heillä myötä peitset, kilvet, panssarit 

ja laivat, ratsut, valjakoita joukottain. 
Menelaon ansiosta, veljenänsä on 

minut äänestetty päälliköksi laivaston. 

Oi jospa toinen oisi saanut arvon sen. 

Sään nurjan tähden laivastomme ankkuriin 
on tänne Auliin lahdensuuhun juuttunut. 
On tietäjämme empiville lausunut: 

»Jos Artemis, tämän paikkakunnan herratar, 
on saava Ifigeneian, lapseni uhrikseen, 

niin laivat saavat myötätuulen suopean. 

Jos toisin tehdään, matka kesken katkeaa.» 
senvuoksi airueeni kautta kuulutin: 

»Jo retki päättyy. Kaikki joukot poistukaa! 
En silittämääni lasta anna teurastaa.» 
Menelaos-veljen viekotukset kuitenkin 

minut salvat tuohon surmantyöhön suostumaan. 
S11s kirjekäärön puolisolle toimitin 

ja neidon tänne tuotavaksi määräsin. 

» Maan kuulu urho», väitin näin, »Akhilleus 
on tyttäremme kättä meiltä pyytänyt, 

ei suostu muuten Troian retkeen ryhtymään.» 
Tuon kertomuksen keksimällä puolison 

sain tyttäremme kihlauksen uskomaan. 
Vain kolme muuta suunnitelman tuntenee: 
Menelaos, Kalkhas tietomies, Odysseus. 
Tein suuren virheen. Myöhemmin sen oivalsin, 
ja ensimmäistä määräystä purkamaan 

tein yöllä uuden kirjeviestin, minkä näit. 
S11s Argon maahan, orjavanhus, viesti vie. 
Sen, minkä kuoreen taitavasti piilotin, 

sen kaiken myöskin suullisesti kuulla saat, 
sinä huonekunnan uskotuista uskotuin. 
(lukee) 

» ['ytär Ledan taas saat viestin. 

Tämä ensimmäisen purkaa.» 


VANHUS 
Lue selvään, jotta sen oppia voin. 
Puhe tarkoin kääröä vastatkoon. 


AGAMEMNON 

(lukee) 

»Älä toimita lastasi Euboiaan 
meren pirstoamaan, älä Auliiseen, 
tyvenrantaiseen. 

Saa siirtyä tyttären häät 

nyt aikaan tuonnempaan! 


VANHUS 

Kun kiivas Akhilleus kuulee tuon, 
pois siirtyvät häät, vihan päällesi saat, 
saa valmosi myös. 

Miten voit tämän vyyhtesi selvittää? 


AGAMEMNON 
Ei itse Akhilleus milloinkaan 
ole puuttunut puuhaan, vaan nimen vain 


68 EURIPIDES 


hän antoi, eikä hän tietää voi, 
mitä teen, ei että jo neidon 
häävuoteelleen olen suonut. 


V ANHUS 

Peli rohkea on, Agamemnon tuo, 
kun lapsesi, kihlatun morsiamen, 
näin Hellaan uhrina surmata voit. 


AGAMEMNON 

Voi voi! Vei järjen hulluus, 
kun moiseen syntiin sorruin. 
Ylös, vanhus, askelin kiireisin 
ala matkasi nyt. 


VANHUS 
Sen valtias teen. 


AGAMEMNON 
Alä unhotu metsien katveeseen, 
älä tuuditu tenhoon lähteitten. 


VANHUS 
Älä haastele noin. 


AGAMEMNON 

Joka suuntaan katsele tarkkaillen, 
varo teitten haaroja varsinkin, 
jotteivät vyöryvät vaunut voi 
sivu kulkea huomaamattasi vain 
tuhon paikkaan lastani kuljettain 
tykö laivaston. 


VANHUS 
Tämän teen. 

AGAMEMNON 

Jos tielläsi saaton sen, 

joka lastani tuo, sinä kohtaat, 
tämä käännä ja ohjaa uudelleen 
kyklooppien taas liki alttarien. 


VANHUS 
Jos viestisi vietyä saanenkin, 
miten vaimosi, lapsesi uskovat sen? 


AGAMEMNON 

On tunnus lyöty jo kirjeeseen, 
joka myötäsi on. Sitä varjele vain. 
Mene! Aamu jo alkaa ruskottaa. 
Tulivaunuin Helios ilmestyy. 

Sinä huoleni jaa. 

Ei yhdenkään ilo jatkua saa 
ikiaikoihin. 

Surun keskeen ihminen syntyy. 


Kuoro 
Isäkeistö 


Saavuin soutaen hietavaan 

Auliin rantojen poukamaan 
Euripoon yli kulkien, 

soukan, virtavan salmen. 

Läksin jättäen Khalkis-maan, 
kaupungin, joka vartioi 

kuuluisaa Arethusaa, 

kun kuulin huhun suuren: Asevoimat 
ja laivat koko Hellaan jumalheimon 
ovat valmiit sotaretkeen, 
helopäinen Menelaos, 

ylhäinen Agamemnon 

kärkenä joukkojen. 

Tuhat laivoja on. Pian kiitävät päin 
Troiaa. 

Helenen nämä noutavat pois, 
Paris-paimenen ryöstämän. 
Eurotas-joen luota hän vei 

neidon, Kyprian suoman, 

mailla hersyvän lähdevuon, 

missä kiistivät keskenään 


Hera, Kypria, Pallas. 


Ivastasäkeistö 


Saavuin arkana. Kiiruhdin 

poskin purppuranhohtavin. 

Riensin näin läpi uhrimaan, 

Artemiin pyhän lehdon. 

Miesten, ratsujen, telttojen, 

peisten, kilpien näytelmää 

seuraamaan olen tullut. 

Näin Aiaat, Salamis-maan jalon kruunun 
ja Lokriin asevoimain esimiehen, 
Palamedeen, meren herran 
suvunverson, Joka istui 

teltassaan kera kuulun Protesilaoksen. 
Pelinoppia vain nämä viskelivät innoin. 
Ja Areen pojan Merioneen, 

joka ihme on ihmisten, 

näin, kun kiekkoa heitteli hän 
seuranaan Diomedes. 

Laerteen pojan nähdä sain, 

saarten, vuorien kasvatin, 

ynnä Nireun uljaan. 

Ja sankarin, myrskyäkin 
nopsemman, Akhilleun näin. 

On poika Merettären tuo, 
Kheironin opin käynyt. 

Pitkin rantoja juoksi hän 

ylitse paasien 

ja panssari yllään. 

Laukkaavan nelivaljakon 

ja kiitävän vaunun 

kanssa juoksi hän kilpaa. 

Ajaja vaunun, prinssi Ferain, 
Eumelos, hän huusi ja löi 
kultaohjin orheja päin 
tutkaimellaan yllyttäen. 

Keskellä päistäriköt 
vaununaisan vetäjinä on, 
reunimmaisjuoksijat taas 
rautiaisruunikot, kirjavavuohiset. 
Nyt sivu vaunujen pyörien akselin, 
nyt ohi orhien Peleun poika jo syöksyi 
rautapaita päällään. 


II säkeistö 


Laivain paljoutta valtavaa, 
verratonta näytelmää 

kiiruhdin naisen silmin katsomaan. 
Liikaa intomieltä liekö tuo? 
Viidenkymmenen 

tuulen lailla kiitävän 

laivan ryhmä oikealla on, 

soudut myrmidonisankarin. 
Muutaman kokkapuissa kullatut 

merten neidot seisovat, 
viirit päällikön, Akhilleun. 


II vastasäkeistö 


Näiden naapureina Argoliin 
yhtä monta purtta on. 

Kaksi laivueella johtajaa: 
toinen Talaos, Sthenelos toinen mies, 
poika Kapaneun. 

Soutulaivat Attikan, 

ryhmän kuusikymmenpursisen 
myötään Theseuksen poika toi. 
Niillä on päissä keulavannasten 
Pallas siipivaunussaan, 

tunnus laivureitten onnekas. 


ITI säkeistö 


Myöskin Teeban vainopurret näin, 
mastot laivan viidenkymmenen. 
Kaljuunoitten päällä kussakin 
Kadmos korkenee. 

Kultalievot kiertävät 
keulapuun kahta puolta. 
Joukon pää on Leitos, 
tebalainen syntyään. 

Oileuksen poika toi, 

ken lokrien on ruhtinas, 

Fokiin yhtä suuren laivueen, 
Thronionista lähteneen. 


III vastasäkeistö 


Kuuluisan Mykenen, jättimaan, 
laivaa sata on soutumiehineen 

tuonut tänne poika Atreun. 
Toinen laivueen 

kärkimies on Adrastos. 
Konnultaan lähteneelle 

vuoksi lemmen kielletyn 

koston tuiman Hellas tuo. 
Pyloksen purret vielä näin, 
Gerenian oli Nestorin. 

Niiden merkit ruorin luona on, 
sonninjalka Alfeos. 


Hellaan laivastossa Ainianin 
kaksitoista purtta on, 

joiden päällysmies on Guneus. 
Näiden naapurit on Elis-maan, 
myös Epeios-maaksi kutsutun, 
soudut Erytoksen johdon alla. 
Ja airot välkkyen 

laivat Tafoksen urhojen, 
Megeksen joukot, 

tänne kiitivät 

tullen luota turmanluotojen. 


siivet Kreikan laivarintaman 
liittänyt on kummatkin 

yhteen Aias, Salamis-saaren mies, 
ankkuroiden keskustaan 
kaksitoista vauhdikkainta kiitäjää. 
Kaikki nuo laivueet 

Itse nähdä sain. 

Vainolaisen yksiköt, 

jos ne käyvät päin, 

elvät nähne konsanaan 

maansa lähtövalkamaa. 

Tuo lähtövalmis 
laivojen joukko, kuulu kautta maan, 
muistoon lähtemättömästi jää. 


VANHUS 
Menelaos, rohkenetko tehdä moisen työn? 


MENELAOS | 
Pois tieltä, orja, liian kärkäs palveluun, 


VANHUS 
On suuri kiitos vain se moite, minkä sain. 


MENELAOS 
Tuon uutteruuden vuoksi joudut parkumaan. 


VANHUS 
On väärin tulla vieras kirje aukomaan. 


MENELAOS 
On väärin syöstä maa ja kansa turmioon. 


VANHUS 
En siihen kiistaan puutu. Anna kirje pois! 


MENELAOS 
En konsanaan. 


VANHUS 
En suostu tästä luopumaan. 


MENELAOS 
Nyt pääsi tällä valtikalla puhki lyön. 


VANHUS 
On kunniaksi kuolla vuoksi ruhtinaan. 

MENELAOS 
Jo päästä kirje irti, orja suurisuu. 


VANHUS 

Agamemnon, kuule, oikeutta poljetaan. 
Se kirje, minkä itse piirsit, ryöstetään. 
Oi valtias, ei laista huoli rosvo tuo. 


AGAMEMNON 
Miksi melske portin luona? Mistä syystä huudetaan? 


MENELAOS 
Minkä lausun, painavampi orjan jaaritusta on. 


AGAMEMNON 
Miksi moinen ilkivalta? Mistä syystä riitelet? 


MENELAOS 
Katso ensin tänne. Kohta suoran vastauksen saat. 


AGAMEMNON 
Tohdin seistä silmätyksin. Olenhan juurta Atreun. 


MENELAOS 
Näetkö käärön? Kurjimmista kurjin viesti tässä on. 


AGAMEMNON 
Näen sen kyllä. Ensi työksi käärö tänne luovuta. 


MENELAOS 
Ensin viesti kaiken kansan kuullen julki lausutaan. 


AGAMEMNON 
Tietänetkö liian paljon? Saitko käärön auki jo? 

MENELAOS 
Onpa syytä harmitella. Kurjan juonen paljastin. 


AGAMEMNON 
Suunnatonta röyhkeyttä! Kuinka käärön löysitkin? 


MENELAOS 
Koska arvelin jo, ettei neito tänne saavukaan. 


AGAMEMNON 
Keltä käskyn julkeasti meitä vaaniskella sait? 


MENELAOS 
Itse päätän, kuinka toimin. Enhän liene orjasi. 


AGAMEMNON 
Onpa ihme! Eikö perhe hallintaani kuulukaan? 


MENELAOS 
Tein sen, koska mieltä muutat sinne tänne horjuen. 


AGAMEMNON 
Valkeaksi mustan muutat. Viekas kieli inha on. 


MENELAOS 

Heikkous on huono piirre. Luottamusta ei se saa. 
Ethän suutu, kun nyt tässä harhatiesi julki tuon 
tahtomatta silti jousta liian paljon jännittää. 
Muistanetko juonet, joilla päälliköksi kiipesit? 
Väitit, että tointa vältät. Silti siihen tähtäsit. 
Nöyristellen kumppaneita kaikkialla kättelit. 
Pienimpäinkin kansalaisten tieltä auoit porttisi. 
Huolivatpa taikka eivät tervehdyksen tyrkytit. 

Näillä keinoin koetit saada ostetuksi arvon sen. 
Toisin teit, kun määränpääsi, päällikkyyden saavutit. 
Entisistä ystävistä ylpeästi erkanit. 

Harva, jolle armon päästä kartanoosi joskus soit. 
Kunnon mies ei muuta mieltä tarttuessaan toimintaan. 
Ystäville hän on rehti, varsinkin, jos saavuttaa 
onnen huiput, sillä silloin hän on siihen pystyvin. 
Tuosta näin jo ensi kerran häilyväisen luontosi. 
Valkamaamme tultaessa neuvotonna yllätytit, 

koska meiltä tuulen riisti päätös kuolemattomain. 
Laivamatkan päättämistä miehistömme vaati jo. 
Onhan turha ankkurointi, vaivan haaskausta vain. 
Pettyneeltä näytit, sillä pelkäsit jo, että et 

pääse Troijan rantamille laivojamme johtamaan. 
Minua pyysit pääsytietä pälkähästä neuvomaan, 
koska vallan kunniasta muuten joudut luopumaan. 
Temppelissä saimme kuulla tietäjämme lausuvan: 
Tuulta saamme vain, jos annat Artemiille lapsesi. 
Empimättä suostumuksen soit ja kaipa myöntänet, 
että teit sen käskemättä, että vailla pakkoa, 
kihlauksen valhesyyllä neidon tänne tuotatit. 

Mutta sitten mieltä muutit. Toisenlaisen viestin teit. 
Kaunistellen väitit, että vältät surmaa tyttären. 
Kirkas taivas päämme päällä kuuli viestin kummankin. 
Niitä, joiden lailla horjut, kieltämättä monta on. 
Suurta aikovat he tehdä, mutta siitä luopuvat, 
toiset, koska mieletönten joukot heitä estävät, 

toiset, koska eivät pysty vartijoiksi kaupungin. 
säälin Kreikkaa, jonka suuri suunnitelma raukeaa. 
Muukalaisten pilkkanaurun kärsiä se koito saa. 
Johtomies on tyttärensä kanssa siihen syyllinen. 
Rohkeus ei yksin riitä ruhtinaalle kansan, maan 
eikä joukon johtajalle. Myöskin taito tarvitaan. 
Päänä olkoon valtiossa järjenlahjan saanut mies. 

Kuoro 
On kauheaa, kun veljesriita puhkeaa 
ja keskinäisen vainon tielle joudutaan. 


AGAMEMNON 

Muutamalla lausumalla teen nyt vastasyytöksen. 
Korskeutta silti kartan. Mielenmaltin säilytän. 
Hillitysti haastan niinkuin veljellensä kelpo mies. 
Miksi huohotat ja katsot silmät verta tihkuen? 
Kohdellaanko sinua väärin? Puolisoako pyytänet? 
Tuota hankkia en saata. Entisenkin laiminlöit. 
Ainakaan ci vallanhimoni pääse sinua jäytämään. 
Ehkä sievää neitokaista kainaloosi kaivannet; 

— kehno pyyde kehnon miehen, jolta järki poissa on. — 
Onko hullun työ, jos oion vanhan virheen, minkä tein? 
Paljon hullumpaa on naida jälleen huono puoliso, 
josta pääsi onneksensa suosiosta kohtalon. 

Päätös, jonka meiltä Tyndareos on kerran vaatinut, 
lemmenhurmiossa tehtiin käyttämättä harkintaa. 
Luulen, että Elpis kaiken saattanut on kohdalleen, 
mutta voithan silti johtaa toiset hullut taisteluun. 
Elpis-herratar on viisas. Hän sen kyllä ymmärtää, 
että vala voi olla kehno, painostuksen tuote vain. 
Ethän sentään luule, että voisin tappaa lapseni 
vain sen vuoksi, että saisit kostaa puolisollesi. 

Jos sen teen, niin katkerasti yöt ja päivät itkisin, 
koska siittämääni lasta laittomasti kohtelen. 

Tässä kaikki, minkä tahdoin saada kuultavaksesi. 
Jollet muutu mieleväksi, tiedän, minkä itse teen. 


Kuoro 
Hän kyllä haastaa toisin nyt kuin aiemmin, 
vaan lapsiaan hän tällä tahtoo puolustaa. 

MENELAOS 
Voi voi nyt yksin, ystävittä, kurja jäin. 


AGAMEMNON 
Näin käy, jos itse ystävyyden tärvelet. 


MENELAOS 
S1IS näytä, että yksi taatto meillä on. 


AGAMEMNON 
On meillä yksi mieli, toinen tauti vain. 


MENELAOS 
Vaan yksi murhe ystävykset yhdistää. 


AGAMEMNON 
En toivo riitaa. Lempeyttä pyydän vain. 


MENELAOS 
S11s eikö Hellaan murhe sinua painakaan? 


AGAMEMNON 
Se ehkä säätämys on kuolemattomain. 


MENELAOS 

Pois luovu meistä valtikkaasi turvaten. 
Voin toisin keinoin silti, toisin ystävin 
nyt käydä toimeen. 


AIRUT 

Oi yhtyneitten kreikkalaisten valtias, 
Agamemnon, saavuin tänne tuoden lapsesi, 
jota kotona Ifigeneian nimellä huutelit. 
Toin myös Klytaimestrankin, ruhtinattaren, 

ja riemun tuojan tuon Orestes-poikasen. 
Ovat vuodet siitä vierineet, kun heidät näit. 
Nyt uupuneina pitkän matkan käytyään 
he lähdevetten vieremillä istuvat. 

Myös varsat laskin laitumilla kulkemaan 
ja nuoren nurmen vehreyttä nauttimaan. 
Toin ennakolta tiedon, jottet ylläty. 

Se kaikkialla kautta leirin tiedetään. 

On nähtävästi vauhdikasta viestitys. 

Kun neito tänne saapuneeksi huomattiin, 
jo kohta häntä kansanjoukko ympäröi. 
Ovat tunnetuita mahtimiesten tyttäret. 
Näin pääteltiin: Jo häitä kohta vietetään. 
Myös lausuttiin: On lapsiansa kaivaten 
Agamemnon tänne tyttärensä tuottanut. 
Ja vielä kuulin muutamilta arvelun: 

Tuo neito viedään uhrilehtoon Artemiin. 
S1ls uhriastioita ensin noutakaa 

ja suortuviinne seppeleitä kietokaa. 
Menelaos toimiin häitä varten ryhtyköön, 
ja lootushuilut kartanoilla kaikukoot. 

On neidon suuri onnenpäivä koittanut. 


AGAMEMNON 

Teit työsi kunnialla. Voit jo poistua. 
Vain toivokaamme, että onni myötä on. 
Voi voi! En tiedä kuinka, kurja, alkanen. 
Jäin solmituksi silmukoihin kohtalon. 

On viekas hornanhenki käynyt päälleni 
ja juonillansa suunitelmat sotkenut. 

Oi kuinka helppo oisi olla kansanmies. 
Saa vaivojaan hän mielin määrin vaikertaa. 
Vaan ruhtinaille eivät kuulu kyyneleet. 
On käytöksemme ohjesääntö arvokkuus. 

On rahvas tehnyt johtajansa orjikseen. 

En siksi tahdo kyyneleitä noudattaa. 

On silti outo kyyneleitten puutekin, 

kun syöksynyt on kärsimysten syöveriin. 

En tiedä, kuinka puolisolle vastannen. 

En tiedä liioin, minne käännän kasvoni. 

On kutsumatta Argoksesta tullut hän 

näin saaden pulman entisestä paisumaan. 
Vain morsianta saattamaan on saapunut, 
vaan kaikki inha tästä syystä paljastuu. 

Ja entä sitten neito-parka? — Kohta ei 

hän liene neito, vaan on tuonen morsian. 
Hän luultavasti pyytämällä pyytelee: 

Nyt iske, taatto, kuoliaaksi lapsesi, 

niin vielä pääset tuonen häihin itsekin. 

Sen vuoksi itkee myös Orestes-lapsonen, 

hän vaikka syytä tuskin täysin tuntenee. 
Paris Priamon poika syöksi näin minut turmioon, 
tuo mies, ken nai Helenen ja kaukomaille jäi. 


Kuoro 
Nyt säälin, niinkuin ventovieras nainen vain 
voi ruhtinaitten kärsimystä sääliä. 


MENELAOS 
S1is veljen kättä voimme lyödä kumpikin. 


AGAMEMNON 
Näin onnekasta onneton nyt kättelee. 


MENELAOS 

Pelopsin kautta vannomalla vannon näin, 
tuon, ken on taatontaatto meidän kummankin; 
Vain suoran sydämen kieltä haastan kanssasi, 
ja kaiken, minkä lausun, tarkoin harkitsen. 

Kun tuskankyyneleesi virran huomasin, 

niin säälintunne kohta täytti mieleni. 

Sen, minkä lausuin, toivon pyyhityksi pois. 
En sinua lyö. Käyn yhtä tietä kanssasi. 

En tahdo, että neidon surmaat vuokseni. 

Jos itse nautin, vaikka kärsit, väärin teen. 
On väärin, että tuoni korjaa lapsesi, 

kun omani saavat nähdä päivän koittavan. 
En oikeastaan tiedä, minne pyrkinen. 

Voin saada, milloin tahdon, uuden puolison. 
Ja kuitenkin Heleneni luokse kaihoten 

olen syyttä suotta veljen onnen turmellut. 
Olin ymmärrystä vailla, kunnes oivalsin, 

on lapsen surma hirmutöistä karmivin. 
Vaan neito-parkaa säälin ennen kaikkea. 

En veljentyttäreksi tuota muistanut, 

ken vuoksi avioni alttarilla uhrataan. 

Ei häntä koske harha-askel vaimoni. 

Pois päästä täältä kaikki joukot lähtemään. 
Älä turhan tähden kyyneleitä vuodata, 

tal joudun vielä itkun valtaan itsekin. 

Ei minua koske enne, jonka kuulla sait, 
vaan silti tahdon kohtaloosi yhtyä. 

Nyt juodun kaikki julmat sanani purkamaan. 
Tien oikean jo löysin. Veljenrakkaus 
minut muutti yksimieliseksi kanssasi. 
Näin aina toimii mieleltänsä kelpo mies. 


Kuoro 
Nyt mielevästi haastat, niinkuin Tantalos. 
Näin tuotat taattovainajille kunniaa. 


AGAMEMNON 
Menelaos, kiitos. Arvokkaasti haastelet. 
En voinut moista ennakolta aavistaa. 

Voi monta kertaa lemmenkiihko, ahneus 
näin saada tuiman veljesriidan syntymään. 
On heimolaisten riita aina katkeraa. 

Jää ennallensa silti säädös kohtalon. 

On nuoren neidon surma välttämättömyys. 


MENELAOS 
Ken voisi sinua surmantyöhön painostaa? 


AGAMEMNON 
Voi Kreikan joukko yhtyneenä tehdä sen. 


MENELAOS 
SIIS käske viedä neito täältä Argokseen. 


AGAMEMNON 
En kansan tietämättä tuota tehdä voi. 


MENELAOS 
On turha kansaa liian paljon peljätä. 


AGAMEMNON 
Voi ennelauseen Kalkhas sille tiedottaa. 


MENELAOS 
Ei voi, jos kuolee. Pienihän se vaiva on. 


AGAMEMNON 
On kunniastaan arka luokka tietäjäin. 


MENELAOS 
Ja täysin kehno, kaikin puolin hyödytön. 


AGAMEMNON 
Nyt muistan vaaran. Tuota tuskin peljännet. 


04. EURIPIDES 


MENELAOS 
En tunne vaaraa, jollet siitä muistuta. 


AGAMEMNON 
Jo Sisyfoksen verso kaiken tietänee. 


MENELAOS 
Odysseus voi meitä tuskin vaarantaa. 


AGAMEMNON 
Hän viekas on ja liehakoija joukkojen. 


MENELAOS 
Ja vallan ahneudessa aivan määrätön. 


AGAMEMNON 

Hän kansan kesken, saatpa nähdä, kuuluttaa: 
Tuon uhrin, Kalkhaan ennelauseen vaatiman, 
jo sallin antaa, mutta sitten kielsin sen. 

Ja näin hän Hellaan kaikki joukot nostattaa 
ja surmauttaa neidon ynnä meidätkin. 

Jos Argon linnaan töin ja tuskin pääsenkin, 
hän rikki murtaa jättimuurit paatiset 

ja maata kiertää rosvoten ja polttaen. 

Nuo vaivat minua, onnentonta, jäytävät. 
Näin kurjan arvan kuolemattomilta sain. 

Nyt yhtä karta leirissämme, veljeni. 

Ei ennen kuin on neito mailla tuonelan, 

saa tieto siitä päästä korviin puolison. 

Näin turmantyöni tuoma tuska lievenee. 
Myös teitä pyydän, muukalaiset, vaietkaa. 


Kuoro 
I säkeistö 


Autuaat ovat hillityt, 
jotka nauttivat Kyprian 

lemmenanteja taiten 

ja sielustaan raivoavan 
hurmion myrskyn torjuvat pois. 
Mukana kaksi nuolta Eros, 
hohdepäinen ampuja käy. 
Vasama toinen onnea tuo. 
Elämän toinen pirstova on. 
Kiroan häitten särkijän tuon, 
Afrodite loisteliain. 
Kohtuuden määriä vain 
rakkautta, riemua suo, 

jotta tyyntä onnea näin 
kauan nauttia saisin. 


Ivastasäkeistö 


TIhmisluontoa monta lie, 
monta polkua. Oikeus 

silti aina on selvä. 

Ja luonteiden viljely vie 
ihmiset kunnon täyteyteen. 
Ylevä mieli taitava on. 
Ihmetellen kiittelen sen 
kykyä nähdä oikea tie. 
Elämä moinen palkkionaan 
läti nuoren kunnian saa. 
Suurta kuntoon pyrkimys on, 
naisten, kun välttävät vain 
lemmen harhat, miehien taas, 
jos he saavat laajenemaan 
synnyinmaan tuhatkerroin. 


Loppusäkeistö 


Idan, kasvinvuottesi maan 
vuonat valkeat jättäen 

tänne tulit, Paris-paimen. 
Ruokopillisi villinä soi 
Olympoon soittimien 

säveliä toistaen, 

kunnes jumalien kiistelyt 
järkesi suistivat 

heittäen sinut Kreikkaan 
norsunluisien linnojen 
loistosuojiin luo Helenen. 

Ja häntä kun katselit silmiin, 
hän lempeä hehkua alkoi. 
Itse myöskin hehkuit. 

Tämä oli riidan syy. 

Tämä HNioniin sotasankarit vie 
taistelupursineen. 


ARGON MIESTEN KUORO 

Nyt riemuitkaa! Ylipursuva on 

ilo ihmisten jalosyntyisten. 

Nyt Ifigeneia jo saapunut on, 

Tämä ruhtinatar, ja Klytaimestra, 
sukupuultaan heimoa Tyndareon. 
Miten autuas on osa ylhäisön! 

Kuin onnenjumalia mahtavat maan 
ovat katsoen kurjin silmin. 


Kuoro 

Tässä me seisomme Khalkiin tyttäret 
ottaen vastaan prinsessan, 

jottei tämä lankea astuessaan. 

Ole huoleti vain, tytär joukkojen pään, 
sinä ylhäisin, joka saavut näin. 

Puhe kauhua nostava valetkoon. 

Ei vieraitaan 

saa vieraat pelkoon saattaa. 

KLYTAIMESTRA 

Kuin ennelintu, onnenviestin saattaja, 

se tervehdys on, minkä teiltä juuri sain. 
Nyt toivon, että onnekas on liitto tuo, 
mihin saattamaan olen neittä tänne saapunut. 
Nyt vankkureista huomenlahjat ottakaa. 
Ne kaikki telttaan taitavasti kantakaa. 

Jo nouse varsain vankkureilta, lapseni, 

ja laske maahan sievät, hennot jalkasi. 
Te, neidot, häntä vaunustamme auttakaa, 
käsivarsillanne kannatellen ohjatkaa. 

Ja vielä pyydän auttamista itsekin. 

En pääse muutoin istumalta nousemaan. 
Myös varsojemme luona jotkut seisokoot, 
ne jotta eivät suotta joudu säikkymään. 
Ja tuo Orestes, ken on poika päällikön, 
myös ottakaa. Hän pikkulapsi vasta on. 
Näyt nukkuneen jo vaunujemme vierinään. 
On aika nousta juhlahäihin, lapsonen. 
Jalo syntyään on morsian, ja sulhanen 

on ylhä, juurta Nereuksen tyttären. 

Nyt minua, Ifigeneia-lapsi, seurannet 

ja näiden muukalaisten luona viivähtäin 
myös heidän salli nähdä äidinonneni. 

On tuolla armas taatto. Häntä tervehdi. 


TFIGENEIA 
Jo kiiruhdan, vaan ethän, äiti, suuttune, 
jos ensin vasten isäni rintaa painallun. 


KLYTAIMESTRA 
Oi ruhtinas Agamemnon, ylväs mieheni, 
olen määräyksen, minkä annoit, täyttänyt. 

IFIGENEIA 

Nyt sinua vastaan pääni painan, taattoni. 
On pitkä aika siitä, kun sen tehdä sain. 
Oi ethän suutu. Tahdon nähdä kasvosi. 


KLYTAIMESTRA 
Teet siinä oikein, lempilapsi taattosi, 
paras niistä, jotka ruhtinaalle synnytin. 


TFIGENEIA 
On hauska nähdä aikain päästä kasvosi. 


AGAMEMNON 
On riemu varmaan yhtä suuri kummankin. 


TFIGENEIA 
Hyvin teit, kun annoit tuoda tänne lapsesi. 


AGAMEMNON 
Nyt, lapsi, tyystin vastausta vaille jään. 


TFIGENEIA 
Nyt minua, tyyntä, synkin silmin katselet. 


AGAMEMNON 
On monta huolta johtajalla joukkojen. 


TFIGENEIA 
Pois heitä huolet olethan tässä luonani. 


AGAMEMNON 
Niin, saanhan kyllä olla luona tyttären. 


IFIGENEIA 
Pois synkkä ilme. Rakkautta näytä vain. 

AGAMEMNON 
Saa lapsen riemu taaton huolet väistymään. 


IFIGENEIA 
Ja kuitenkin on kyynelissä silmäsi. 


AGAMEMNON 
laas toisistamme erkanemme kauas pois. 


[FIGENEIA 
En saata lausumaasi lainkaan ymmärtää. 


AGAMEMNON 
Nuo sanasi viisaat saavat tuskan yltymään. 


IFIGENEIA 
Jos toivot, voinhan lapsen lailla lepertää. 


AGAMEMNON 
En moiti suinkaan. Kunpa voisin vaieta. 


IFIGENIA 
Oi taatto, jääthän luokse lastesi? 


AGAMEMNON 
Jos voisin, jäisin kyllä, mutten jäädä voi. 


IFIGENEIA 
Menelaon peitsinensä surma korjatkoon. 


AGAMEMNON 
Saan ensin surman, sitten saavat toisetkin. 


IFIGENEIA 
Olet kauan Auliin poukainassa viipynyt. 

AGAMEMNON 
Ja vielä meitä outo mahti viivyttää. 


IFIGENEIA 
Nyt kerro, taatto, missä päin on Frygia. 


AGAMEMNON 
On, ikävä kyllä, Pariksen maita seutu tuo. 


IFIGENEIA 
Siis kaukomaille lähdet täältä luotani. 


AGAMEMNON 
Saat Itse, lapsi yhtäläisen kohtalon. 


IFIGENEIA 
Oi jospa saisin tulla sinne kanssasi. 


AGAMEMNON 
On matka toinen. Siellä taatto unhoon jää. 


IFIGENEIA 
Sen teenkö äidin kanssa vaiko yksin vain? 


AGAMEMNON 
Teet aivan yksin, vailla seuraa vanhempain. 


IFIGENEIA 
Voi, ethän siirrä mmua toiseen kartanoon? 


AGAMEMNON 
Jo vaiti, neito. Keilletyitä haastelet. 


IFIGENEIA 
Kun työsi päättyy, rientänethän tänne taas. 


AGAMEMNON 
Tuon saamiseksi ensin uhri toimita. 

IFIGENEIA 
On hurskas mieli uhrin viettoon kuuluvaa. 


AGAMEMNON 
Sen tiedät. Vihkimaljan luona olla saat. 


IFIGENEIA 
Myös järjestämme kuorot luokse alttarin. 


AGAMEMNON 

On autuas hän tietämättömyydessään. 
Jo telttasuojan alle tästä lähde pois. 

Ei neito kaikkein nähtävissä olla saa. 

Nyt vielä pyydän saada lähtösuudelman. 
Oi rinnat, posket, hiukset kullanhohtavat. 
Helene ja Troija tuskan meille tuottivat. 
On pakko olla vaiti, sillä kyyneleet 

kuin virta vuotavat, kun sinua kosketan. 
Nyt telttasuojaan siirry. 

Sallinet, 

sinä lapsi Ledan, kyyneleeni katkerat. 
On niiden syynä neidon lähtö miehelään. 
Jos neidot itse lienevätkin onnekkaat, 

on vanhemmilla silti mielenkarvaus. 
Näin taatto armaan tyttärensä luovuttaa. 


KLYTAIMESTRA 

Sen ymmärrän ja myönnän, että itsekin 

jo nyyhkin, enkä pääse sinua moittimaan, 
kun morsianta häihin joudun saattamaan, 
vaan tottumus saa kaipauksen tyyntymään. 
Jo nimeltä tunnen tyttäremme sulhasen. 
Sukujuuret vielä pyydän päästä tietämään. 


AGAMEMNON 
Aigina-neito lapsi on Asopoksen. 

KLYTAIMESTRA 
Tuon neidon ylkä liekö ollut ihminen? 


AGAMEMNON 
Zeus, taatto Aiakoon, Oinonen ruhtinaan. 


KLYTAIMESTRA 
Ja jäikö Aiakoolta poikaa? 


AGAMEMNON 
Paleus. 
Hän Nereuksen tyttäristä yhden nai. 


KLYTAIMESTRA 
Jumalsäätämystä seuraten vai uhmaten? 


AGAMEMNON 
Zeus itse pyysi Nereusta suostumaan. 


KLYTAIMESTRA 
He aallokossa häänsä tuskin viettivät? 


AGAMEMNON 
Häät jylhän Pelion-vuoren luona vietettiin. 


KLYTAIMESTRA 
Se maa on kentaureitten heimon tyyssijaa. 


AGAMEMNON 
Myös kuolemattomatkin siellä juhlivat. 


KLYTAIMESTRA 
Isän vaiko äidin kasvatuksen ylkä sai? 


AGAMEMNON 
Kheironin. Näin tavat ihmislasten vältti hän. 

KLYTAIMESTRA 
Tuo kasvupaikka taitavasti määrättiin. 


AGAMEMNON 
On moinen urho tyttäremme sulhanen. 


KLYTAIMESTRA 
Mies oiva on, vaan missä kartanonsa lie? 


AGAMEMNON 
On luona Fthian, missä virtaa Apidanos. 


KLYTAIMESTRA 
S11S sinne aikoo tyttäremme viedä hän? 


AGAMEMNON 
Sen seikan kyllä ylkä itse hoitanee. 


KLYTAIMESTRA 
He onnen saakoot. Koska häitä vietetään? 


AGAMEMNON 
Kun yössä loistaa onnen tuoja täysikuu. 


KLYTAIMESTRA 
On syytä nyt jo vihkiuhri toimittaa. 


AGAMEMNON 
Myös siitä itse aikanansa huolehdin. 


KLYTAIMESTRA 
Kai kutsut vielä vierasjoukon juhlimaan? 


AGAMEMNON 
On ensi työni uhri kuolemattomain. 


KLYTAIMESTRA 
Ja missä saavat naiset syödä atrian? 


04. EURIPIDES 


AGAMEMNON 
Vain täällä luona kaunistöisten laivojen. 


KLYTAIMESTRA 
Näin tehtäköön. Ei muuta ehkä voidakaan. 


AGAMEMNON 
Nyt yhtä pyydän. Toivon, että tottelet. 


KLYTAIMESTRA 
Olen siihen tottunut. Jo lausu tahtosi. 


AGAMEMNON 
On pyynnön aihe neidon saatto yljän luo. 


KLYTAIMESTRA 
Se eikö äidin oikeuksiin kuulukaan? 


AGAMEMNON 
Hän Kreikan miesten läsnä ollen naitetaan. 


KLYTAIMESTRA 
Ja missä häitten kestäessä olla saan? 


AGAMEMNON 
Saat mennä toisten lasten luokse Argokseen. 


KLYTAIMESTRA 
Ken soihdun kantajaksi häihin aiotaan? 


AGAMEMNON 
Voin tulta näyttää kihlatuille itsekin. 


KLYTAIMESTRA 
Tavat vanhat, joita halveksit, sen kieltävät. 

AGAMEMNON 
Ei käy se päinsä, että leiriin nainen jää. 


KLYTAIMESTRA 
Vaan äidin kai on suotu lapsi luovuttaa? 


AGAMEMNON 
Jää lapset Argoksessa vaille huoltoa. 


KLYTAIMESTRA 
On heitä varten varmat hoitajattaret. 


AGAMEMNON 
Tee näin! 


KLYTAIMESTRA 

En! Kautta Argoon kuolemattomain! 
Voit julkitoimet tehdä, kuinka tahtonet, 
vaan häät ja perhe huolintaani heitä nyt. 


AGAMEMNON 

Voi, voi! On turha vaiva, turha toivoni, 

pois että voisin houkutella puolison. 

Kun solmin juonet, joita vaati rakkaus, 

niin aina kärsin kaikkialla tappion. 

Nyt siitä Kalkhas tarkan tiedon antakoon, 

työ kuinka tehdään mieltä myöten Artemiin, 
tuo Kreikan tahra, tuo, mikä murskaa onneni. 
Ken viisas on, hän kelpo vaimon hankkikoon, 
ta1 sitten olkoon vailla, täysin yksinään. 


Kuoro 


Isäkeistö 


Suuntanaan Simoeis ja sen 
hopeavaahtiset pyörteet 

sankarit Hellaan panssarivyöt 
taistelulaivoin aikovat päin 
Ilion-kukkulaa, 

Foiboon maankamaraa, 
rantaa tietäjäneitsyen maan, 
Kassandran, seppelepään, 
tuon, ken suortuvat hulmuten 
ennustaa, kuten kerrotaan, 
kun jumalennetuulet käyvät. 


Vastasäkeistö 


Troian vartijat seisovat 
laella Pergamon muurin. 
Kiitävin souduin käy Simoein 
rantoja kohden suuri Ares 
vaskisin haarniskoin 

peitsin taistelevat 

Hellaan sankarit saattonaan 
noutamaan pois Helenen, 
naisen, ken Dioskurien, 
taivaan tähtien sisko on, 
Ilionista Spartan maahan. 


Loppusäkeistö 


Paasitorneja Pergamoon 
piirittää Agamemnon 
seuranaan tuhontuoja Ares. 
On ryöstäjän ruhjova hän, 
veren tahrimat valtion päät, 
on pirstova kaupungin. 
Surun valtaan joutuvat naiset 
ja Itse ruhtinatar. 

Helene, tämä onneton 

tytär Zeun, ypöyksin 

käy etsien miestään. 

Kunpa ei 

oisi arpani konsanaan 

eikä lasteni lasten 

arpa lydiatarten, 

Frygian korskien vaimojen, 

kun nämä puuhaten 
kangaspuissaan kyselevät toisiltaan : 
»Ken on tarttuen suortuviin 
meidät parkuvat raastava pois, 
sitten, kun kotimaamme kallis tuhkana on, 
Turman teit, tytär joutsenen, 
kaarevakaulan, jos tosi lie, 

että Leda äitisi on, 

taattosi linnunsiipinen Zeus. 
Taikka on tämä kertomus, 
muusain laulama aikanaan, 

joskus muuttunut kansan suussa. 


AKHILLEUS 

Päämiestä etsin, joukkojemme johtajaa. 
Te orjat, ruhtinaalle tieto saattakaa: 
Akhilleus on portin luokse saapunut. 

E uripoon salmen rantamilla meitä on 

nyt monta miestä, kohtalonsa kullakin. 
Jäi muutamilta taakse konnut autiot, 

ja muilta jäivät vaimot, lapset itkemään. 
On kaiken kansan hurja vimma villinnyt. 
Se nostamaa on ehkä taivaan valtojen. 
Nyt saaneen purkaa mieltä tässä hetkisen. 
On huolten taakan julkituonti paikallaan: 
Kun tänne saavuin, maahan vienotuuliseen 

Farsaloksen ja Peleuksen jättäen, 

niin myrmidonit, joita johdan taisteluun, 
nuo vastarintaan herkät, tietää tahtovat, 
jo loppuneeko puntarointi retken tuon. 
On aika alkaa matka tai se hyljätä 

ja turhat aikeet Atreuksen poikien. 


KLYTAIMESTRA 
Akhilleuksen äänen kuulin kaikuvan, 
ja kohta leirin portin luokse kiiruhdin. 


AKHILLEUS 
Ken on se nainen, jonka hahmon nähdä saan. 
On kaunis hän ja ryhti ruhtinattaren. 


KLYTAIMESTRA 
Ei ihme, vaikket minua vielä tunnekaan. 
Vaan kunnioittavasti haastat kuitenkin. 


AKHILLEUS 
Ken lienet? Kuinka keskellemme ilmestyit? 
nyt tänne joukkoon miesten haarniskoitujen? 


KLYTAIMESTRA 
Minä olen Klytaimestra. On Leda äitini. 
Agamemnon, Argon ruhtinas on mieheni. 


AKHILLEUS 
Tuon selkeästi haastat. Silti arvelen: 
On väärin seurustella kanssa vaimojen. 


KLYTAIMESTRA 
Alä väisty syrjään. Kättä sentään antanet. 
Näin onnentäysi lemmenliitto alkakoon. 

AKHILLEUS 
Nyt minkä lausuit? Päällikkömme puolisoon 
en tohdi vastoin oikeutta tarttua. 


KLYTAIMESTRA 
Themis-herratar on suostumuksen antanut. 
Saa Nereuksen jälkeläinen lapseni. 


AKHILLEUS 
Jään vaiti vallan. Mistä häistä haastelet? 
On syytä jättää houre mielipuolinen. 


KLYTAIMESTRA 
On ymmärrettävissä, että hämmennyt, 
kun häistä haastaa ventovieras ystävä. 


AKHILLEUS 
En puolisoksi neittä suinkaan pyytänyt. 
Ei päällikkömme häntä liioin tarjonnut. 


KLYTAIMESTRA 
Jos lausumaani oudoksut, niin tiedä tuo: 
Myös itse siitä, minkä kuulin, yllätyin. 


AKHILLEUS 
Siis yllätys on yhtäläinen kummankin. 
On valhe meidät kummankin nyt pettänyt. 


KLYTAIMESTRA 
Saan hävetä tuota kummallista sattumaa, 
kun häitä puuhaan, jotka eivät saavukaan. 


AKHILLEUS 
Saan turhan ilveen uhri olla itsekin. 
On suotta kantaa huolta vuoksi moisen työn. 

KLYTAIMESTRA 
En voi nyt seistä silmätyksin kanssasi, 
kun halveksittavaksi petturiksi jäin. 


AKHILLEUS 
Myös itse lienen petturiksi joutunut. 
Nyt astun telttaan johtajaamme etsimään. 


VANHUS 
Alakoksen jälkeläinen, vielä viivy, kuuntele. 
Myöskin Ledan tyttärelle pyydän haastaa tuokion. 


AKHILLEUS 
Ken se mies on, jonka kuulen teltan suulta huutavan? 


VANHUS 
Orja vain. En kuulu suinkaan niihin, joilla valta on. 


AKHILLEUS 
Ainakaan et miehistööni kuulu. Lienet päällikön. 


VANHUS 
Kuulun tuolle, taatoltansa kerran minut saanut on. 


AKHILLEUS 
Tässä seison. Lausu julki, miksi minua viivytät. 


VANHUS 
Onko muita saapuvilla siellä luona porttien? 


AKHILLEUS 
Vain me kaksi. Astu tänne kammiosta ruhtinaan. 


VANHUS 
Sattumaan ja harkintaani vielä luottaa rohkenen. 

Raudanraskaat aavistukset miestä varmaan painavat. 


KLYTAIMESTRA 
Ystävyyden vuoksi kerro, minkä suinkin tietänet. 


VANHUS 
Huonekunnan hyöty, niikuin tiedät, tieni viitta on. 


KLYTAIMESTRA 
Palvelukset, joilla autoit meitä, tunnen vanhastaan. 


VANHUS 
Huomenlahjoihinhan kuulun, jotka valtiaani sai. 


KLYTAIMESTRA 
Seurueeni myötä saavuit tultaessa Argokseen. 


VANHUS 
Siksi taivun hallintaasi nöyremmin kuin ruhtinaan. 


KLYTAIMESTRA 
On jo aika meidän kuulla, minkälaisen viestin tuot. 


VANHUS 
Taatto aikoo itse tappaa siittämänsä tyttären. 


KLYTAIMESTRA 
Kuinka? Täysijärkisenkö miehen kertomaa on tuo? 


VANHUS 
Veitsellänsä taatto viiltää neidon kaulan valkean. 


KLYTAIMESTRA 
Raivohulluudenko puuska ruhtinaan on vallannut? 

VANHUS 
Teitä kohtaan hän on raivo, muuten täysin mielekäs. 


KLYTAIMESTRA 
Miksi? Mitkä kostonhenget toimintaansa johtavat? 


VANHUS 
Ennelause, josta Kalkhas retken väittää riippuvan. 


KLYTAIMESTRA 
Äiti-raukka, lapsiparka. Minne päättyy retki tuo? 


VANHUS 
Dardanoksen maahan, josta Spartan nainen noudetaan. 


KLYTAIMESTRA 
Tyttäremme siis on Spartan naisen hinta. Eikö niin? 


VANHUS 
Aivan oikein. Artemiille taatto uhraa tyttären. 


KLYTAIMESTRA 
Mistä johtui valhe, että neito häihin noudetaan? 


VANHUS 
Syystä, että suosiolla neidon tänne laskisit. 


KLYTAIMESTRA 
Turmioon siis neito joutuu. Turma nielee äidin myös. 


VANHUS 
Kauhealla päätöksellään taatto teille turman toi. 


KLYTAIMESTRA 
Tuonen maille, kurja kuljen. Kyyneleeni vuotakoot. 

VANHUS 
Katkeraa on äidin itku, koska lapsi riistetään. 


KLYTAIMESTRA 
Kuinka, vanhus, siitä, minkä meille kerroit, tiedon sait? 


VANHUS 
Viestin jälkeen uusi viesti vietäväksi määrättiin. 


KLYTAIMESTRA 
Tahtoneeko taatto, että lapsi kuolee, vaiko ei? 


VANHUS 
Ei hän tahdo. Mielenmaltin sai hän sentään uudelleen. 


KLYTAIMESTRA 
Mikset tuonut nähtäväksi tiedotusta, jonka sait? 


VANHUS 
Ruhtinaamme veljen syytä on se. Hän sen viestin vei. 


KLYTAIMESTRA 
Nereuksen jälkeläinen, kuuntelitko kerrontaa? 


AKHILLEUS 
Kuulin kyllä tuskan syysi. Kunniaani myös se syö. 


KLYTAIMESTRA 
Lapsi surmataan, ja hääsi surmansyötti olla saa. 


AKHILLEUS 
Johtajaamme aion syyttää. Kärsimään en moista jää. 


KLYTAIMESTRA 
Kunniaani ei se loukkaa, vaikka sinua palvonkin, 
kuolevainen taivassynty. Turha on nyt ylpeys. 

Voiko olla tärkeämpää, kuin on henki lapseni? 

Auta minua onnetonta, poika kuolemattoman, 

neittä myös, jota joskin turhaan, puolisoksesi aiottiin. 
Seppelöidyn neidon saatoin häitä varten luoksesi, 
mutta teurastettavaksi häntä viemään joudunkin. 
Jollet puolla häntä, jonka sulhaseksi mainitaan 

sinua, vaikka ilman syytä, tahra mustaa kilpesi. 
Pyydän kautta parran, kautta kätten, kautta äitisi: 
Nimesi meille turman tuotti. Nimesi myös sen poistakoon 
Muihin turva-alttareihin en nyt pääse tarttumaan. 
Ystävää en tunne, jonka lohtu tuskan lieventää. 
Ruhtinaamme aie, niinkuin äsken kuulit, julma on. 
Tänne joukkoon hurjapäisten laivamiesten kiiruhdin. 
Kunnon töihin pystyvät he, mutta myöskin tappamaan. 
Auta, niin me suojan saamme. Jollet auta, surma syö. 


Kuoro 
On suuri vaiva synnytys, ja tullessaan 
se vielä tuottaa äidin vaivat lapsestaan. 


AKHILLEUS 

Päin korkeutta ponnistautuu henkeni. 

Sen saavat suuttumuksen valtaan konnantyöt, 
vaan onnen huumatessa maltin säilytän. 
Kun kuolevaiset tuolle tielle pyrkivät, 

he maisen taipaleensa oikein kulkevat. 

On syytä välttää joskus liikaa harkintaa, 

se vaikka toisinaan on täysin paikallaan. 
Kheironin luona kasvuvuodet olla sain. 

On siellä tuntoon suora reitti syöpynyt: 

Jos Atreukset oikeutta tahtovat, 

niin heitä seuraan. Muuten heitä vastustan. 
Käyn itsenäisen miehen lailla taisteluun, 

ja vain Areelle kunniaksi peitsi lyö. 

Koit julman loukkauksen rakkaimmaltasi. 
Teen, minkä vain voi tässä tehdä nuori mies. 
Siis teitä armahdan ja ryhdyn toimintaan. 
En salli, että taatto neidon teurastaa, 

tuon kihlatuksi kutsutun. Ei ainakaan 

hän pääse vehkeisiinsä minua paulomaan. 
Nyt nimeni uhkaa syöstä surmaan lapsesi, 

se vaikka miekkaan pystykään ei tarttumaan. 
On kyllä vastuu päällikön, vaan syyllinen 
olen itsekin, jos neito joutuu turmioon 

ja kärsimyksiin ennen kuulumattomiin, 

kun ihmisarvo tyystin maahan poljetaan. 
Olen kurjin kreikkalainen kerta kaikkiaan. 
Menclaos suorastaan on mittavampi mies, 

en kuulu heimoon Peleun, vaan konnien, 

jos nimeni vuoksi neito joutuu kuolemaan. 
Näin vannon kautta äidintaaton Nereun, 
tuon valtamerten aallokoitten valtiaan: 

Ei tyttäreen Agamemnon koske konsanaan, 
ei viitanliepeeseensä sormenpäälläkään. 

Jos toisin käy, niin Sipylos, barbaareitten maa 
saa nousta arvoon sankareitten tyyssijan, 

kun maani taas Fthia on jäävä unholaan. 
On velho Kalkhaan uhrijuoma katkeraa. 

On velho mies, ken totta haastaa toisinaan. 
Vaan helpommin hän lausumissaan hairahtuu, 
ja näin jos käy, ei tuosta piittaa laisinkaan. 
En haasta suinkaan lemmenkiihkon vuoksi näin. 
On puolisoksi saatavissa muitakin. 

Vaan ruhtinas on kunniaani herjannut, 

kun nimeni pyytämättä suostumustani 

on tyttärensä pyydykseksi ottanut 

ja sillä saanut puolisonsa taipumaan. 

Jos Troijan retki uhrin oisi vaatinut, 

sen oisin Hellaan tähden kyllä antanut 

ja kumppaneita taistelussa puoltanut. 
Minut hylkiöksi arvioivat päälliköt, 

kun juonien tai juonimatta toimivat. 
Vaan ennenkuin on Troijan retki alkanut, 
niin miekka iskee hurmevuohon kastuen, 
jos tyttäreesi surman aikein tartutaan. 

En kuulu, vaikka luulet, kuolemattomiin, 
vaan silti toimin, niinkuin kuolemattomat. 


Kuoro 
Nyt haastat, niinkuin Peleuksen poika voi 
ja jälkeläinen valtamerten valtiaan. 


KLYTAIMESTRA 

Oi minkä muodon kiitokselle annankaan? 
On paisutus, jos saituruuskin, tympeää. 
Voi joskus ylvään miehen mieltä kiitosvuo, 
jos on se liioitellun vuolas, ärsyttää. 

Olen arka kärsimääni vaivaa kertomaan, 
kun kuulijaani ei se koske kuitenkaan. 
Vaan kauempaakin katsojaa se kaunistaa, 
hän ett on valmis kärsinyttä auttamaan. 
Oi sääli meitä. Saimme kurjan kohtalon. 
Niin luulin, että tyttärelle puolison 

sinusta saan. Nyt rauennut on toive tuo. 
Nyt synkkä ennelintu neidon surma on. 
Jos naida aiot, ottanet sen huomioon. 

On kaikki, minkä äsken lausuit, suopeaa. 
Siis kuolemalta tyttäremme varjelet. 

Käy neito turvaa pyytämään, jos vaadit sen. 
Se vaikka täysin naisellista tuskin on, 
vol neidon ylpeyskin silti säilyä. 

Jos toimit puolestamme ilman tuotakin, 

hän poissa olkoon. Arvon saakoon arvokkuus. 
Hän kyllä tietää, minkä käytös vaatinee. 


AKHILLEUS 

On suotta, että neito tänne noudetaan 
ja houkkioitten moittimaksi saatetaan. 
On miehistömme joutilaana leirissään. 
Sen mielityö on turha juoru, parjaus. 
Te poissa olkaa taikka tänne saapukaa, 
ei muutu päätös. Yksi vain on pyrkimys, 
pois saada turmionne uhka väistymään. 
Nyt vielä kuule: Minkä lausuin, totta on. 
Jos on se valhe, tuoni vieköön henkeni. 
Jos neidon siitä säästän, säästyn itsekin. 


KLYTAIMESTRA 
Tule siunatuksi, onnetonten puoltaja. 


AKHILLEUS 
Nyt kuule neuvo, kuinka tässä toimitaan. 


KLYTAIMESTRA 
Siis minkä neuvon annat, tarkoin kuuntelen. 


AKHILLEUS 
Nyt koeta saada taaton mieli muuttumaan. 


KLYTAIMESTRA 
Hän raukkamainen on ja pelkää joukkojaan. 


AKHILLEUS 
Hän ehkä sentään järkisyillä voitetaan. 


KLYTAIMESTRA 
En usko, mutta neuvo silti, kuinka teen. 

AKHILLEUS 

Nyt pyydä häntä neidon henki säästämään. 
Jollei hän suostu, riennä silloin luokseni. 
Jos täyttänee hän pyynnön, aie onnistuu, 
ja toimintaani tuskin lainkaan tarvitaan. 

Ei pääse suhde ystävääni särkymään, 

ei pääse lijloin miehistömme moittimaan, 
jos toive saadaan taistelutta täyttymään. 
On suotavampaa kieltämättä teillekin, 

jos pulma ilman toimintaani ratkeaa. 


KLYTAIMESTRA 

On neuvo viisas. Ehdotusta noudatan. 
Vaan kuinka käy, jos työni tyhjiin raukeaa? 
En tiedä, mistä löydän silloin auttajan, 
sinun kätesi, jonka toivon turman torjuvan. 


AKHILLEUS 

Kuin valpas vahti kuljen kintereilläsi. 

Et joudu murheen painon alla horjumaan, 
kun halki leirin kuljet, eikä konsanaan 
Tyndareon huoneen maine joudu kärsimään. 
Sen loisto onhan suuri kautta Kreikan-maan. 


KLYTAIMESTRA 

On kyllä. — Kuinka johtanetkin, tottelen. 
Jos henkivaltiaita on, he auttavat, 

ellei, on kaikki ihmispuuha hyödytön. 


Kuoro 


säkeistö 


Mikä ilo, kun hääsäveleet soi Libyen 
lootuspuisien huilujen, 

kitaran, karkelon ystävän, 
ruokopillien äänet, 

kun ylös Pelion-vuoren huippujen luo, 
luo ikivaltain pöytien, 

häihin Peleun karkeloimaan saapuivat 
kulta-anturamuusat 

ja laulunsävelin 

kiittämään Thetis-neitsyen 

ynnä Peleun onnenarpaa, 

jotta metsä kaikui 

kentaurien kukkulain; 

ja nektariviinillään 

nyt täyttänyt maljakot 

ylitaaton ystävä on, 

Frygian vesa Ganymedes. 
Viidenkymmen parvi myös, 

nuo Nereun tyttäret, 

häitä juhlien tanssivat 

päällä valkean hiekan. 


Vastasäkeistö 


Jumalien hääantien luo riensivät myös 
kentaurit, hepoihmiset, 

viheriät seppelet kulmillaan 
mäntysoihtuja kantain 

huutaen raikuvin äänin: »Valtiatar! 
Thessalian valon synnytät, 

uljaan sankarilapsen. Näin on ilmaissut 
suuri tietäjä Kheiron. 

Hän kerran Priamoon 

kuulun linnan polttava on 
myrmidon-suvun peitsimiehet 
seurueena myötään, 

ja verhona varrellaan 

on panssari loistokas. 

sen lahjana äidiltään 

hän on saanut, mestarityön 
jumalien asesepon ylvään.» 
Kuolemattomat kiittivät 
hääonnea suurta näin 
Nereun jalon tyttären 
ynnä Peleus urhon. 


Loppusäkeistö 


Osanasi teurashiehon kohtalo on, 
vuoriseutujen kiertäjän, 

vaikket varttunut korpien 
paimenhuutoja seuraten 
ruokopillejä kuullen. 
Seppelöitynä surmataan 

sinut, joka häitäsi viettämään 
luona äitisi valmistuit, 

sankarin morsian. 

Suoko kellekään mielenpuhtauskaan 
nyt oikeusturvaa, 

kun paha vain yhä vahvistuu? 
Kuolevaisien joukko näin 
maahan kunnian polkee. 

Lakien herra on laittomuus. 
Vain aniharvojen pyrkimys on 
jumalien kateutta karttaa. 


KLYTAIMESTRA 

Olen tänne tullut ruhtinasta katsomaan. 
Hän teltastaan on kauan sitten poistunut. 
Jo neito itkee. Kyyneleensä vuotavat. 
Tuon tuostakin hän tuskanhuutoon puhkeaa. 

On kuuluviinsa murhanviesti ehtinyt. 
Agamemnon, jonka mainitsin, jo tuolla on. 
Hän astelee jo tännepäin. Nyt paljastuu 
tuo lasta vastaan aikomansa konnantyö. 


AGAMEMNON 

Nyt kiitän sattumaa, kun Ledan tyttären 
saan nähdä täällä ulkosalla yksinään 

ja keskustella kuulematta neitosen. 


KLYTAIMESTRA 
S1Is lausu, minkä aiot, koska hetki suo. 


AGAMEMNON 

Tuo tänne neito. Taattoaan hän seuratkoon. 
on vihkivettä verten malja paikallaan, 

tulen liekki puhdistusta varten, kukkaset 

ja lehvät, joita häitä varten tarvitaan. 

Nyt verta tummaa Artemiille tarjotaan. 


KLYTAIMESTRA 

On kaikki, minkä lausut, kyllä taitavaa, 
vaan lienevätkö työsi yhtä taitavat? 
Käy tänne tyttäremme kammiostasi. 
Tuo viitan alla myös Orestes-veljesi. 
Näin määräystä, ruhtinas, hän tottelee. 
Puhun tässä vuoksi lapsen ynnä itseni. 


AGAMEMNON 
Oi lapsi, miksi itket maahan katsoen 
ja viitan taakse peität kauniit silmäsi. 


KLYTAIMESTRA 

Miten voisin kärsimysten sarjan paljastaa. 
Sen kaikki kohdat selvitystä vaativat, 

sen alkupää ja keskivaihe, loppukin. 


I12 EURIPIDES 


AGAMEMNON 
Mitä? — Mistä johtuu outo yksimielisyys, 
tuo silmienne kauhunilme, järkytys? 


KLYTAIMESTRA 
Kysyn yhtä vain, ja anna suora vastaus. 


AGAMEMNON 
On käsky turha. Teen sen vaatimattakin. 


KLYTAIMESTRA 
Se onko totta, että murhaat lapsesi? 


AGAMEMNON 
Voi kauheaa? Miten moista saatat luullakaan? 


KLYTAIMESTRA 
Alä kiihdy suotta. 
Vain vilpitöntä vastausta vaadin nyt. 


AGAMEMNON 
Kysy harkiten, niin vastauskin selvä on. 


KLYTAIMESTRA 
En muuta teekään. Anna selvä vastaus. 


AGAMEMNON 
O: kohtalon ja onnen valtiattaret? 


KLYTAIMESTRA 
On meitä kolme hornanhengen ruhjomaa. 


AGAMEMNON 
Mikä tuskan syysi? 


KLYTAIMESTRA 
Tuota vielä tiedustat. 
Ei näytä viekas järki syytä tuntevan. 

AGAMEMNON 
Vie meidät hukka. Ilmi käyvät kätketyt. 


KLYTAIMESTRA 

Jo tiedän kaikki. Tunnen suunnitelmasi. 
Sen vaieten ja huokauksin varmistat. 
Ovat vaivan tuhlausta kaikki kiertelyt. 


AGAMEMNON 
S1is tahdon olla vaiti. Liian röyhkeää 
on valhetellen surkeutta kartuttaa. 


KLYTAIMESTRA 

Nyt kuule, minkä peittelyittä julki tuon. 

Jo tyhjä arvoitusten leikki loppukoon. 

Saat ensin kuulla ensimmäisen syytöksen: 
Minut ryöstämällä kihlasit ja Tantaloon 
löit kuoliaaksi, ensimmäisen mieheni. 

Ja sitten vielä rintalapsen tempasit 

ja murskasit sen heittämällä lattiaan. 

Sodan nostivat Dioskurit, kaksosveljeni, 

nuo ratsumiehet kirkkautta säihkyvät. 
Tyndareos-taaton suojelusta kerjäsit. 

Sen sait ja näin minut puolisoksi valtasit. 
luon kaiken suostuin unhon peittoon painamaan. 
Olen ollut kelpo vaimo. Senhän myöntänet. 
Olen lemmen velvoitukset täysin täyttänyt. 
Voit käydä riemumielin alle orttesi 

ja olla myöskin ulkosalla onnekas. 

On oiva vaimo harvinainen päällä maan, 
vaan huono kyllä etsimättä löydetään. 

Jo neljä lasta kaikkiansa synnytin, 

ja yhden niistä julkeasti rosvoat. 

Ja mistä syystä teet sen? Kuinka vastannet? 

Vai minunko täytyy tuokin pulma selvittää? 
Teet murhan, jotta lanko saisi puolison. 

On tyttäremme huonon naisen hinta siis. 
Näin tehden rakkaimmalla kehnoin ostetaan. 
Kun taisteluusi lähdet vaimon jättäen 

ja sillä tiellä joudut kauan viipymään, 

niin kuinka voisin mielenrauhan säilyttää? 
Näen tyhjän istuimen ja neidonkammion, 

ja aina niitä kyynelsilmin katselen. 

Niin laulan itkuvirren: »Lapsiparkani, 

hän, jolta elämän sait, on myös sen ryöstänyt, 
hän itse eikä ventovieras murhamies. 

Tuon lahjan hän on lähtiessään jättänyt.» 
On syitä kyllä puolellamme riittämiin. 

Kun taasen perheen luokse saavut, tiedä tuo: 
On ansioita myöten vastaanottokin. 

Älä pakota — pyydän kautta taivaan valtojen — 
nyt minua työsi kostajaksi ryhtymään. 

Ja minkä pyynnön neittä uhratessasi 

teet kuolemattomille, lapsen murhamies? 

Et lähdön kaltaiseksi tuloasi toivone. 

En pyydä taivaan siunausta teillesi. 

Jos teen sen, hourupäiksi jumalia luulisin, 
kun murhamiestä tuolla lailla suosisin. 

Kun saavut, meitä tervehditkö? Tuohon et 
saa oikeutta etkä katsahdustakaan. 

Voit vielä jonkun lapsistamme murhata. 

Et tuota ehkä mieti, koska muistanet 

vain valtikoita, päällikkyyden kunniaa. 

Näin voisit kreikkalaisten kuullen lausua: 
Jos aikomus on saada retki alkamaan, 

niin arpa määrää, kenenkä lapsi uhrataan. 
Se oisi vanhurskasta, mutta väärin on 

vain meidän tyttäremme yksin teurastaa. 

Tai sitten Hermionesta uhri tehtäköön, 
Menelaoon tyttärestä, jonka äiti on 

tämän alkusyynä. Minunko, kelpo puolison 
on pakko lapsi luovuttaa, kun kelvoton 

on lasten äiti Spartan jättäin onnekas. 

Jos väärin haastan, heihin meidät vaihda pois. 
Jos oikeaksi taas sen kaiken myöntänet, 

niin tyttäremme säästä, toimi harkiten. 


Kuoro 
Agamemnon, myönnä tuo ja säästä lapsesi. 
Ei liene kuolevaista, ken sitä vastustaa. 


TFIGENEIA 

Oi, kunpa voisin tehdä niinkuin Orfeus, 
ken kallioitten paadet loihti laulullaan 

ja sillä saattoi ihmismielet heltymään, 

sen tehdä tahtoisin, vaan ainut mahti vain 
on kyyneleet, en muita pysty käyttämään. 
Kuin öljynlehvän oksa turvaa etsien 

nyt isäni polviin tartun ynnä pyydän näin: 
Älä syökse minua liian varhain tuonelaan, 
maan alle, missä eivät loista päivänkoit. 
Opin nimesi, taatto, ensimmäisnä lausumaan. 
Isän sylisi silloin ensimmäisnä aukeni. 

Sain rakkautta, rakkautta tunnustin. 

Näin lausuit: »Jospa saisin vielä, lapseni, 
sinun nähdä käyvän onnekkaana miehelään 
ja arvoon ruhtinattarelle kuuluvaan.» 

Ja lausumaasi toivomukseen vastasin 

ja koskin, niinkuin nytkin, poskipäihisi: 

» Oi kunpa saisin, taatto vanhetessasi 

sinut riemumielin kartanooni toivottaa 

ja voisin maksaa vaivanpalkan työstäsi.» 

Tuon vuorolauseittemme muiston säilytän. 
Sinä unhotat ne. Tahdot tappaa lapsesi. 
Pelopsin kautta, Atreuksen kautta myös 
ja äidin kautta, ken on paljon kärsinyt 

ja vielä kerran paljon kärsii tähteni. 

Nyt vannotan ja tiedustan: oi miksi näin 
Helenen ja Pariksen vuoksi joudun turmioon? 
Kai suonet hellän silmäyksen, suudelman, 
ne jotta muistoon jäävät tuonen tielläni, 
jos sanani eivät muuta aikomustasi. 

Et paljon pysty auttamaan, oi veljeni, 
vaan itkemällä taaton mieltä hellytä, 

hän jotta siskon kuolemalta varjelee. 

Voi sääliväinen olla pieni lapsikin. 

Nyt katso, kuinka vaieten hän pyytelee. 
Oi taatto, anna armo, säästä henkeni. 

On kaksi kättä tässä poskipäilläsi. 

On toinen lapsen, toinen täysikasvaneen. 
Nyt kaiken yhteen mietelmääni keskitän: 
On ihmislasten suurin onni valkeus. 

Vain hullu Hadeen synkeyttä kaihoaa. 
Elo kurjakin on autuaampi kuolemaa. 


Kuoro 
Helene, kun rikkomuksen suoritit, 
niin Atreuksen heimon syöksit turmioon. 


AGAMEMNON 

Sen tunnen kyllä, minkä vaatii laupeus. 

Ei mielen raivo rakkautta riistänyt. 

On kauheaa se, minkä aion uskaltaa, 

vaan kauheaa on myös, jos työni laiminlyön. 
Miesjoukko tuolla on ja suuret laivueet 

ja vaskihaarniskaiset Hellaan ruhtinaat. 

On heiltä retki Troijan linnaan estynyt. 
Jos täyttämättä jäisi Kalkhaan vaatimus, 
on jäävä polttamatta kuulu Ilion. 

Nuo joukot kärsimättömästi tahtovat 

jo päästä barbaareitten maahan lähtemään, 
niin että Kreikan naisten ryöstöt loppuvat. 
He Argoon neidot ynnä meidät tappavat, 
jos vain en enteen määräystä tottele. 

Kun joudun uhrin antamaan, en tuota tee 
Menelaoon orjan lailla enkä pyynnöstään. 
Sen uhrin vaatii Hellas, tahdon taikka en. 
On meitä korkeampi mahti Kreikan-maa. 
Jos meidän vallassamme, lapsi, suinkin on, 
el muukalainen pääse Kreikkaa sortamaan, 
ei Kreikan perheoikeutta rikkomaan. 


KLYTAIMESTRA 

Voi, lapseni, kuulkaa vieraat myös. 
Surun raskaan mieleen surmasi tuo. 
Sinut taattosi hylkäsi Hadekseen. 


TFIGENEIA 

Ovat murheet, äitini, yhteiset. 
Suruvirteen tuskani purkautuu. 
Valo sammuva on. 

En päivän loistoa katsoa saa. 


Oi onneton 

Frygian luminen metsämaa, 

Idan vuoret, minne Priamos kerran 

jätti Pariksen, hennon lapsen, 

äidiltään ryöstetyn, kunniatta kuolemaan. 
Vuorenmies, metsänpoika. Näin hän siellä tunnettiin. 
Kunpa ei hän oisi saanut 

kasvaa karjan kaitsijaksi, 

ei päästä konsanaan 

luo veden välkkyvän, nymfien lähteen, 
missä on raikkaan vihreä, 

ruohoa kasvava tanner, 

maa, joka kasvaa 

jumalatarten kukkasia, ruusuja ja kämmeköitä. 
Sinne riensivät valtiattaret 

Hermes, taivaan airut, seuranaan 
mahdistaan ylvästellen, 

Kypris viehkeydestään, 

Pallas taas peitsestään, 

Hera vallastaan 

riitojansa ratkomaan. 

Minulle kuoleman se tuotti. 
Kreikkalaisten kunniaksi, 

neidot, vuoksi Troijan retken 

minut on tehnyt uhriksensa Artemis. 
Taatto armas lapsiraukan, 

ol äitini, oi äitini. 

tykkänään on hyljännyt. 


Olen onneton. Tuo tunnoton 
Helene on turman tuojatar. 
Minut surmataan ja ruhjotaan. 
On julma taatto lyövä teurasveitsellään. 
Oi miksi on Hellaan laivaston, 
joka aikoo lähteä retkelleen 

päin Troijaa vaskisin keuloin, 
tämä valkama ottanut vastaan? 
Oi miksi on estävän tuulen 

Zeus tuottanut salmeen Euripoon? 
Voi antaa toisien purjeisiin 

hän suopean sään, 

vaan toisiin torjuvan tuulispään. 

Suo toisten lähteä. Toisten tien 

taas katkaisee. 

Vaivoja täynnään, ihmisen heimo, 
mainen päiväsi on. 

Ei ainutkaan sitä vältä. 

Voi surkeus! 

Surun raskaan saanut on koko Hellas 
tyttärestä Tyndareoon. 


Kuoro 
Nyt mielen valtaa säälintunne vuoksesi, 
kun ansiottomasti joudut kärsimään. 


IFIGENEIA 
Katso äiti, miesten joukko tuolta saapuu tännepäin. 


KLYTAIMESTRA 
Hänkin, jonka kihlatuksi sinua kerran aiottiin. 


IFIGENEIA 
Teltta auki, jotta voin sen suojan alle kiiruhtaa. 


KLYTAIMESTRA 
Minkä vuoksi sinne riennät? 


IFIGENEIA 
Syynä on Akhilleus. 


KLYTAIMESTRA 
Miksi häntä kartat? 


IFIGENEIA 
Koska hääni tyhjiin raukeaa. 

KLYTAIMESTRA 
Tuskin aikaa hienostella kolkko kohtalomme suo. 
pois nyt teennäisyydet jääkööt. Tärkeämpää tarvitaan. 


AKHILLEUS 
Lapsi Ledan, vaimo-parka. 


KLYTAIMESTRA 
Totta on se tervehdys. 


AKHILLEUS 
Halki leirin huuto kaikuu. 


KLYTAIMESTRA 
Minkä vuoksi huudetaan? 


AKHILLEUS 
Neidon vuoksi. 


KLYTAIMESTRA 
Huonon onnen ennelintu lienetkin. 


AKHILLEUS 
Vaaditaan jo neidon surmaa. 


KLYTAIMESTRA 
Eikö puoltajaa hän saa? 


AKHILLEUS 


Itse jouduin vaaran keskeen. 


KLYTAIMESTRA 
Minkälaisen, ystävä? 


AKHILLEUS 
Kivitysvaaran. 

KLYTAIMESTRA 
senkö vuoksi, että neittä puolustit? 


AKHILLEUS 
SIKks1 juuri. 


KLYTAIMESTRA 
Ken on voinut sinua vastaan nousta näin? 


AKHILLEUS 
Kaikki Kreikan miehet. 


KLYTAIMESTRA 
Entä myrmidonijoukkosi? 


AKHILLEUS 
Uhka alkoi juuri heistä. 


KLYTAIMESTRA 
Kaikki toivo mennyt on. 


AKHILLEUS 
Kansa huusi: »Lemmen lyömä urho». 


KLYTAIMESTRA 
Kuinka vastasit? 


AKHILLEUS 
Morsianta tahdon puoltaa. 


KLYTAIMESTRA 
Aivan oikein siinä teit. 


AKHILLEUS 
Taatto itse neidon antoi. 

KLYTAIMESTRA 
Argoksesta tuoda soi. 


AKHILLEUS 
Joukon huutoon ääni hukkui. 


KLYTAIMESTRA 
Kansan raivo hurja on. 


AKHILLEUS 
Silti tahdon teitä auttaa. 


KLYTAIMESTRA 
Minkä mahtaa yksi mies? 


AKHILLEUS 
Näiden miekkamiesten kanssa teen sen. 


KLYTAIMESTRA 
Onni seuratkoon. 


AKHILLEUS 
Uskon, että onni seuraa. 


KLYTAIMESTRA 
Lapsi ei siis kuolekaan. 


AKHILLEUS 
Konsanaan ei taistelutta. 


KLYTAIMESTRA 
Ketkä neidon ryöstävät? 


AKHILLEUS 
Joukkiot Odysseuksen. 

KLYTAIMESTRA 
Sisyfoksen verson siis? 


AKHILLEUS 

Juuri niin. 

KLYTAIMESTRA 

Hän seuranneeko kansan vaatimusta vain? 


AKHILLEUS 
Mielellään hän tuota seuraa. 


KLYTAIMESTRA 
Hurmetahra on se työ. 


AKHILLEUS 
Häntä estän. 


KLYTAIMESTRA 
Aikoneeko voimakeinoin tehdä sen? 


AKHILLEUS 
Kuinka muuten? Suortuvista neidon tempaa. 


KLYTAIMESTRA 
Minkä teen? 


AKHILLEUS 
Tartu neitoon. 


KLYTAIMESTRA 
S1llä surman estetyksi ehkä saan. 


AKHILLEUS 
Itsekin jo neito saapuu tuossa. 


IFIGENEIA 

Kuule, äitini, 

luulen, että turhan vuoksi puolisoosi vimmastut. 
Emme pysty mahdotonta mahtikeinoin voittamaan. 
Ystävämme into saakoon ansiosta kiitoksen, 

mutta joukon syytöksiltä häntä sentään säästänet. 
Toimintamme tuskin saanee kohtalomme muuttumaan. 
Kuule, minkä päätöksen nyt tein, kun tuota harkitsin. 
Tahdon käydä kuolemaan ja kunnialla tehdä sen, 
kuolla kaikki rahvasmaisen mielen merkit heittäen. 
Tutkikaamme, onko syyni, jotka lausun, riittävät. 

tässä tuokiossa katsoo minua suuri Kreikan-maa. 
Laivaretki, Troijan turma minusta yksin riippuvat. 
Siitä, minkä päätän, riippuu naisienne kohtalo, 

saako Hellaan onnelasta heidät viedä vieras mies, 
kostetaanko neidon ryöstö, Pariksen kehno ilkityö. 
Uhrikuolemaani käyden tuon saan kaiken täyttymään. 
Kreikan koskemattomuuden taaten nousen kunniaan. 
Siksi ei saa suurin arvo olla itsesäilytys. 

Kreikan lapsi tahdon olla, enkä vain sinun lapsesi. 
Haarniskoidut sankarit ja laivueitten soutajat 

maansa loukkauksen tähden suurin joukoin lähtevät 
lyödäksensä vainolaisen, Kreikan vuoksi kuollakseen. 
Minäkö yksin estän heitä säästämällä henkeni? 

Onko oikein, että taivaan säätämystä vastustan? 
Naisen tähden miekkasille älköön käykö urho tuo 
kansalaisiansa vastaan henkeänsä vaarantain. 

Yhden miehen henki vastaa monta Kreikan naista nyt. 
Jos on Artemiksen tahto, että uhraan henkeni, 

voiko heikko kuolevainen häntä silloin vastustaa? 
Mahdotonta. Siksi annan uhrin vuoksi Kreikan-maan. 
Uhri toimitettakoon, ja Troija maahan lyötäköön. 
Muistomerkin jälkipolven, voitonmaineen siitä saan. 
Hellas olkoon muukalaisten päänä eikä toisinpäin. 
Orjalauma on se joukko, itsenäinen Kreikan mies. 


Kuoro 
On kyllä, nuori neito, ylväs mielesi, 
vaan nurja silti määräys on kohtalon. 

AKHILLEUS 

Kun sinua puolisoksi minulle aiottiin, 

se työtä lienee jonkun onnenhaltijan. 

Nyt kiitän Kreikkaa vuoksi moisen tyttären. 
Se, minkä lausuit, kunniaa tuo maallesi. 

Et ryhdy jumalien kanssa voimainmittelyyn, 
vaan välttämättömyyden tietä noudatat. 

Se toive, että saisin sinusta puolison, 

on kasvamassa, kun nyt tunnen luontosi. 

Se tiedä, että kaiken nyt teen tähtesi. 

Sinut tahdon viedä täältä kartanoihini, 

se vaikka veisi joukon kanssa taisteluun. 

Oi mieti, onhan surma sentään hirveä. 


IFIGENEIA 

En saata tuota toivomusta noudattaa. 

Jo kyllin paljon taisteluita, kuolemaa 

Helene on saanut miesten kesken syntymään. 
Et kuolla saa, et toista tappaa tähteni. 

Suo, että Hellaan vuoksi teen sen, minkä voin. 


AKHILLEUS 

Oi uljas mieli! Vastalause turha on, 

näin koska päätät. Myönnän kyllä, että tuo 
on suurta. Kuinka muuta voisi tehdäkään? 
Jos silti toisin käy, jos muutat mieltäsi, 
sen, minkä lausun, huomioosi ottanet. 
Tuon vartioston ympärille alttarin 

ja aion sillä saada surman estymään. 

On mahdollista, että apua tarvitset, 

kun kohti kaulaa uhriveitsen kärki käy. 
En salli, että kuolet ilman harkintaa. 

Siis miesten kanssa uhrilehtoon kiiruhdan 
ja viivyn vartiossa, kunnes kohdataan. 

IFIGENEIA 
Oi, äiti, miksi kyynel kastaa silmäsi? 


KLYTAIMESTRA 
On kärsivällä murhemieleen syytäkin. 


IFIGENEIA 
Se heikentää vain mielen. Täytä pyyntöni. 


KLYTAIMESTRA 
Se lausu siis. En vasten toivomaasi tee. 


IFIGENEIA 
Älä poikki leikkaa palmikoita päästäsi. 
Älä kiedo mustaa murhevaippaa yllesi. 


KLYTAIMESTRA 
Mitä pyydätkään? Pois luovutanhan lapseni. 


IFIGENEIA 
En siirry pois, vaan kunniaasi kartutan. 


KLYTAIMESTRA 
Siis enkö saisi kuolemaasi surrakaan? 


IFIGENEIA 
En tahdo, enkä toivo hautakammioon. 


KLYTAIMESTRA 
Kai vainajalle hauta valmistettaneen? 


IFIGENEIA 
Saan hautapaikan alttarilla Artemiin. 


KLYTAIMESTRA 
Teen siinä, niinkuin tahdot. Oikein haastanet. 

IFIGENEIA 
Sen haastan, niinkuin Kreikan onnentugjatar. 


KLYTAIMESTRA 
Nyt minkä viestin siskot saavat Argokseen? 


TIFIGENEIA 
Pois kaikki mustat murhevaatteet heiltäkin. 


KLYTAIMESTRA 
Myös jonkin rakkaan toivotuksen myöntänet. 


IFIGENEIA 
He onnen saakoot. Myös Orestes varttukoon. 


KLYTAIMESTRA 
Suo tälle vielä hellä viime tervehdys. 


IFIGENEIA 
Olet kaikin voimin minua, lapsi, auttanut. 


KLYTAIMESTRA 
Nyt minkä palveluksen vielä toivonet? 


IFIGENEIA 
Älä puolisoosi katkeroidu. Pyydän sen. 


KLYTAIMESTRA 
Hän työnsä karvain kärsimyksin maksakoon. 


IFIGENEIA 
Maan vuoksi antoi uhrin vastoin tahtoaan. 


KLYTAIMESTRA 
On pettäen ja kunniatta tehnyt sen. 

IFIGENEIA 
Nyt, jotta vältän ryöstön, toivon saattajaa. 


KLYTAIMESTRA 
Siis lähden sinua saattamaan. 


IFIGENEIA 
Se ei nyt käy. 


KLYTAIMESTRA 
Näin tartun vaatteisiisi kiinni. 


IFIGENEIA 

Kiellän sen. 

On kummallekin meistä siitä haitta vain. 
Vaan taaton seurueesta tulkoon saattomies. 
Minut vainiolle Artemiin hän johtakoon. 


KLYTAIMESTRA 
S1is lähdet, lapsi. 


TEIGENEIA 
Enkä saavu uudelleen. 


K LYTAIMESTRA 
Minut heität. 


TIFIGENEIA 
Syystä kyllä. Tiedät sen. 


KLYTAIMESTRA 

Oi tänne jää. 

TFIGENEIA 

En kärsi kyyneleitä nyt. 

te neidot kaikki, juhlavirteen yhtykää. 
Zeun tyttärelle Artemiille veisatkaa. 

Ja Kreikan-maalle riemuhuuto kaikukoon. 


IFIGENEIA AULIISSA 1209 


Nyt uhriastiat jo kuntoon pantakoon. 

Tulen liekit puhdistusta varten syttykööt. 

Ja taatto sarviin alttarin nyt tarttukoon. 

Näin saavun Kreikan-maalle voiton antamaan. 


Te saattakaa Troijan-maan, 
Frygian linnain voittajaa, 

ja seppeleitä antakaa, 

niin niillä pääni kaunistan. 
Vihkivettä tuokaa. 

Nyt kuorotanhu käyköön 
kunniaksi Artemiin 

ympärillä alttarin. 

Antamalla uhrin verta vuotavan, 
kun se on välttämätön, 
pyyhin ennelauseen. 

Oi Äiti ja Valtiatar, nyt en käy itkemään. 
Ei pyhä alttarimaa 

itkun paikka olla saa. 

Nyt laulakaa Artemiille, 

ken on Auliin herratar, 
saarenne naapurimaan, 

jotta nimeni ynnä Auliin 
muistaessaan taisteluun 

joukot käyvät innoin. 

Oi kallis äidinmaa, Pelasgia, 
Mykene, seutu, missä kasvoin. 


Kuoro 
Nyt Perseuksen kaupungin, 
kyklooppimuurit mainitsit. 


IFIGENEIA 
Olen siinä maassa varttunut. 
Sen muistan kuolemassakin. 

Kuoro 
Saat ainiaaksi kunnian. 


IFIGENEIA 

Oi terve siis, 

soihtu, päivän kirkkaus, 

Zeun loimu! Toiseen maailmaan 
Siirryn pois. Kohtalon toisen saan. 
Hyvästi jää nyt valkeus! 


Kuoro 

Te riemuitkaa 

ja neittä katsokaa, 

Troijan, Frygian voittajaa, 

kun seppelpäänä astelee 

ja vihmoaa vihkivetten usmaa. 

Hän liettä kohtalottaren 

hurmevuolla kastelee, 

kun veitsi viiltänyt on kaulan valkean. 
Jo vihkivirrat vuotavat 

ja lähteet, ne joita taatot käyttivät 

ja kreikkalaisjoukkueet, 
Troijan-maalle aikovat. 

Artemiille huutakaa, 

tyttärelle suuren Zeun, 

hän jotta antaa meille arvan suopean. 
Oi herratar, ken ihmisuhriin mielistyt, 
päästä joukot lähtemään 

tanterille Troijan-maan, 

pettureitten tyyssijan, 

ruhtinas Agamemnon 

kärkenä taistelusankarien. 

Hänet kruunaa seppelin, 

mainetöin, joiden muisto säilyy. 

2. AIRUT 
Oi Argoon herratar Klytaimestra, jo käy 
nyt teltan alta. Uuden tiedon kuulla saat. 


KLYTAIMESTRA 

Kun kuulin äänen, kohta tänne kiiruhdin. 
Tulin ahdistusta tuntien ja peljäten. 

On vaara, että päälle tuskan entisen 

taas turmanviestin tuot. 


2. AIRUT 
On hämmästyttävää 
se, minkä kerron. Neittä koskee uutinen. 


KLYTAIMESTRA 
Siis ilman viivytystä tieto ilmi tuo. 


2. AIRUT 
Teen, herratar, sen tiettäväksi tarkalleen 

ja tahdon alkaa alkupäästä, kunhan vain 

el kieltä kangistaisi mielenjärkytys. 

Kun kiiruhdamme uhrilehtoon Artemiin, 
luo laidunmaitten, kukkaloiston peittämäin, 
ja Kreikan joukot olivat sinne marssineet 

ja neittä tuova kansanjoukko täytti sen, 

niin nähdessänsä tyttärensä saapuvan 

nyt teurastettavaksi uhrimetsikköön, 
Agamemnon käänsi päänsä ääneen huutaen. 
ja kyyneleiset silmät peitti vaipallaan. 

Vaan neito astui taaton luokse lausuen: 

» Olen tässä, taatto, saapuvilla luonasi 

ja vuoksi maani ynnä suuren Kreikan-maan 

näin sallin saattomiesten viedä itseni 

nyt uhrialttarille ilman pakkoa 

ja ennelauseen vaatimusta tottelen. 

Nyt olkaa siunatut ja peitsin voitokkain 
Taas konnullenne retkeltänne saapukaa. 
En tahdo toisten tarttumaksi joutua, 

vaan itse kaulan rohkeasti tarjoan.» 

Näin neito lausui. Kaikki kansa hämmästyi 
tuon päättäväisen mielenlaadun nähdessään. 
Talthybios ryhtyi tehtäväänsä täyttämään 
ja huusi, että kaikki äänet vaietkoot. 

Nyt otti Kalkhas kultatöisen astian 

ja laski siihen veitsen viiltokärkisen 

ja neidon päätä käänsi veitsen paljastain. 
Vaan Peleuksen poika kiersi alttarin 

ja sille vihmoi vihkivettä maljastaan, 

Zeun tyttärelle huusi: » Riistan tappaja, 
ken kuljetat kuunloistolyhdyn halki yön, 
nyt suosiollisesti vastaan ottaos 
Agamemnonin ja Kreikan miesten uhraus, 
tämä nuoren kauniin neidon hurme tahraton. 
Jo laivajoukoillemme myötätuuli suo 

ja salli, että Troijan muurit murretaan.» 
Nyt joukko seisoi maata katsoen. 

Kun uhripappi siunausta pyytäen 

jo Iski veitsen neidon kaulaan tähdäten, 
niin pääni painoin. Mielen täytti ahdistus. 
Nyt äkkiarvaamatta ihme huomattiin: 
Tuon iskun äänen kaikki selvään kuulivat, 
vaan eivät nähneet, minne hän on häipynyt. 
Nyt pappi ynnä joukot ääneen huusivat 
tuon täysin oudon yllätyksen nähdessään. 
He tuskin voivat silmiänsä uskoa, 

kun maassa nähtiin naarashirvi nytkivän. 

Oli suuri kooltaan tuo ja kaunis muodoltaan. 
Sen hurme kauttaaltansa kastoi alttarin. 

Ja pappi riemuin huusi, niinkuin arvannet: 
» Oi yhtyneitten kreikkalaisten päälliköt, 

te näette varmaan hirven, vuorten juoksijan. 
Sen Artemis on alttarilleen vaihtanut. 

Siis tuon hän ottaa ennemmin kuin ihmisen. 
On neito liian kallis teuras liedelleen. 

Hän tuohon mielistyy ja myötätuulen suo, 
niin että laivat Troijan maahan kiitävät.» 
Siis luottavaisin mielin laivain miehistöt 

nyt kaikki pursiensa luokse riensivät. 

Jo voimme jättää taakse Auliin poukaman 
Aigelan aallokoiden halki syöksyen. 

Kun liekit saivat poltetuksi uhrin tuon, 
kotimatkan vuoksi uudet uhrit tarjottiin. 
Sain päälliköltä tehtäväksi kertoa, 

hän minkä arvan kuolemattomailta sai, 
ikimaineen loiston kautta suuren Kreikan-maan. 
Tuon kerron, koska kaiken itse nähdä sain. 
On neito maille autuaitten liitänyt. 

Pois murhe siis ja kaunansuhde puolisoon. 
Voi käydä niinkin, että kuolemattomat 

näin suosimaansa ihmislasta säästävät. 

Hän kuolemaisillansa vältti kuoleman. 


Kuoro 
Nyt riemuviestin airueelta kuulla sait. 
On autuaitten maille päässyt lapsesi. 


KLYTAIMESTRA 

Oi lapseni, kai joku kuolematon 

sinut varkain vei. Miten kaikkosit pois? 
Tai on tämä turhaa lohtua vain, 

joka tahtoo huoleni pyyhkiä pois. 

Kuoro 
Agamemnon saapuu. Varmaankin 
samat tiedot hänkin antava on. 


AGAMEMNON 

On riemu suuri, sillä tyttäremme nyt 

on päässyt täältä luokse kuolemattomain. 

Sinä voit jo mennä Argoon maahan uudestaan. 
Vie sinne myös tuo lapsi. Laivat lähtevät. 

Kun aika vierii, taasen meistä kuulla saat. 

Nyt onni sinua seuratkoon. Näin toivotan. 


Kuoro 

Ilomielin nyt mene Ilioniin. 
Tule jälleen maahasi riemuiten. 
Tuo myötäsi runsaat saaliit. 


SELITYKSIÄ 


Siv. 68. Euripos on salmi Boiotian ja Euboian välissä, jonka Boiotian 
puoleisella rannalla Aulis sijaitsi. 

64. Ätreus, Agamemnönin ja Meneläoksen isä, Mykenen kuningas, oli 
Pelopsin ja Hippodameian poika, Tantaloksen pojanpoika. 

65. Läda, Aitolian kuninkaan tytär, Tyndareoksen puoliso. Hän synnytti 
lapsia sekä Tyndareokselle että Zeukselle, joka joutsenen hahmossa tuli 
hänen luokseen. Klytaimöstraa pidettiin tavallisesti Tyndareoksen (kui- 
tenkin vrt. s. 97), Helenöta ja Dioskuureja Zeuksen lapsina. Foibä, tavallisesti 
Kastorin vaimo, on traagikkojen lisäys Ledan lapsijoukkoon. 

67. Khalkästa pidettiin aikansa taitavimpana ennuspappina, jonka 
taito oli itse Apollonilta. 

69. Khalkis, Euboian pääkaupunki, vastapäätä Aulista. Arethäsa, lähde 
ja kaupunki lähellä Khalkista, oli kuuluisa oraakkelistaan. 

70. Eurötäs virtaa läheltä Spartaa. 

Kypria on Afroditen lisänimi. 

Aiäkset, Palamödes, Prötesiläos, Mörionös, Diomedes, joka oli Läertöksen 
poika, Nireus olivat Troijan sodan sankareita. 

71. Akhilleus oli Thessalian kuninkaan Peleuksen ja nereidi Thetiksen 
poika, kotoisin Farsäloksesta. Hänen sukupuunsa on tarkemmin selitetty 
sivulla 91. 

Kheirön, kentaureista viisain, jolle Peleus uskoi poikansa kasvatuksen. 

Eumelos, kotoisin Thessalian Feraista, kunnostautui Troijassa ajamalla 
Apollonin kasvattamilla hevosilla. 

72. Argolis oli maakunta Peloponnesoksella. 

Talaos ja Sthenelos, Kapaneuksen poika, Troijan sodan sankareita. 

Homeroksen mukaan attikalaisten päällikkö oli Menestheus, mutta 
hän ei ollut Thösuksen poika. Euripides tarkoittaa ilmeisesti joko Demo- 
fonia tai Akamasta. 

Kadmos oli Teeban tarunomainen perustaja. 

L&itos, teebalainen sankari. 

Oileuksen poika oli ns. »pieni» Aias. 

Fökis ja Lokris, jossa Thronion sijaitsi, olivat Boiotiaan rajoittuvia maa- 
kuntia. 

73. Adrastos, Geröniassa kasvatettu Nestör, Gäneus, Erytos, Megös, suuri» 
Atäs: kreikkalaisten johtajia. 

Ainiän sijaitsi Thessalian eteläosassa. 

78. Elpis on toivon jumalatar. 

84. Odysseus oli varsinaisesti Laerteksen ja Antikleian poika, mutta 
erään version mukaan hänen todellinen isänsä oli Sisyfos. 

85. Ida oli vuoriseutu Fryygiassa Troijan yläpuolella. 

091—92. Äsöpos, Aigina, Aiakos, Oinönön ruhtinas: Akhilleuksen isän 
Peleuksen esivanhempia. Nöreus, Thetiksen isä, kuului meren jumaliin. 

95. Simoeis, pieni joki Ida-vuoristossa. 

96. Foibos, Apollonin kulttinimi auringonjumalana, viittaa Troijan 
sijaintiin auringonnousun puolella. 

Kasandra, Priamoksen kaunis tytär, ennusti Troijan tuhon, mutta 
häneen ei uskottu. 

Pergamos oli Troijan linnoitus. 

Themis, oikeuden ja järjestyksen jumalatar. 

105. Sipylos, vuorijono Lyydian ja Fryygian välillä. 

109. Ganymödös oli Troijan prinssi, jonka harvinaiseen kauneuteen 
Zeus mielistyi. Ylijumala ryösti sankarin, ja tämä tuli Olympoksen 
jumalien juomanlaskijaksi. 

115. Hermione, Menelaoksen ainoa tytär. 

117. Paris karkoitettiin ennemerkin vuoksi, jonka mukaan hän oli 
tuottava Troijalle tuhon. 


